
ALCHIMIA CHINEZĂ ŞI INDIANĂ 


PREFAŢĂ 

!> 


Lucrarea pe care o prezint astăzi publicului românesc 
este numai prima parte dintr-o monografie de proporţii mai 
mari asupra alchimiei asiatice. împrejurări independente de 
voinţa mea m-au silit să tipăresc această monografie — ca şi 
monografiile care vor urma (asupra fizicii şi ştiinţelor na¬ 
turale orientale) — în fascicule separate. Gîndul meu a fost 
să prezint toate aceste studii într-un singur volum, pentru a 
face mai evidentă structura specifică a ceea ce se numeşte 
„ştiinţa “ orientală. Nu este vina autorului dacă această do- 
rinţă n-a putut fi realizată. 

Fasciculei de faţă îi va urma, nădăjduiesc într-un răs¬ 
timp destul de scurt, o lucrare închinată alchimiei babilonie - 
ne care, prin controversele ce le-a iscat din 1925 încoace, 
pune o serie de probleme ce nu puteau fi discutate într-un 
singur capitol. Prin influenţele probabile exercitate de al¬ 
chimia babiloniană în Egipt, se începe istoria alchimiei euro¬ 
pene (alexandrine, iraniene, arabe, medievale). Deosebirile 
structurale dintre prechimie şi alchimie încep a fi acum evi¬ 
dente. A urmări istoria conflictului subteran dintre experi¬ 
mentarea „mistică"şi experimentarea,,ştiinţifică“ înseamnă 
a da seama de toate transformările care au condus la naş¬ 
terea lumii modeme. Problemă fascinantă şi primejdioasă, 
care nu poate fi atacată decît cu un arsenal întreg de fapte 
şi documente, şi cu mult spirit critic. 

Pentru aceste fapte şi documente, sînt dator să aduc mul¬ 
ţumirile mele profesorilor G. Sarton (Harvard University), 

Aldo Mieii (Comite International d’Histoire des Sciences), 
Edmund vonLippmann (Halle), SirPraphulla ChandraRay 
(Calcutta University) şi Naelonescu (Bucureşti), care în decurs 
de zece ani n-au obosit să mă ajute cu cărţi, reviste şi infor¬ 
maţii. O lucrare de acest fel nu putea fi dusă la bun sfîrşit 
decît într-o bibliotecă specială. Se cuvine deci să mulţumesc 
d-lui Johan Van Manen, secretarul Societăţii Asiatice din 
Bengal, care mi-a pus la dispoziţie bogatele colecţii ale Bi¬ 
bliotecii din Calcutta şi mi-a încurajat cercetările. 

Termenii orientali sînt transcrişi cu o ortografie apro¬ 
ximativă, pe care ne-au impus-o mijloacele tipografice de 
care dispunem. 


Aprilie 1935 


MIRCEA ELIADE 



1 


Interesul istoricilor ştiinţelor, şi al intelectualilor în gene¬ 
ral, pentru alchimie a fost concentrat mai ales asupra porţiu¬ 
nilor „ştiinţifice" din literatura alchimică. Alchimia a fost 
cercetată numai întrucît se dovedea o prechimie. Erau sti¬ 
maţi numai acei autori care arătaseră în scrierile lor că sînt 
înzestraţi cu însuşirile omului de ştiinţă modem: capacitate 
de observaţie, scepticism faţă de legendă şi mit, oarecare pu¬ 
tere de inducţie şi foarte multă prudenţă. 

în mai multe rinduri, am încercat să dovedesc că un ase¬ 
menea criteriu de judecată nu este întotdeauna justificat: că 
alchimia nu a fost pretutindeni şi totdeauna o prechimie; că 
dacă din tehnicile alchimice s-a desprins la un moment dat 
o tehnică nouă ştiinţifică prin care s-a constituit chimia mo¬ 
dernă — aceasta nu înseamnă că toate tehnicile alchimice 
erau pragmatice. 

în studiul de faţă, voi limita investigaţiile numai în dome¬ 
niul alchimiei asiatice propriu-zise, adică afară de chimia 
arabă, care nu face decît să continue alchimia alexandrină. 
Inutil să adaug că în paginile care urmează n-am intenţionat 
să epuizez materialul documentar de care dispunem pînă în 
prezent. M-am mărginit să schiţez numai cîteva linii de ori¬ 
entare. 

Nădăjduiesc că, pentru justificarea lor, nu mi-a scăpat nici 
un text de seamă şi nu am neglijat nici im studiu critic. 

* 

A 

In China, primul text alchimic propriu-zis se găseşte în 
Han Shu XXV, 12 recto, linia 8, text pe care Waley 1 îl datea¬ 
ză secolul I d. Cr.; dar care se mai întîlneşte şi în Shih Chi, 
opera faimosului istoric al Chinei Se-Ma-Ts’ien (circa 
163-85 î. Cr.) şi are deci o vechime mai mare 2 . Din traduce¬ 
rea acestui text (pe care o dau după Chavannes şi Waley), 
se poate observa foarte precis caracterul „sacru“ şi ritual al 
alchimiei chineze. 

Magicianul Li Chao-Kiun spune împăratului Wu-Ti (di¬ 
nastia Han): „Adu sacrificii cazanului ( tsao ) şi vei putea să 
conjuri fiinţe (supranaturale). Conjură fiinţele (supranatura¬ 
le) şi vei fi în stare să schimbi praful de cinabru în aur gal¬ 
ben. Din acest aur galben vei putea face vase din care să 
mănînci şi să bei. îţi vei prelungi atunci viaţa. Prelungin- 
du-ţi viaţa, vei fi în stare să vezi pe «fericiţii» ( hsien) din 
insula P’ong-lai, care se află în mijlocul mării. Atunci vei 
putea împlini sacrificiile fong şi shan, şi nu vei mai muri.“ 

Din textul de mai sus, trebuie să reţinem trei amănunte: 
1) operaţia alchi m ică (transformarea cinabrului în aur) im¬ 
plică anumite acte religioase (sacrificii etc.); 2) aurul obţi¬ 
nut se asimilează prin mîncare şi prelungeşte viaţa (moti¬ 
vul „elixirului vieţii“); 3) prin această viaţă nouă şi sacră, 
se poate intra în legătură directă cu „fericiţii". Vom reveni 
mai tîrziu asupra acestor „fericiţi" din insula P’ong-lai, de 

1 A. Waley, Notes on Chinese Alchemy , în Buletin of the Oriental 
School ofLondon, voi. VI, fasc. 1, 1930, p. 3. 

2 Se întîlneşte, anume, în Tratatul despre sacrificiile fong şi shan. 
Vezi E. Chavannes, Les Memoires historiques de Se-Ma-Ts ’ien, voi. III, 
partea a Il-a (Paris, 1899), p. 465. Despre inaugurarea acestor sacrificii, 
vezi nota lui Chavannes de la paginile 413-414 şi Marcel Granet, La 
civilisation chinoise (Paris, 1929), p. 451. 

care se leagă nenumărate legende alchimice şi religioase. 
Să adăugăm însă că aurul alchimic se bucură de cea mai mare 
stimă în toată literatura chineză. „Dacă din acest aur alchimic 
faci farfurii şi vase şi dacă mănînci şi bei din ele, vei trăi 
mult timp“, spune cel mai renumit alchimist chinez, Pao P’u 
Tzu, pseudonimul lui Ko Hung 3 . Acelaşi autor precizează 
virtuţile magice ale aurului alchimic: „Omul adevărat face 
aur pentru că doreşte ca, folosindu-1 medicinal (adică, asimi- 
lîndu-1 prin mîncare), să ajungă nemuritor” 4 . Aurul pregă¬ 
tit alchimic, „făcut”, era superior aurului natural; care, vom 
vedea îndată, se bucură şi el de virtuţi magice. Chinezii cre¬ 
deau că substanţele sînt impure cînd sînt găsite în pămînt 
şi au nevoie să fie „gătite” 5 — ca alimentele — ca să poată 
fi asimilate de organismul uman. 

Iată încă un text asupra aurului alchimic, în care sînt în¬ 
şirate virtuţile excepţionale ale acestui „elixir”. Textul este 
tradus din Ts ’an T’ung Ch ’i 6 , populara carte alchimică a lui 
Wei-Po-Yang (120-50 î. Cr.) şi care înseamnă ceva asemănă¬ 
tor cu „Unirea corespondenţelor comparate”. 

3 A. Waley, op. cit., p. 4. Asupra lui Ko Hung vom reveni. 

4 Pao P’u Tzu, NeiP'ien, cap. XVI, tradus în O. S. Johnson, A Study 
of Chinese Alchemy (Shanghai, 1928), p. 71. Cartea lui Johnson — sin¬ 
gura care există pînă azi asupra alchimiei chineze — nu este lipsită de 
greşeli şi confuzii. Vezi recenzia făcută de Berthold Laufer, în Isis, 1929, 
voi. 12, pp. 330-332. în JournalAsiatique din 1823, pp. 99-105, se găseşte 
un articol (Notice sur l 'or et sur la maniere de l ’employer, tiree d 'un ou- 
vrage chinois intitule: „Description des Arts de l’Empire” et traduitepar 
M. C. Landresse) care mi-a fost inaccesibil şi de care aflu din bibliografia 
lui H. Cordier, Bibliotheca Sinica (voi. I, Paris, 1884), coloana 708. 

5 A. Waley, op. cit., p. 18. 

6 O traducere completă a acestui tratat anunţă Lu-Ch’iang Wu; vezi 
Dr. Tenney L. Davis şi Lu-Ch’iang Wu, Chinese Alchemy (The Scientific 
Monthly, New York, 1930, voi. 31, pp. 225-235), pp. 229 şi urm., unde 
se citează mai multe texte din Ts ’an T’ung Ch ’i. Fragmentul pe care îl 
reproducem este tradus de Waley, op. cit., p. 11. 

„Dacă chiar iarba chii-sheng poate prelungi viaţa, 

De ce nu încerci să pui Elixirul în gură? 

Aurul prin firea lui nu se strică; 

De aceea este, dintre toate lucrurile, cel mai preţios. 

Cînd artistul (alchimistul) îl include în dieta sa, 

Durata vieţii sale ajunge eternă... 

Cînd pudra aurie intră în cele cinci măruntaie. 

Ceaţa e risipită ca norii de ploaie prin vînt... 

Părul alb ajunge din nou negru, 

Dinţii căzuţi cresc din nou la locul lor, 

Bătiînul ramolit e din nou un tînăr lubric, 

Bătrîna ruinată e din nou fată tînără. 

Cel a cărui formă e schimbată şi a scăpat de primejdiile vieţii 
Are ca titlu (glorios) numele de Om Adevărat.* 4 

Este limpede deci scopul alchimistului chinez. El nu caută 
aurul ca să se îmbogăţească. Nici măcar nu caută o mare can¬ 
titate de metal. Se mulţumeşte numai cu cîteva grăunţe — 
pe care să le transforme în „elixir**, adică într-un lichid pe care 
să-l asimileze şi prin care să obţină nemurirea. După cum 
scrie cel mai informat şi mai lucid sinolog, Berthold Laufer, 
„chinezii credeau că aurul produs prin procesele sublimării 
şi transmutării alchimice era înzestrat cu o vitalitate şi efica¬ 
citate superioare în lupta pentru atingerea mîntuirii şi nemu¬ 
ririi; nu era aurul ca metal ceea ce pofteau ei, ci aurul de o 
calitate transcendentală, care ar putea promova spiritualita¬ 
tea corpului** 7 . 

Alchimia era numai una din numeroasele tehnici prin care 
chinezii — şi mai ales taoiştii — căutau nemurirea. Şi nu 
se poate înţelege nimic din alchimia chineză dacă nu se in¬ 
tegrează şi această tehnică în concepţiile lor fundamentale 
despre lume şi suflet. După credinţa lor, toate substanţele 
care se găsesc pe pămînt şi în cosmos sînt infuzate cu unul 


1 Isis, 1929, p. 331. 

sau altul din cele două „elemente" esenţiale: yin (feminin) şi 
yang (masculin). Tot ce există participă, într-un grad mai mare 
sau mai mic, la aceste elemente bazice 8 . în unele corpuri pre¬ 
domină elementul masculin (yang), în altele elementul femi¬ 
nin (yin). Cu timpul — şi în anumite medii taoiste 9 —, ele¬ 
mentul yang a fost identificat cu tao, termen intraductibil, 
cuprinzînd foarte multe noţiuni („cale“, „principiu universal", 
„normă", „adevăr" etc.). Cu cît o substanţă cuprinde o mai 
mare „cantitate" de yang (deci de tao), cu atît este mai nobilă, 
mai incoruptibilă, mai „absolută". Transmutarea metalelor 
— din inferioare şi obscure în aur nobil şi luminos — se face 
eliminînd porţiunea yin (feminină) şi augmentînd elementul 
yang 10 . Aurul sintetic, alchimic, este superior aurului brut 
tocmai pentru că operaţiile alchimice l-au purificat de orice 
urmă d e yin. 

Toate substanţele care cuprind elementul yang posedă, 
într-o măsură mai mică sau mai mare, şi virtuţile acestui Prin¬ 
cipiu cosmic. Cine participă la yang —adică, pe planul vieţii 
biologice, îşi asimilează substanţe bogate în yang — parti¬ 
cipă la toate virtuţile care sînt legate de acest Principiu: lim¬ 
pezime, sănătate, forţă, longevitate, nemurire etc. Virtuţi, cum 
se vede, de mai multe ordine: biologice, sociale, spirituale. 

Din foarte vechi timpuri deci, chinezii se înconjurau de 
asemenea substanţe infuzate cu yang. Purtate alături de corp, 
îi asigurau forţă, sănătate, longevitate. Prezenţa lor făcea să 
participe şi omul la cereasca ierarhie pe care o reprezentau. 


8 Literatura critică asupra acestor „Principii 44 este imensa. Recoman¬ 
dăm în special; H. Maspero, La Chine antique (Paris, 1927), pp. 482 
sq.; M. Granet, Lapensee chinoise (Paris, 1934), pp. 115-148; Pere Wie- 
ger, Histoire des croyances religieuses et des opinions philosophiques 
en Chine (Hien-hien, ed. a Il-a, 1922 ),passim\ Forke, Die Gedankenwelt 
der chinesischen Kuiturkreises (Berlin, 1927). 

9 O. S. Johnson, op. cit., p. 57. 

10 Idem , p. 74. 

Căci substanţele infuzate cu yang, în afară de virtuţile magi¬ 
ce corespunzătoare, erau şi emblemele Principiului ceresc 
şi solar; în timp ce substanţele yin erau emblemele Principiu¬ 
lui teluric, ale pămîntului fertil, matrice a metalelor şi a plan¬ 
telor. Aurul, jadul şi celelalte substanţe bogate în yang nu 
dăruiau omului care le purta (sau le asimila prin alimenta¬ 
ţie) numai longevitate şi sănătate perfectă. Ele îl ajutau să 
intre în armonie cu însuşi Principiul a cărui emblemă erau, 
să se „împace“ cu întreg Cosmosul, să ajungă organic şi viaţa 
să curgă în stilul desăvîrşit al celui care comunică direct cu 
normele. De aceea, asimilarea substanţelor cuprinzătoare de 
tao (adică Ac yang) juca un rol atît de important în viaţa chi¬ 
neză; nu era numai igienă, medicină sau alchimie — ci era 
şi virtute socială, familială, religioasă. Funcţiunea asimilării 
acestor substanţe — prin embleme, prin alimentaţie, prin ri¬ 
turi — era foarte complexă. Alchimia nu se poate înţelege 
decît dacă ţinem seama de această funcţiune — atît de speci¬ 
fică mentalităţii chineze—prin care insul se trudeşte necon¬ 
tenit să obţină comuniunea cu Principiile, armonia, cu norme¬ 
le, îngăduind astfel vieţii să curgă fără nici un obstacol prin el. 

Lista substanţelor infuzate cu yang este destul de lungă. 
Asemenea substanţe se recoltează din toate regnurile. Anu¬ 
mite animale posedă calităţi de „elixir“; dintre ele, cele mai 
renumite sînt broasca ţestoasă 11 , cocoşul şi cocorul 12 . Broasca 
ţestoasă şi cocorul sînt emblemele favorite ale nemuririi. Din 

11 Despre simbolismul broaştei ţestoase, v. M. Granet, Danses et le- 
gendes de la Chine ancienne (Paris, 1926), voi. II, pp. 411,558,603 etc. 

12 Cocorul e considerat în China ca o pasăre ce trăieşte sute şi chiar 
mii de ani. Autorii chinezi îl descriu întotdeauna în tovărăşia „nemuri- 
torilor“ ( sien ), cărora le serveşte de vehicul. (J. De Groot, The Religious 
System of China, Leiden, voi. IV, pp. 232-233, 295). Pe dricuri se pic¬ 
tează cocori, pentru a simboliza trecerea către nemurire; în general, co¬ 
corul personifică geniul nemuririi (J. De Groot, op. cit., voi. IV, p. 359). 
In tablourile care reprezintă pe cei opt mitici „nemuritori 11 în drum spre 

carapacea celei dintîi şi din ouăle celui din urmă, se fac bău¬ 
turi care servesc pentru augmentarea vitalităţii 13 . De aseme¬ 
nea, dintre vegetalele care conţin într-o mare cantitate yang 
şi servesc pentru obţinerea longevităţii, trebuie amintite plan¬ 
ta chih („iarba fericită 66 sau „iarba nemuririi 66 din literatura 
chineză) 14 , pinul 15 şi piersicul 16 . 

insula fericirii, cocorul poartă barca prin văzduh (Wemer, Myths andLe- 
gends of China , Londra, 1924, p. 302). Asupra analogiilor iraniene cu 
asemenea legende, v. Sir C. Coyajee, Bahram Yastht, Analogues and Ori- 
gins {Journal Asiatic Society of Bengal , 1928, pp. 203-221). Despre dan¬ 
sul cocorilor, vezi Granet, op, cit., pp. 216 sq. 

13 Pao P’u Tzu, citat de Johnson, op. cit., p. 61. Marea enciclopedie 
medicală chineză, Pen Ts ’ao KangMu, dă următoarea reţetă: „Foloseşte 
sîngele din creasta unui cocoş de trei ani şi vei avea din belşug esenţă 
yang.“ Un obicei vechi chinez era ca în ziua Anului Nou să se înghită 
un ou de găină, ca să se obţină vitalitatea necesară unui an întreg (J. De 
Groot, op. cit., voi. IV, p. 361). 

14 Planta chih a fost identificată de Matsumura cu Sesamum indicum 
(v. Johnson, op. cit., p. 60, nota 38, unde se găsesc şi referinţele din Bota- 
nicon Sinicum al lui E. Bretschneider). 

15 Pinul şi cipresul erau consideraţi arbori cu nesfîrşite cantităţi de 
yang (J. De Groot, op. cit. , voi. IV, pp. 294-324). Ko Hung, ilustrul alchi¬ 
mist, spune că, dacă cineva îşi unge călcîiele cu sevă de cipres, „poate 
umbla pe apă fără să se scufunde* 4 . Iar dacă se unge pe tot corpul, ajunge 
invizibil. Fructul cipresului, pisat şi pus în torţă, luminează cu o putere 
neobişnuită; iar dacă se află aur sau jad în pămînt, flacăra devine albastră 
şi se pleacă în jos. Aceeaşi pudră, înghiţită, „face pe om să trăiască o 
mie de ani 44 (text tradus de J. De Groot, op. cit., voi. IV, p. 287). 

Şi în cartea persană Bundahish se găseşte descrierea unui pom, go- 
kard, care posedă virtutea de a face nemuritor pe oricine mănîncă din 
el (cap. XXVII, vers 4; Pahlavi Texts, partea I, în Sacred Books of the 
East , voi. V, p. 100). 

16 Prin răşină de piersic, trupul omului ajunge luminos, spune Pao 
P’u Tzu. 

Pentru tot ce priveşte plantele şi pomii fructiferi cultivaţi în China, 
cu referinţe la istoria migraţiilor lor, vezi, în afară de Botanicon Sinicum , 
voluminoasa monografie a lui Berthold Laufer, Sino-Iranica (Field Mu- 
seum, Chicago, 1919). Pentru referinţe sumare asupra migraţiei plantelor 

Pao P’uTzu scrie: „Cea mai bună doctorie a nemurito¬ 
rilor este cinabrul, apoi vine aurul, apoi argintul, apoi felu¬ 
ritele specii ale plantei chih, şi apoi cele cinci specii de jad.“ 17 
Toate aceste substanţe se luau intern în nenumărate decoc- 
ţii sau se păstrau aproape de corp. 

Virtutea magică a aurului şi jadului se aplică şi dincolo 
de viaţa biologică. Aurul şi jadul—cel dintîi metal incorup¬ 
tibil şi perfect, celălalt „hrană a spiritelor" — sînt chemate 
să conserve cadavrul, să-i transmită forţa lor emblematică, 
să-l păstreze nealterat şi intact, asemenea Principiului pe care 
îl reprezintă. „Dacă se pun aur şi jad în cele nouă deschiză¬ 
turi ale cadavrului, el va fi ferit de putrefacţie", spune acelaşi 
Pao P’u Tzu 18 . Iar în tratatul T’ao Hung-Ching (secolul al 
V-lea) se află următoarea precizare: „Cînd la deschiderea 
unui vechi mormînt cadavrul pare înăuntru ca viu, atunci 
să ştiţi că se află înăuntrul şi în afara corpului o mare canti¬ 
tate de aur şi de jad. Conform cu regulile dinastiei Han, prin- 


indiene în Iran şi China, vezi Mircea Eliade, Cunoştinţele botanice în ve¬ 
chea Indie (Buletinul Societăţii de Ştiinţe din Cluj, voi. V, 1931, pp. 221-237). 
Chinezii au scris de timpuriu monografii botanice; Tchou p 'ou („Tratat 
asupra bambuşilor") a fost compus în secolele al IV-lea-al V-lea d. Cr., 
iar Tch ’a King („Cartea ceaiului") a fost redactată de Lu Yu în a doua 
jumătate a secolului al VHI-lea. în timpul dinastiei Song însă, s-a scris 
un număr considerabil de asemenea monografii botanice. Printre ele, se 
remarcă Han Yen Chih („Tratatul asupra portocalelor") al lui Chii Lu 
(1178), tradus deM. J. Hagerty în T'oungPao, voi. XXII, 1929, pp. 63-96, 
cu o erudită introducere de Paul Pelliot. 

17 Nei P’ien, citat de Johnson, op. cit., p. 34. 

18 B. Laufer ,Jade, aStudyin ChineseArcheology andReligion (Field 
Museum, Chicago, 1912), p. 299, notă. Notiţele scrise de europeni asu¬ 
pra jadului pînă la sfîrşitul secolului trecut se găsesc în vasta bibliogra¬ 
fie a lui H. Cordier, Bibliotheca Sinica (Paris, 1884), voi I, coloana 207-208. 
Vezi şi Giseler, Les symboles de jade dans le Taoisme (Revue d ’histoire 
des religions, 1932, nr. 2-3). 

cipii şi lorzii erau îngropaţi cu haine împodobite cu perle şi 
cu cutii de jad, pentru a feri corpul de descompunere. 9 

Jadul reprezenta esenţa elementului yang şi lupta contra 
descompunerii (funcţiunea elementului yin, a cărui dinamică 
necesară era eterna prefacere, eterna combustie, pentru a re¬ 
duce totul la ţărînă, a submite totul Pămîntului). Elementul 
yin din corpul omenesc — elementul feminin — antrena, 
în clipa morţii, tot ceea ce era lichid, tot ceea ce putea servi 
ca instrument de dezintegrare. în faţa acestei acţiuni de des¬ 
facere şi alterare, jadul opune întreaga virtute de coeziune 
a elementului yang. Jadul era luat intern încă din timpul di¬ 
nastiei Chu. Iar în taoismul tardiv se răspîndeşte ideea că 
jadul e hrana spiritelor şi asigură nemurirea 20 . 

Toate aceste simboluri şi embleme nu sînt izolate; ele se 
confundă cu întreaga viaţă socială şi spirituală a Chinei. Ja¬ 
dul joacă un rol esenţial în societatea chineză antică, îi for¬ 
mulează simbolica, îi alimentează psihologia. Nu numai pen¬ 
tru a participa la elementul yang şi a realiza „nemurirea" se 
întrebuinţează jadul. Brăţările şi ornamentele de jad, purtate 
de anumiţi oameni sau în anumite împrejurări, exprimă ele 
singure — prin culoarea lor, prin forma, prin sunetul pe care 
îl scot lovindu-se — situaţia socială a celor care le poartă 21 . 
Ornamentul de jad era în acelaşi timp emblema vocaţiei spi¬ 
rituale a omului, cît şi marca clasei sale sociale sau a func¬ 
ţiei oficiale pe care o împlinea. Pan Ku, autorul lui Pai hu 
t ung, scrie: „Obiectele care se poartă suspendate de centu¬ 
ră arată intenţiile omului şi îi dovedesc abilităţile. De aceea, 
cel care cultivă conduita morală fără sfîrşit {tao «calea» în 
sensul şcolii confucianiste) poartă un inel. Cel care îşi face 
din raţiune şi virtute (tao teh în sensul lui Lao tse) bazele 


19 B. Laufer, op. cit., p. 299. 

20 J. De Groot, op. cit., voi. I, pp. 271-273; voi. II, p. 395. 

21 B. Laufer, op. cit., p. 197. 





18 


MIRCEA ELIADE 


conduitei sale poartă bijuteriile hm. Cel care este în stare să 
decidă ( kueh ) asupra chestiunilor repulsive sau îndoielnice 
poartă o jumătate de inel. Asta înseamnă că din felul orna¬ 
mentelor sale vizibile la centură se pot deduce lucrurile în 
care e priceput." 22 Despre toţi eroii şi împăraţii Chinei anti¬ 
ce se povestesc legende asupra pietrelor lor de jad 23 . Despre 
marele Huang-ti — cel dintîi Suveran — se spune că a mîn- 
cat jad lichid 24 . Am stăruit asupra rolului universal jucat de 
jad în viaţa colectivă şi spirituală („nemurirea" individuală) 
a Chinei tocmai pentru a lumina mai precis funcţia jadului 
în alchimie; pentru a dovedi că alchimia se leagă organic 
de întreaga tradiţie chineză, că nu e o ştiinţă importată (cel 
puţin sub această formă) şi, mai ales, că trebuie judecată cu 
documente de acest gen, iar nu cu documente prechimice. 

Textul din T’ao Hung-Ching menţionează însă şi perle¬ 
le ca un element care „fereşte corpul de descompunere" 25 , 
în istoria legendară a Chinei, adesea regii sau eroii apar „îm¬ 
podobiţi cu jaduri şi perle" 26 . Piatra aceasta scumpă se află 
în legătură cu balaurul — animal fantastic atît de specific 
Chinei. întreg simbolismul perlei este feminin şi trădează 
o tradiţie maritimă, opusă tradiţiei continentale a jadului. Per¬ 
la, imaginea Principiului feminin, simbolizează viaţa şi fe¬ 
cunditatea şi se află în directă legătură cu scoicile şi ghio¬ 
cul (vulva = scoica = perla = a doua naştere = nemurirea) 27 . 

22 Idem, p. 211. 

A 1 

23 In gura morţilor, se pun jad şi scoici, cf. M. Granet, op. cit., voi. I, 
p. 132, notă. 

24 M. Granet, op. cit., voi. II, p. 519, notă. 

25 M. Granet, op. cit., p. 112. 

26 Idem, p. 496. 

27 Vezi G. Elliot Smith, The Evolution of the Dragon (Manchester, 
1919), pp. 192-206, cu bibliografia necesară. Concluziile lui Elliot Smith 
trebuie primite cu prudenţă. Despre industria perlelor artificiale în Chi¬ 
na, vezi Cordier, Bibliotheca Sinica , 1 . 1 , coloana 708-709. 

Perlele şi broasca ţestoasă în credinţa vechilor chinezi cresc 
şi descresc o dată cu Luna 28 . Este foarte posibil ca simbo¬ 
lismul perlei să aparţină tradiţiilor maritime — împărtăşite 
de altfel de grupuri etnice foarte diverse, austroasiatice şi 
micronesiene, cu influenţe vizibile în India — şi să fi con¬ 
stituit multă vreme un simbolism paralel celui al jadului. în 
orice caz, în textele de care dispunem, perla are aceleaşi vir¬ 
tuţi magice ca şi jadul — deşi simbolica ei e feminină. (Să 
fie oare o puternică reminiscenţă din timpurile matriarha¬ 
tului şi ale descendenţei uterine?) Alchimiştii fac mai pu¬ 
ţin uz de ea decît de aur şi jad, dar şi perla se integrează în 
aceeaşi vastă construcţie a „reţetelor nemuririi" din care face 
parte alchimia. 

Chinezii, care puneau toate lucrurile în legătură unele cu 
altele, au descoperit afinităţi între organele corpului uman 
şi anumite substanţe minerale. „Focul din inimă e roşu pre¬ 
cum cinabrul, iar apa din rinichi e neagră ca plumbul", spune 
un biograf al faimosului alchimist Lii Teu (secolul al VUI-lea 
d. Cr.) 29 . Universalul cvintet wu-hsing (apa, focul, lemnul, 
aurul şi pămîntul) şi-a găsit cu timpul aplicarea în toate ordi¬ 
nele existenţei. Se vorbeşte de cele cinci relaţii sociale, cinci 
virtuţi, cinci gusturi, cinci culori, cinci tonuri etc. 30 Organe- 


28 M. Granet, op. cit., voi. II, p. 480, notă. 

29 Citat de W. A. Martin, The Lore of Cathay (New York, 1901), p. 60. 

30 Dr. T. L. Da vis şi Lu-Ch’iang Wu, op. cit., p. 226. După savantul 
chinez Liang, cea mai fantastică schiţă a corespondenţelor wu-hsing a 
fost combinată de Lii Pu-wei (mort 235 î. Cr.). V. Chavannes, Le cycle 
turc des douze animaux („T’oung Pao“, voi. VII, 1906, pp. 96-98, sus- 
ţinînd că teoria celor cinci elemente a fost împrumutată de chinezi de 
la popoarele turco-mongole); L. de Saussure, Les origines de Tastrono¬ 
mie chinoise („T’oung Pao“, seria I, voi. XI, pp. 208-288); Forke, The 
Theory of the Five Elements and the Classifications Based Thereon (Apen¬ 
dice, voi. II al traducerii lui Lu Heng, „Beibănde zu den Mitteilungen 
des Seminars fur Orientalische Sprachen“, 1911). Cîteva texte, extrase 
din mai multe izvoare, publică G. Tucci, La Scienza nella Cina Antica 

le corpului uman sînt şi ele în corespondenţă cu cvintetul 
wu-hsing ; inima are natura focului, ficatul natura lemnului, 
plămînii a metalului, rinichii a apei şi stomacul a pământu¬ 
lui 3 1 . 

Prin simpla funcţionare perfectă a acestor organe, omul 
se află în corespondenţă cu întreg Cosmosul. Corpul uman 
cuprinde în el Universul întreg, este nutrit de aceleaşi forţe 
care însufleţesc Universul şi suferă aceleaşi conflicte struc¬ 
turale (yang şi yin, de pildă) de care suferă Universul. 
Medicina chineză — ca şi alchimia, ca şi celelalte tehnici 
pentru obţinerea „nemuririi" — este clădită pe asemenea „co¬ 
respondenţe". Nu se poate înţelege nimic din alchimia chine¬ 
ză dacă nu ţinem seama de întreg sistemul lor de gîndire, 
care rămîne „cosmic" şi emblematic, chiar atunci cînd se 
aplică asupra realităţilor ce cad sub simţuri. 


(apendice II, la Manuale di Storia della Scienza, Antiehită al lui Aido 
Mieii, Roma, 1925, pp. 547-550). 

31 O. S. Johnson, op. cit., p. 102, după J. B. Du Halde. 

Din textele reproduse pînă acum, am putut constata că 
alchimia chineză se integrează în tehnicile spirituale, iar nu 
în cele ştiinţifice. Observaţiile exacte şi inducţiile ştiinţifice 
care se întîlnesc întîmplător în lucrările alchimiştilor sînt prea 
rare şi prea sporadice ca să poată constitui o prechimie. Chi¬ 
nezii erau un popor foarte lucid, foarte răbdător, care a desco¬ 
perit şi adunat o sumedenie de fapte precise, privind toate 
fenomenele fizice şi biologice—dar alchimia nu face parte 
dintre ştiinţele care s-au constituit pe baza acestor fapte. Al¬ 
chimia a fost şi a rămas o tehnică spirituală, prin care omul 
îşi asimila virtuţile normative ale Vieţii şi-şi căuta nemuri¬ 
rea. „Elixirul vieţii“ nu este altceva decît Nemurirea, scopul 
tuturor tehnicilor mistice, din toate vremurile şi ţările. Al¬ 
chimistul, căutînd „elixirul 44 , se apropie mai mult de mistic 
— care îşi caută calea către nemurire — decît de omul de 
ştiinţă. Iar aurul, „piatra filozofală 41 , am văzut că avea o func¬ 
ţiune pur spirituală (aceea de a infuza în om elementul yang, 
nepieritor). Cîteodată, aceeaşi formulă prin care se obţinea 
„elixirul vieţii 44 slujea şi la facerea aurului alchimic 1 . încă 
o dovadă că „aurul 44 de care vorbesc textele noastre avea o 
valoare „mistică 44 , în sensul că asimilarea lui dăruia nemu- 


1 Acesta e cazul unui preparat foarte răspîndit, numit pa ch ’iung tari, 
„medicamentul celor opt substanţe excelente** (în care se punea cinabru, 
realgar, sulfură, orpiment, borax etc.) şi care servea în acelaşi timp ca 
„elixir** şi ca „piatră filozofală**. Vezi Johnson, op. cit., p. 84. 

şi metale, misterul „învierii" unui metal din minereu (feno¬ 
men care, ca şi cinabrul producător de mercur, a dat prilej 
obscurei intuiţii a transmutaţiei, a învierii, a nemuririi), cores¬ 
pondenţele dintre flora unui loc şi subsolul metalurgic 14 — 
toate acestea au alimentat de timpuriu viaţa sufletească a unui 
popor care a descoperit mai tîrziu alchimia ca o tehnică mis¬ 
tică, nu ca o ştiinţă chimică. Accentuez asupra originilor sacre 
ale alchimiei chineze tocmai pentru a se limpezi caracterul 
ei iraţional, mitic şi mistic. Creată intr-un asemenea mediu 
saturat de fantastic, alchimia şi-a luat elementele din expe¬ 
rienţa fantastică a întregii rase. Vom regăsi deci şi în alchimie 
aceleaşi preocupări „cosmice", acelaşi motiv al armoniei cu 
normele şi aceeaşi căutare a nemuririi. 


* 

Mitul „insulelor fericiţilor", care apare adesea în textele 
alchimice chineze, trebuie judecat în legătură cu tehnicile 
nemuririi, dintre care cea mai ilustră a ajuns cu timpul alchi¬ 
mia. Despre aceste insule vorbeşte în trei locuri, pe laig, isto¬ 
ricul Se-Ma-Ts’ien. Prima dată 15 în capitolul închinat lui Ts’in 
Che-Hoang Ti (249-210 î. Cr.), cel care a clădit Marele Zid 
Chinezesc şi care era foarte doritor să capete „iarba nemuri¬ 
rii", iarbă ce se găseşte pe cei trei munţi suprafireşti, P’ong-lai, 
Fang-tehang şi Yng-tehen. împăratul trimite pe Sin-Che, împre¬ 
ună cu mai multe mii de tineri şi fecioare, ca să afle pe nemu¬ 
ritorii din cele trei insule 16 . Al doilea pasaj din Se-Ma-Ts’ien 

14 Mely, op. cit., p. 325. 

15 Traducere Ed. Chavannes, Les Memoires historiques de 
Se-Ma-Ts'ien (voi. II, Paris, 1897), p. 152. 

16 Tradi(ia aceasta o reproduce şi P. Albert Tscheppe, Histoire du 
Royaume de Ts ’ien (Shanghai, 1909; formează voi. 27 din „Varietes Si- 
nologiques“), pp. 267,271, după materialele adunate de P. Pierre Hoang 

se găseşte în capitolul XXVII (tratatul despre sacrificiile fong 
şi chan) xl . Aflăm că împăratul Hoang-Ti a trimis misiunea; 
însă oamenii s-au întors fără nici un rezultat, spunînd că au 
văzut insulele, dar nu s-au putut apropia de ele. în sfîrşit, 
al treilea text din Se-Ma-Ts’ien (capitolul 118) 18 ne revelează 
sfîrşitul acestei aventuri în căutarea ierburilor nemuririi. 

Sin-Fu, un alt mesager al lui Hoang-Ti, porneşte către 
munţii suprafireşti, întovărăşit de trei mii de fecioare şi trei 
mii de tineri, luînd cu el „seminţe din cele cinci cereale şi 
lucrători de tot felul“. Misiunea întîlneşte însă în drum un 
loc liniştit şi fertil; Sin-Fu se opri acolo şi se făcu rege. Pă- 
mîntul acesta, ca şi cele trei „insule minunate din mijlocul 
oceanului 11 au fost identificate (de Klaproth şi, în urmă, de 
Schlegel) cu Japonia. Chavannes recunoaşte că o asemenea 
ipoteză nu e improbabilă. Totuşi, nu e nimic mai mult decît 
o ipoteză. 

Noi credem că legendele acestea ale unor insule suprafi¬ 
reşti —în căutarea cărora s-au trimis mesageri încă din timpul 
dinastiei Wei (378-348 î. Cr.) 19 — trebuie considerate mai 
degrabă ca o tradiţie mitică, a unor locuri paradiziace, în care 
ajung sfinţii sau magicienii; iar nu ca amintirea vaporoasă 
a unor aventuri geografice. Chiar dacă la baza lor s-ar afla 
navigaţii reale 20 — structura legendelor este pur mitică. Aceste 

A 

într-o erudita monografie în limba chineză. In nota 1 de la pagina 267 
a lucrării lui P. Tscheppe se dau şi surse mai noi asupra „insulelor". 

17 Ed. Chavannes, Memoires historiques , voi. III (partea a Il-a, Paris, 
1899), pp. 436-438. 

18 Tradus de Chavannes în op. cit ., voi. II, pp. 152-153, notă. 

19 Cel puţin aşa ne asigură Se-Ma-Ts’ien, voi. III (partea a Il-a), p. 436; 
P. Tscheppe (op. cit., p. 267, nota 1) pare a accepta (ca şi Chavannes) 
această tradiţie. 

20 Studiile recente de etnografie ne asigură că navigaţiile în epoca 
preculturală a Asiei au atins adevărate recorduri. Vom reveni în curînd, 
într-o lucrare specială, asupra migraţiunilor în lumea austroasiatică. 

trei insule — locuite de „nemuritori**, în palate păzite de oa- 
meni-balauri şi unde cresc ierburile dătătoare de nemurire 
— se aseamănă foarte mult cu ţările mitice Sâkadvîpa şi 
Svetadvîpa 21 ale tradiţiilor hinduiste (de altfel, dvîpa înseam¬ 
nă în sanskrită o „insulă**) şi cu lacul miraculos Anavatapta 
al legendelor budiste 22 . Teritoriile acestea mitice erau locuite 
de nemuritori şi se putea ajunge la ele numai prin sacrificii, 
asceză sau evlavie (în cazul Svetadvîpei şi Sâkadvîpei) sau 
prin puteri magice (în cazul lacului Anavatapta). Buddha ca 
şi sfinţii budişti erau purtaţi prin aer, cît ai clipi din ochi, în 
Anavatapta. întocmai cum cocorii, în legendele chineze, pur¬ 
tau aerian barca cu cei opt nemuritori 23 către „insulele supra¬ 
fireşti din mijlocul oceanului**. Ne aflăm în faţa unor legende 
similare: legenda unor regiuni miraculoase, în care nu pot 
pătrunde decît sfinţii sau magicienii, şi unde viaţa e fără de 
moarte şi tinereţea fără de bătrîneţe. Nu este locul aici să 
analizăm toate variantele acestei legende — cunoscută în 
multe părţi ale lumii. Să observăm numai că ea se leagă de 
eternul izvor al aventurilor umane: căutarea nemuririi şi a 
tinereţii veşnice. Prin acest unghi de vedere, legenda insu¬ 
lelor locuite de „nemuritori** şi de „fericiţi** a fost folosită 
de alchimişti şi asimilată alchimiei. 


21 Vezi asupra tradiţiilor indiene studiul lui W. E. Clark, Sâkadvîpa 
and Svetadvîpa (în Journal of American Oriental Society, voi. 39,1919, 
pp. 209-242). Clark respinge ipoteza (lui Weber) că mitul acestor ţări 
miraculoase de la nord s-ar datora influenţelor creştinismului în India. 
O expunere şi critică a problemei, în Hemchandra Raychaudhuri, Ear- 
ly History of the Vaishnava Sect (Calcutta, 1920), pp. 68, 78-84. 

22 Texte şi referinţe în Watters, On Yuan Chwang’s Travels in India 
(London, 1904), voi. I, p. 35. 

23 Cu timpul, s-a creat un mit întreg asupra acestor „opt nemuritori 11 , 
alimentat nu numai de credinţa în nemurire, ci şi de o serie de supersti¬ 
ţii ale taoismului în epoca lui de decadenţă. Vezi W. P. Yetts, The Eight 
Immortals (în Journal of the Royal Asiatic Society, 1916,48,pp. 773-807); 
Wemer, op. cit., pp. 288-304. 

Expediţii şi investigaţii pentru găsirea „drogului nemuri¬ 
rii" au mai făcut şi alţi împăraţi ai Chinei. Cele pe care le 
vom aminti mai la vale sînt perfect istorice, şi ele se integrea¬ 
ză în istoria alchimiei chineze. Nu mai e vorba acum despre 
legendara plantă a nemuririi din „insulele fericiţilor" — ci 
de preparate alchimice prin care s-ar putea prelungi viaţa. 
Aşa, bunăoară, împăratul T’ai Tsung (secolul al Vll-lea d. Cr.) 
avea la curte un brahmin numit Nârâyanasvamin, adus din 
India în 648 de către Wang Hsuants’e 24 . Acest brahmin era 
un alchimist specializat în arta de a prelungi viaţa şi ni s-au 
păstrat aventurile sale în China. în 664—665, călugărul bu¬ 
dist Hsuan-Chao primi ordin de la Kao Tsung să aducă din 
Kashmir un magician indian, numit Lokîditya, despre care 
se spunea că posedă elixirul vieţii 25 . Gengiz-Khan porunci 
în 1222 alchimistului taoist Ch’ang-ch’un să vină în Samar- 
kand. Acest Ch’ang-ch’un a fost un ascet foarte excentric, 
aparţinînd sectei Ch’uan-chen (fondată de Wang Che în prima 
jumătate a secolului al XlI-lea), sectă fanatică, în care asce¬ 
tismul era dus pînă la limitele extreme (sectarii nu mîncau 
nici măcar fructe, nu beau ceai, iar unii nu dormeau deloc). 
Discipolul lui Ch’ang-ch’un, numit Li Chih-Ch’ang, a scris 
povestea călătoriei maestrului său spre Samarkand 26 . Ajuns 
în faţa lui Gengiz-Khan şi întrebat fiind dacă are elixirul vie¬ 
ţii 27 , Ch’ang-ch’un răspunde franc: „Am mijloace de a prote¬ 
ja viaţa (talismane contra influenţelor rele), dar nu şi elixirul 
nemuririi." Ni se spune că Gengiz-Khan a fost îneîntat de 
sinceritatea alchimistului... 


24 A. Waley, op. cit., p. 23. 

25 Ed. Chavannes, Memoire sur Ies religieux eminents qui allerent 
chercher la loi dans Ies pays d'Occident (Paris, 1894), p. 21, 

26 Tradusă de A. Waley, The Travels of an Alchemist (London, 1931). 
în introducere, pp. 11 sq., se află o scurtă expunere a alchimiei chineze. 
Despre secta Ch’uan-chen, vezi p. 19. 

27 The Travels of an Alchemist , p. 121 a textului tradus. 

* 

Nimic nu clasifică mai precis alchimia chineză printre 
tehnicile „mistice” decît preliminariile ascetice şi rituale pe 
care trebuia să le împlinească un alchimist. Orice operaţie 
trebuia precedată de posturi, sacrificii şi purificări 28 . Acte¬ 
le acestea, fireşte, priveau mai mult corpul şi sufletul alchi¬ 
mistului decît laboratorul său. Izolarea operantului de pro¬ 
fani era indispensabilă; actul alchimic — fiind un act sacru, 
o luptă pentru nemurire — trebuia împlinit într-o puritate 
perfectă, în afara oricărei zone impure. Chiar şi ritmarea res¬ 
piraţiei — practică specifică tehnicii indiene yoga 29 , dar răs- 
pîndită şi în mediile taoiste — era necesară unui alchimist 
chinez. 

Pao P’u Tzu scrie: „Începînd să înveţe adevărata între¬ 
buinţare a respiraţiei, practicantul trebuie să aspire aerul prin 
nas, să închidă nasul (strîngîndu-1 cu două degete) şi să nu¬ 
mere mental bătăile inimii. Cînd a numărat o sută douăzeci 
de bătăi de inimă, trebuie să expire aerul pe gură. In aceas¬ 
tă metodă a respiraţiei, scopul este ca urechile să nu audă 
zgomotul nici al inhalaţiei, nici al exalaţiei... 

Prin practică gradată, trebuie să mărească intervalul sus¬ 
pendării respiraţiei... pînă la o mie de bătăi de inimă. Cînd 
un bătrîn a ajuns la acest stadiu, atunci se va transforma într-un 
om tînăr.. .“ 30 


28 Texte din Ts ’an T’ung Ch ’i a lui Wei Po-Yang şi din Pao P’u Tzu 
(trad. Edkins) asupra preliminariilor ascetice necesare operaţiilor alchi¬ 
mice se găsesc în T. L. Davis şi Lu-Ch’iang Wu, op. cit , pp. 230,231,234. 

29 Despre toate tehnicile respiratorii indiene, vezi studiul nostru Con¬ 
tribuţii la psihologia yoga {Revista de filosofie, 1931, nr. 1) şi II rituale 
hindu e la vita interiore {Ricerche religiose , voi. VIII, 1932, pp. 486-504). 
O monografie completă asupra ideilor şi practicilor yoga va apărea în 
cursul acestui an. 

30 Nei Plen, cap. VIII, trad. Johnson, op. cit , pp. 47-48. 

Despre respiraţia metodică (lien ch ’i, termen care literal 
înseamnă „transmutarea respiraţiei 4 ') vorbeşte şi Lao-Tse în 
al 6-lea capitol din Tao-Te-King precum şi Ciuang-Tse 31 . 
„Anuarul 44 marelui taoist Lii Pu-wei spune că respiraţia me¬ 
todică susţine o viaţă proaspătă şi dinamică 32 , iar Tung 
Chun-shu 33 vorbeşte de respiraţie ca o regulare a lui wu-wei 34 
(„acţiunea în inacţiune 44 , concept chinez de mare însemnăta¬ 
te). Lii Pu-wei 35 precizează chiar că respiraţia trebuie ritma¬ 
tă luîndu-se o poziţie corporală anumită (tso kung, lit. „lucrând 
stînd 44 ), ceea ce ne aminteşte de poziţia asana a asceţilor in¬ 
dieni, poziţie în care se împlineau ritmarea şi suspendarea 
respiraţiei (prânâyâma). 

Marcel Granet sintetizează admirabil funcţiunea organică 
şi în acelaşi timp spirituală a tehnicii respiraţiei în China 36 . 
Respiraţie ă la maniere d’un embryon, caracteristică atît 
plenitudinii organice, cît şi extazului. „Cel care vrea să evite 
pasiuni şi vertijuri trebuie să se înveţe să respire nu numai 
din gît, ci din tot trupul, începînd de la călcîie. Numai această 
respiraţie, profundă şi tăcută, afinează şi îmbogăţeşte substan¬ 
ţa. Este, de altfel, respiraţia care se impune atît în timpul hiber¬ 
nării, cît şi în timpul extazului. 

Respirând astfel, se ajunge, dacă mi se îngăduie expresia, 
la o laminare a Suflului şi se chintesenţiază puterea sa vivi- 
fiantă. Scopul suprem este de a stabili un fel de circulaţie 
interioară a principiilor vitale în aşa fel, încît individul să 
ajungă perfect ermetic şi să poată trece fără risc proba scufun¬ 
dării în apă. Se ajunge astfel impermeabil, autonom, invul- 


31 Vezi J. De Groot, Religion in China (New York, 1912), pp. 156,157. 

32 Idem , p. 159. 

33 Idem , p. 160. 

34 Despre wu-wei , vezi M. Granet, Lapensee chinoise (Paris, 1934), 
pp. 524, 525, 545. 

35 Johnson, op. cit ., p. 49, nota 13. 

36 Granet, op. cit., pp. 514-515. 

nerabil, îndată ce se stăpîneşte arta de a se hrăni şi de a res¬ 
pira în circuit închis, asemenea embrionului." 

în afară de tehnica respiraţiei, asceza preliminară, purifi¬ 
cările rituale — alchimistul, ca şi toţi ceilalţi „spirituali" în 
căutarea echilibrului perfect şi a nemuririi (sau, în orice caz, 
a longevităţii), îşi fixase o anumită dietă. în privinţa aceas¬ 
ta, îşi extrăgea şi el reţetele din Pen Ts ’ao, voluminoasa „Ma¬ 
teria Medica" chineză 37 . 

De altfel, substanţele cu care lucra alchimia erau adeseori 
identice cu cele folosite de medicină 38 . Aceasta mai ales în 
timpul cînd alchimia se depărtase de scopul ei iniţial—puri¬ 
ficarea sufletului prin asimilarea lui tao şi obţinerea nemu¬ 
ririi — şi se mulţumea să asigure numai longevitatea. 


* 

O istorie cît de sumară a literaturii alchimice chineze nu 
intră în cadrul acestui studiu. De altfel, lucrările prelimina¬ 
re de erudiţie şi critică lipsesc aproape cu totul. în afară de 
Johnson şi Waley, nu dispunem decît de notiţe risipite în- 
tîmplător în revistele şi arhivele orientalistice. 

Vom menţiona totuşi cîţiva mari alchimişti chinezi. 


37 Informaţii sumare despre feluritele lucrări de medicină şi farma- 
copee care alcătuiesc colecţiile de Pen Ts 'ao se găsesc în G. Sarton, In- 
troduction to the History of Science, voi. I (Baltimore, 1927), pp. 436,498, 
539. Este fatal ca, într-o operă atît de vastă ca a lui Sarton, să se strecoa- 
re greşeli. îndeosebi asupra ştiinţei chineze, informaţiile sale nu sînt tot¬ 
deauna exacte. La p. 355, Sarton crede că pseudonimul lui Ko Hung, 
Pao P’uTzu, este titlul unei cărţi a acestuia. Un interesant studiu asupra 
dieteticii chineze a publicat T. T. Chang, Chia Ming’s Elements ofDiete- 
tics (Isis , voi. XX, 1934, pp. 325-334). Chia Ming a trăit între 1268 şi 
1374, dar opera sa se bazează pe Pen Ts'ao tradiţională. 

38 Science Papers, pp. 211-228, de Hanbury, citat de Johnson, op. 
cit., p. 103. 

Cel mai ilustru este, şi pe drept cuvînt, Pao P’u Tzu 39 , 
pseudonimul lui Ko Hung (249-330). Acesta, după propria 
lui mărturisire, a învăţat arta alchimică de la Tso Tzu (cam 
220 d. Cr.), a cărui învăţătură s-a transmis prin mai mulţi 
adepţi 40 . Tratatul lui Pao P’u Tzu nu se ocupă numai de alchi¬ 
mie. Autorul trădează şi alte preocupări în legătură cu şti¬ 
inţa sufletului sau „ştiinţele naturale". Aşa, de pildă, Ko Hung 
este primul scriitor chinez care acceptă originea animală a 
azbestului, contribuind astfel enorm la răspîndirea legendei 
occidentale a salamandrei în China 41 . 

E interesant de remarcat că, în a patra carte din capitolul 
ezoteric al lucrării sale, Ko Hung vorbeşte de Huang Po (gal¬ 
ben şi alb; adică arta de a transmuta metalele în aur şi argint) 
ca despre o tehnică deosebită de aceea a „elixirului vieţii" şi 
a pietrei filozofale 42 . Aceasta ar însemna că existau două 
practici perfect opuse — una privind sufletul şi nemurirea, 
cealaltă căutînd transmutarea pur şi simplu—purtînd amîn- 
două numele de „alchimie". De fapt, se pare că—datorită unor 
influenţe exterioare, începute încă din secolul al II-lea î. Cr. — 
a luat fiinţă în China şi o alchimie propriu-zisă, ocupîndu-se 
mai puţin cu sufletul şi mai mult cu transmutarea metalelor. 

Vom reveni asupra acestei probleme. Deocamdată, să con¬ 
statăm că „piatra filozofală" avea în limba chineză mai multe 
denumiri şi că s-ar putea împărţi aceste denumiri în două 
clase 43 . Cea dintîi ar fi arta transmutării, căreia îi corespund 
trei termeni: lien tan „drogul transmutaţiei", wai tan „drogul 


39 Despre Ko Hung, vezi P. Wieger, Histoire des croyances religieu- 
ses et des opinionsphilosophiques en Chine (Hien hien, ed. a Il-a, 1922), 
pp. 335-406; Johnson, op. cit., pp. 133-134; Waley, Notes, pp. 9-11 etc. 

40 Waley, op. cit., p. 12. 

41 V. B. Laufer, Asbestos and Salamander ( T’oung Pao, voi. XVI, 
1914, pp. 299-373), pp. 332-333. 

42 Waley, op. cit., p. 12. 

43 Johnson, op. cit., pp. 64, 78. 

exoteric“, chin tan „drogul de aur“. A doua clasă de termeni 
ar exprima partea „mistică" a alchimiei: hsien tan „drogul ne¬ 
muritorilor" şi shen tan „drogul divin". S-ar putea spune deci 
că ne aflăm în faţa a două tehnici structural deosebite; cea 
dintîi pur spirituală (şi avîndu-şi rădăcinile în însăşi viaţa 
sufletească a poporului chinez), cealaltă tinzînd către practi¬ 
ca pragmatică (aşa cum erau şi anumite porţiuni din alchimia 
alexandrină). 

Peng Hsiao, care a trăit la sfîrşitul secolului al IX-lea şi 
în prima jumătate a secolului al X-lea, face şi el distincţia 
(pe care o mai făcuse, de altfel, şi Huissu 44 ) între alchimia 
„exoterică" şi alchimia „ezoterică" 45 . Cea dintîi, numită wai 
tan, se foloseşte de substanţele tangibile (mercur, plumb, ci- 
nabru etc.), în timp ce alchimia „ezoterică" sau nei tan se 
foloseşte numai de „sufletele" acestor substanţe 46 . De acum, 
din secolul al X-lea, alchimia taoistă ajunge tot mai „spiri¬ 
tuală". Metalele acestea transcendentale, „sufletele metalelor" 
cum li se spune, sînt identificate cu anumite părţi ale corpu¬ 
lui uman; iar experienţele alchimice, în loc să se facă cu in¬ 
strumentele şi substanţele de laborator, se fac de-a dreptul 
asupra corpului. Cu alte cuvinte, alchimia se identifică cu teh¬ 
nica meditaţiei, a purificărilor mentale, a educaţiei psihice. 

Această idee este autentic chineză, crescută în mediile 
taoiste, căci întotdeauna alchimia a fost considerată o tehnică 
spirituală, prin care sufletul se purifică şi-şi cucereşte nemuri¬ 
rea. în loc ca să pregătească aurul alchimic, ca altădată, şi apoi 
să şi-l asimileze, asimilîndu-şi în acelaşi timp virtuţile lui mis¬ 
tice (yang, tao) — alchimistul taoist din secolul al X-lea re¬ 
nunţă la pregătirea aurului şi îşi concentrează atenţia asupra 
posibilităţilor spirituale ale operaţiilor alchimice. Socotind 


44 Scriitor budist, născut 515, mort 577. 

45 Walcy, Notes, p. 15. 

46 Waley, The Travels of an Alchemist, p. 13. 

propriul său timp şi propria sa viaţa sufletească un metal im¬ 
pur şi inferior — încearcă să-l „transmuteze" în „aur“, adică 
sa obţină un suflet pur, autonom şi o viaţă fără de moarte, 
in loc să aplice operaţiile alchimice (de purificare, de calci- 
nare etc.) asupra metalelor inferioare — le aplică de-a drep¬ 
tul asupra corpului şi sufletului său. Operaţiile alchimice erau 
şi ele însufleţite de o puternică voinţă de sfinţenie (asimila¬ 
rea virtuţilor tao, prin care se obţine nemurirea). Dar aceste 
operaţii spirituale, pe care le folosesc alchimiştii chinezi în- 
ecpînd din secolul al X-lea, sînt şi mai accentuat „mistice"; 
de fapt, acum alchimia s-a transformat în asceză şi rugăciune. 

Concepţia aceasta este perfect ilustrată în Tratatul despre 
Balaur şi Tigru (adică plumb şi mercur) al lui Su Tung-p’o, 
scris pe la 1100 d. Cr. Iată un fragment 47 : „Balaurul este mercu¬ 
rul. El este (i. e. corespunde în corpul omenesc cu) sperma 
şi sîngele. Vine din rinichi şi e depozitat în ficat. Semnul său 
c trigrama K ’an E—E .Tigrul e plumbul. El este (corespunde 
în corpul omenesc cu) răsuflarea şi puterea trupească. Se naşte 
din minte şi e păstrat de plămîni. Semnul său e trigrama li 
E—E. Cînd mintea se mişcă, atunci răsuflarea şi puterea acti¬ 
vează cu ea. Cînd rinichii se umflă, atunci sperma şi sînge¬ 
le curg cu ei." 

Transformarea alchimiei într-o tehnică ascetică şi medita¬ 
tivă este desăvîrşită în taoismul budizant din secolul al XlII-lea, 
cînd practicile şcolii Zen 48 sînt la modă. Exponentul princi¬ 
pal al acestei alchimii taoiste-zen este Ko Ch’ang-Keng, cu¬ 
noscut şi sub numele de Po Yu-chuan. El descrie astfel cele 


47 Waley, Notes, p. 15 

48 Şcoala Zen (în sanscrită dhyâna, însemnînd „meditaţie mistică 11 ) 
a luat naştere în China, prin secolul al Vl-lea, unde Bodhidharma a intro¬ 
dus-o din India în 527 d. Cr. Zen a avut un mai mare succes în Japonia, 
unde a fost introdusă la sfîrşitul secolului al XH-lea. Tehnicile meditative 
şi ascetice care alcătuiau budismul zen erau de origine tantrică. Vezi texte, 
discuţie şi bibliografie în cartea noastră despre yoga, de apropiată apariţie. 

trei metode ale alchimiei ezoterice 49 . în cea dintîi, trupul su¬ 
plineşte sau joacă rolul elementului plumb şi inima al ele¬ 
mentului mercur. „Concentrarea" ( dhyâna ) suplineşte lichi¬ 
dul necesar, iar scînteile de inteligenţă focul necesar 50 . Ko 
Ch’ang adaugă: „Prin această metodă, o gestaţie care cere 
de obicei zece luni poate fi perfectată cît ai clipi din ochi." 51 
A doua metodă: răsuflarea suplineşte elementul plumb şi su¬ 
fletul elementul mercur. Semnul ciclic „cal" suplineşte focul; 
semnul ciclic „guzgan" suplineşte apa. A treia metodă: sper¬ 
ma suplineşte elementul plumb şi sîngele elementul mercur 52 . 
Rinichii suplinesc elementul apă, şi mintea elementul foc. 

Sincretismul mistic şi influenţele tantrice ale acestor me¬ 
tode alchimice sînt evidente. De altfel, chiar autorul trata¬ 
tului o recunoaşte. „Dacă ni se obiectează că aceasta este 
de fapt întocmai metoda budiştilor zen, răspundem că sub 
Cer nu există două Căi şi că înţelepţii sînt întotdeauna din 
aceeaşi inimă." 53 


* 

Am menţionat existenţa unei alchimii cu tendinţe „natu¬ 
rale", lipsite de preocupările „mistice", alchimie numită de 

49 Waley, Notes , pp. 16 sq. 

50 După cum se vede, este vorba de o „unire 44 prin meditaţie; opera¬ 
ţia alchimică se transformă într-o experienţă mistică. 

51 „Chinezii spun că procesul prin care se produce un copil e în stare 
să producă, inversat, piatra filozofală 44 (Waley, Notes , p. 16). Naşterea şi 
„embrionul 44 sînt simboluri adesea întîlnite în literatura alchimică. De fapt, 
anumite rituri indiene, a căror magie obscură a fost încă prea puţin stu¬ 
diată, au nevoie de fetuşi, embrioni şi cadavre de copii (Meyer, Arthashas- 
tra , amănuntele citate la pp. 379, 649 etc.). Sacrificiile tantrice implică 
uneori spintecarea unei femei gravide, pentru obţinerea foetusului. 

52 Sînt uşor de descifrat aici urmele unei erotici mistice de origine 
tantrică. Vezi cartea noastră despre yoga. 

53 Waley, Notes , p. 16. 

chinezi exoterică ( 1 wai-tan ). Este probabil ca această tehni¬ 
ca să fie o influenţă exterioară, venită fie prin Iran 54 , fie prin 
r elaţiile maritime cu arabii 55 . în orice caz, acest fel de alchi¬ 
mie nu era specific chinez, nu se integra în spiritualitatea 
lor, în concepţiile lor despre lume. Era o tehnică nouă, pe care 
au asimilat-o cu destul profit, de altminteri, căci asemenea 
cunoştinţe alchimice au ajutat mult industria chineză 56 . In- 

54 Astrologia iraniană influenţează astrologia şi alchimia chineză (v. L. 
de Saussure, Les origines de l'astronomie chinoise , ediţie nouă, Paris, 
1930, passim). Nenumărate plante din vestul Asiei au fost introduse în 
China prin Iran, încă din a doua jumătate a secolului al IV-lea î. Cr. (B. Lau- 
fer, Sino-Iranica, Chicago, Field Museum, 1919, p. 189). An Shih-Kao 
(faimosul traducător al scripturilor budiste a venit din Parthia în China 
în secolul al II-lea, şi se pricepea în magia şi astrologia ţării sale de başti¬ 
nă); H. Maspero, Communautes et moines bouddhistes chinois au II e et 
III e siecles. Bulletin de VEcole Frangaise d 'Extreme Orient , 1910, 
pp. 222 sq.; Prabodh Chandra Bagchi, Le Canon Bouddhique en Chine: 
Les traducteurs et les traductions , voi. I, Paris, 1927, pp. 8, 23; P. Pel- 
liot în T oung Pao, voi. 19, 1919-1920, pp. 64 sq. într-un dicţionar de 
termeni alchimici, Shih Yao Erh Ya , alcătuit de Mei Piao (secolele al 
VlII-lea-al IX-lea), se găsesc foarte mulţi termeni străini, chiar sanscriţi. 
De asemenea, avem ştiri despre o carte alchimică numită Tratatul rege¬ 
lui Hu (adică centfal asiatic) Yakat (Waley, Notes on Chinese Alchemy , 
p. 14). Acest „Yakat“ are o pronunţată formă iraniană. Rolul Parthiei în 
comerţul sino-roman este evidenţiat, după mărturiile istoricilor chinezi, 
de F. Hirth, China and the Roman Orient (Shanghai, 1885, operă capi¬ 
tală), pp. 42, 70, 173, 174. 

55 Rolul arabilor în crearea comerţului dintre China şi Occident este 
ilustrat de F. Hirth şi W. W. Rockhill în traducerea lor din Chan Ju Kua, 
His Work an the Chinese and Arab Trade... Entitled Chu-fan-chi (Peters- 
burg, 1911), pp. 2-15. 

56 B. Laufer arată în opera sa The Beginnings of Porcelain in China 
(Chicago, 1917, Field Museum) că atît pasta liu li (care folosea la face¬ 
rea vitraliilor), cît şi caolinul au fost întîi experimentate de către alchi¬ 
miştii taoişti {op. cit., pp. 118, 142). Sărurile de arsenic cu care lucrau 
alchimiştii şi-au găsit aplicare în felurite industrii şi în agricultură; vezi 
M. Muccioli, L Arsenico presso i cinesi {Archivio di storia della scienza, 
voi. VIII, pp. 65-76), în special pp. 70-71. Despre aplicaţiile ceramice şi 

fluenţele externe (fie ale unei alchimii premahomedane din 
Asia Centrală 57 ; fie ale alchimiei greceşti, prin intermediul 
arabilor) ar explica astfel prezenţa de la o anumită dată a 
unei alchimii „naturale”. 

Dar se mai poate susţine o ipoteză pentru explicarea celor 
două specii de alchimie. S-ar putea ca ele sa corespundă unor 
structuri mentale diverse; cea dinţii mistică şi transcendentă 
(cu rădăcini în preistoria Chinei), cealaltă laică şi naturistă, 
în acest caz, influenţele externe ar fi alimentat tendinţa către 
practic şi empiric a structurii laice. 


metalurgice ale observaţiilor alchimice, v. Ed. von Lippmann, Entstehung 
und Ausbreitung der Alchemie, voi. I (Berlin, 1919), p. 156; voi. II (Ber¬ 
lin, 1931), pp. 45, 66, 178 etc. 

57 Aceasta este ipoteza lui Waley, Notes, p. 24. 

Călătorii străini din India — fie europeni, fie orientali — 
au observat că unii dintre asceţii şi yoghinii indieni cunoşteau 
şi aplicau anumite preparate alchimice pentru „prelungirea 
vieţii“. Nu e vorba de farmacopeea tradiţională a schivnicilor 
indieni, de plantele nutritive sau medicinale descoperite şi 
transmise din generaţie în generaţie în mediile ascetice. Călă¬ 
torii străini se referă precis la o băutură alchimică, uneori 
vegetală, alteori minerală (cu baza mercur). Să remarcăm 
de la început că prezenţa alchimiei în mediile ascetice şi re¬ 
ligioase indiene este semnificativă. Alchimia indiană se lea¬ 
gă astfel — ca şi alchimia chineză — de magie şi religie; 
mai precis, ea se integrează tehnicilor spirituale, iar nu tehni¬ 
cilor empirice. Să cităm însă cîteva texte din călătorii străini. 

Marco Polo 1 vorbeşte despre chunghi (yoghinii) 2 care „tră¬ 
iesc o sută cincizeci sau două sute de ani“ şi spune:, Aceştia 


1 Yule, Travels of Marco Polo (edited by H. H. Cordier, 1903), voi. III, 
pp. 365 sq. 

2 Alte descrieri de yoghini se găsesc în Reinaud, Relation de voya- 
ges faitspar Ies arabes el Iespersans dans l ’Inde et ă la Chine (voi. I, Pa¬ 
ris, 1845, trad. din Abu-zeyd-Al-Hassan din Syraf),pp. 133-134; Geo Phil¬ 
lips, Calicul and Aden (Journal of Royal Asiatic Society, aprilie, 1896), 
p. 343, traducînd pasaje din călătoria lui Ma Huan în Cochin; W. W. Rock- 
hill, Notes on the Relations and Trade of China wilh the Eastem Archi- 
pelago and the Coasts of the Indian Ocean, partea a IV-a („T’oung Pao“, 
1915, voi. XVI, pp. 450-451, unde se găsesc trimiterile la Ibn Bătută, 
Nicolo di Conţi şi Duarte Barbosa despre yoghinii din Malabar); Fryer, 
A New Account of East India and Persia (Ed. W. Crooke, 1912 etc.), 

folosesc o foarte stranie băutură; căci fac o poţiune de sulfu¬ 
ra şi mercur amestecate împreună şi o beau de două ori pe 
lună. Asta, spun ei, le dă o viaţă foarte lungă; şi e o poţiune 
pe care obişnuiesc s-o ia din copilărie." Marco Polo este un 
observator destul de precis, deşi din cele ce spune în general 
despre yoghini pare a nu se fi interesat prea mult de ei. Ci¬ 
neva care s-a interesat într-adevăr a fost Franşois Bemier, 
doctor în medicină de la Facultatea din Montpellier, care de¬ 
dică vieţii ascetice şi obiceiurilor cenobitice cîteva pagini 
pline de pătrundere. Bemier pare a fi observat multilatera¬ 
litatea sectelor ascetice şi notează şi el cunoştinţele alchi¬ 
mice ale unor anumiţi yoghini * * 3 . „Sînt alţii, personaje foar¬ 
te ciudate, umblînd încontinuu dintr-o parte într-alta; sînt 
oameni care îşi bat joc de tot, cărora nu le pasă de nimic; 
oameni cu secrete, care, după cîte spune poporul, ştiu a face 
aurul şi a prepara atît de admirabil mercurul, încît unul sau 
două boabe luate în fiecare dimineaţă readuc trupul în per¬ 
fectă sănătate şi fortifică într-atît stomacul, încît digera foarte 
bine orice..." 

Documentele sînt precise; o anumită clasă de asceţi ră¬ 
tăcitori indieni cunosc reţetele alchimice. E semnificativ fap¬ 
tul că numai în China şi în India se ia' intern preparatul al¬ 
chimic, fie acesta aur alchimic sau un derivat mercurial. E 
semnificativ, de asemenea, faptul că alchimia era cunoscu¬ 
tă şi aplicată numai de anumite secte ascetice: „oameni ciu¬ 
daţi, ...care îşi bat joc de tot, cărora nu le pasă de nimic". 
Vom vedea îndată că aceste secte sînt tantrice, adică aparţin 
acelui curent de sinteză mistică de la începutul Evului Me- 

vol. I, p. 138; voi. II, pp. 35, 77, 104. Pentru texte şi bibliografie asu¬ 

pra acestei probleme, vezi monografia noastră asupra Yogei. 

3 Voyages de Frangois Bemier, Docteur en Medecine de la Facul- 
te de Montpellier (Amsterdam, chez David Paul Marret, 1723), voi. II, 
pp. 121-131. 

diu care a asimilat toate tehnicile spirituale ale Indiei, chiar 
si pe cele „primitive 144 . 

Tradiţia că asceţii indieni cunosc secretul longevităţii prin 
droguri o întîlnim şi în alte documente. „Am citit într-o car¬ 
ie că anumiţi şefi ai Turkestanului au trimis ambasadori cu 
scrisori către regii Indiei, cu următoarea misiune: că ei, şe¬ 
fii, au fost informaţi că în India se pot procura droguri care 
au proprietatea de a prelungi viaţa omenească şi prin aju¬ 
torul cărora regele Indiei atinge o foarte înaintată vîrstă... 
şi şefii Turkestanului cer ca puţin din acest medicament să 
Ic fie trimis şi lor, şi de asemenea informaţii asupra meto¬ 
dei prin care rishii îşi păstrează sănătatea atît de mult . 115 Le¬ 
genda unei plante care creşte în India şi prin carfe se poate 
obţine viaţa eternă e cunoscută în Persia încă din timpul re¬ 
gelui Chosroes (531-578) 4 * 6 . De fapt, despre băutura care adu¬ 
ce nemurirea se găsesc referinţe şi în Jataqa (colecţiile de 
povestiri asupra vieţilor precedente ale lui Buddha), dar e 
probabil că acestea se leagă mai mult de legenda ambroziei 
decît de alchimie 7 . 

Longevitatea se poate obţine în India, după Emir 
Khusru, şi prin ritmarea lentă a respiraţiei ( prănăyama ), teh¬ 
nică pur yoghistă. „... Prin arta lor, brahmanii îşi pot pro- 


4 Nu putem scrie în limitele acestui studiu o istorie critică sau o ex¬ 
punere filozofică a teoriilor şi practicilor tantrice. Informaţii sumare se 
găsesc în orice manual asupra budismului sau hinduismului. Cele mai 
complete tratate le-a scris Sir John Woodroffe (Arthur Avalon). Asupra 
relaţiilor dintre tantrism şi yoga propriu-zisă, cf. monografia noastră. 

’ 5 Tradus de Elliot, The History of India as Told by Its Own Histo- 
rians (voi. II, London, 1869, p. 174). 

6 Reinaud, Memoires sur l Înde anterieurement au milieu du Xl e sie- 
de d’apres Ies ecrivains arabes, persans et chinois („Mem. Acad. Inscrip.“, 
voi. 18, pp. 1-399, Paris, 1849), p. 130. 

7 Cf. G. Dumezil, Le Festin d'immortalite (Paris, 1924) şi Wiinsche, 
Die Sage vom Lebensbaum und Lebenswasser (Leipzig, 1905), pentru 
legendele ambroziace. 

cura longevitatea dinjinuînd numărul respiraţiilor zilnice. Un 
jogi (yoghin) care a izbutit să-şi înfrîneze astfel respiraţia 
a trăit mai mult de trei sute cincizeci de ani." 8 

Emir Khusru dă şi alte amănunte asupra „puterilor" asce¬ 
ţilor indieni, şi tot ce spune el concordă cu legendele şi folclo¬ 
rul indian asupra yoghinilor. „Ei pot prezice evenimentele 
viitoare prin răsuflarea ce iese pe nări, după cum nara dreap¬ 
tă sau stingă e mai mult sau mai puţin deschisă. Ei pot de 
asemenea să umfle alt trup prin propria lor răsuflare. în mun¬ 
ţii de la frontierele Kashmirului sînt mulţi oameni de aceş¬ 
tia... Ei pot zbura ca găinile prin aer, cit de improbabil ar 
părea aceasta. Pot chiar să se facă nevăzuţi, după voie, punîn- 
du-şi antimoniu în ochi. Numai aceia care le-au văzut cu 
ochii lor pot crede toate aceste minuni." 

Toate aceste legende ne introduc în mediul firesc unde 
s-a dezvoltat alchimia indiană. Puteri magice, căutarea longe¬ 
vităţii şi a nemuririi — iată scopul urmărit de asceţii alchi¬ 
mişti indieni. Nu întîlnim, deocamdată, preocupări „ştiinţi¬ 
fice", dorinţa sinceră de cunoaştere a naturii şi a legilor ei. 

A 

întîlnim eternul motiv al misticii de pretutindeni: nemuri¬ 
rea. Întîlnim tehnici magice, prin care se încearcă potenţarea 
vieţii omeneşti; şi acesta este tocmai scopul iniţial al tantris- 
mului. Asceţi care „pot zbura prin aer" şi posedă „puteri" 
magice cunoaşte şi folclorul chinez creat în jurul „insulelor 
nefireşti" şi alchimiei. De altfel, procesul yogic prin care se 
poate zbura prin aer (numit dehaveddhă) este menţionat şi 
în tratatul alchimic Rasamava 9 . Ceea ce dovedeşte încă o 
dată cît de strînse sînt legăturile dintre tehnicile yoghiste şi 
alchimie. 


8 Nuh Sipihr (Cele nouă Ceruri sau Sfere) de Emir Khusru, text tra¬ 
dus în Elliot, The History of India, voi. III, London, 1871, pp. 563-564. 

9 Praphula Chandra Ray, A History of Hindu Chemistry (voi. I, ed. 
a Il-a, Calcutta, 1903), p. 76 a Introducerii. 

Textul cel mai clar asupra longevităţii prin alchimie îl 
avem în cartea lui Albiruni despre India 10 . Albiruni (973-1048) 
a vizitat de mai multe ori India (între 1017 şi 1030), a învă¬ 
ţat destul de bine limba sanscrită ca să poată traduce mai mul¬ 
te lucrări în limba arabă şi cîteva tratate ştiinţifice europene 
(Clementele lui Euclid, Almageste a lui Ptolemeu ete.) în san¬ 
scrită. Albiruni este un sceptic, dar un om uluitor-de informat 
pentru timpul său * 11 . După ce ne spune că indienii posedă o 
alchimie propriu-zisă (despre care n-a aflat nimic precis, pen¬ 
tru că e păstrată secretă, dar despre care bănuieşte că e o al¬ 
chimie minerală), adaugă: „Ei au o ştiinţă similară alchimiei, 
care le e specifică. O numesc râsayăna, un cuvînt compus 
cu rasa «aur» 12 . înseamnă o artă restrînsă la anumite opera¬ 
ţii, droguri şi medicamente compuse, majoritatea cărora sînt 
luate din plante. Principiile lor restaurează sănătatea acelora 
care erau bolnavi fără speranţă şi înapoiază tinereţea celor 
bătrîni, aşa că oamenii ajung din nou ceea ce erau în vîrsta 
imediat după pubertate; părul alb ajunge din nou negru, ascu¬ 
ţimea simţurilor e restaurată, precum şi agilitatea tinerească, 
şi aceasta chiar pentru relaţiile sexuale — iar viaţa oameni¬ 
lor pe această lume e prelungită la o foarte mare perioadă. 
Şi de ce nu? Nu am menţionat noi, întemeiaţi pe autoritatea 
lui Patanjali, că una dintre metodele conducătoare la elibera¬ 
re este râsayănaT ‘ 

Din fragmentul lui Albiruni, se poate constata cu certitu¬ 
dine prezenţa unei alchimii „specifice”, alături de alchimia 

10 Ed. C. Sachau, Alberuni’s India (London, ediţie nouă, 1910), voi. I, 
pp. 188-189. 

11 Un scurt rezumat al operei sale asupra alchimiei, în Aldo Mieii, 
Pagine di storia della chimica (Roma, 1922), pp. 217-233. 

12 Aceasta este, fără îndoială, o greşeală, căci răsa înseamnă în lb. 
sanscrită „suc“ sau „mercur 11 (şi acesta este sensul său alchimic), iar în¬ 
ţelesul de „aur“ nu-1 găsim decît în lexicografii indiene. 

obişnuită, minerală, care consta în felurite operaţii (sublima¬ 
re, calcinare, analiză; despre care Albiruni a auzit în India şi 
pe care le menţionează). Este foarte probabil că Albiruni, care 
avea o cultură enciclopedică, aflase despre alchimia arabă 
(adică, cea de sursă alexandrină) încă din oraşul său natal, 
Khwarizm. Aşa că „ştiinţa specifică”, numită de indieni râsa- 
yâna, se deosebea complet de alchimia comună, deoarece 
însuşi Albiruni o descrie după ce menţionase existenţa aces¬ 
tei alchimii în India. Această ştiinţă „specifică” nu se ocupa 
de lumea fizico-chimică, ci de întinerire, longevitate şi nemu¬ 
rire. Adică se integra printre tehnicile magico-mistice. 

Mărturia lui Albiruni este întărită şi de capitolul pe care 
Madhava îl închină alchimiei în tratatul său despre sisteme¬ 
le filozofice indiene (Sarva-darsana-samgraha) n . Madha¬ 
va a scris acest tratat prin 1350 şi include între sistemele de 
filozofie şi mistică şi aşa-numita „ştiinţă a mercurului” (ra- 
sesvara-darsana). Liberarea, după această darsana, depin¬ 
de de „stabilitatea trupului omenesc” şi de aceea mercurul, care 
poate fortifica şi prelungi viaţa, e şi el un mijloc de libera¬ 
re. Un text citat în Sarva-darsana-samgraha spune că „li¬ 
berarea rezultă din cunoaştere, cunoaşterea din studiu şi stu¬ 
diul e posibil numai pentru acela care posedă un corp 
sănătos”. Ascetul care aspiră la liberarea sufletului în această 
viaţă trebuie să-şi facă mai întîi, spune Madhava, un corp „glo¬ 
rios”. Şi pentru că mercurul e produs prin unirea creatoare 
dintre Hara şi Găuri, iar mica e produsă de Găuri — mercu¬ 
rul şi mica sînt identificate cu zeul suprem al hinduismului 
şi cu soţia lui (Hara şi Găuri), devenind astfel principii cosmi¬ 
ce. „Corpul glorios”, divin, poate fi realizat chiar de către oa¬ 
meni, cu ajutorul mercurului. Printre acei care au obţinut 


13 Ediţie sanscrită. Anandâshrama Series (Benares), ed. a Il-a, pp. 78-83; 
traducere engleză de Cowell şi Gough, ed. a IV-a, London, 1904, pp. 137-144. 

„corpul mercurial 44 şi au cucerit liberarea chiar în această 
viaţă, sînt menţionaţi Charvati, Kapila, Vyâli, Kâpâli, Kanda- 
lâyana. (Cîteva din aceste personaje legendare, ca de pildă 
Vyâli şi Kâpâli, aparţin tradiţiilor tantrice şi se găsesc pe lis¬ 
ta celor optzeci şi patru de „magicieni 44 , siddhas.) 

Madhava evidenţiază funcţiunea soterică a alchimiei. 
„Sistemul mercurial nu trebuie privit ca o simplă laudă adusă 
acestui metal, el fiind un mijloc imediat—prin conservarea 
trupului—pentru atingerea celui mai înalt scop, liberarea. 44 
Obţinerea liberării este unicul scop al filozofiei şi misticii 
indiene; ni se confirmă deci prezenţa alchimiei alături de 
aceste tehnici spirituale. In tratatul alchimic Rasasiddhanta, 
citat de Madhava, se spune: „Liberarea sufletului vital (Jiva) 
este expusă în sistemul mercurial. 44 Un text din Rasârnava 
şi altul pe care Madhava nu-1 numeşte ( anyatrâpi ) spun că 
un merit (religios) egal se cîştigă văzînd mercurul, ca şi meri¬ 
tul cîştigat văzînd şi adorînd emblemele phalice din Benares 
sau din oricare alt loc sfînt. 

Textele acestea sînt destul de clare; operaţiile alchimiei 
cuprinse sub numele de râsayâna se referă la un principiu 
spiritual, iar nu la experienţe de laborator: Se urmăreşte, pe 
de o parte, purificarea sufletului, iar pe de altă parte trans- 
substanţializarea corpului. Amîndouă aceste operaţii sînt de 
natură tantrică; aparţin deci unei tehnici spirituale, iar nu unei 
ştiinţe prechimice. 

Se mai crede şi astăzi în India că unii yoghini cunosc secre¬ 
tul longevităţii şi al transmutării metalelor. William Crooke, 
într-una dintre anchetele sale antropologice 14 , spune: „Yo- 
g[hin]ii pretind de asemenea că schimbă arama în aur, pu¬ 
tere pe care o au, spun ei, de la unul din ordinele lor ascetice 


14 Tribes and Castes of the N. W. Provinces (Calcutta, 1898), voi. III, 

din timpul sultanului Altitmish.“ Şi Oman, bun cunoscător 
al Indiei dinainte de război, menţionează un saddhu-alchi- 
mist 15 . 


* 

Influenţa islamică nu a jucat un rol prea mare în răspîn- 
direa alchimiei în mediile ascetice indiene. Mahomedanii au 
introdus în India o parte din alchimia alexandrină, pe care au 
cunoscut-o prin intermediul traducătorilor sirieni. Dar alchi¬ 
mia aceasta, greco-egipteană, este mult deosebită de râsa- 
yâna asceţilor indieni. Cea dintîi era, sau tindea să fie, o pre- 
chimie, o ştiinţă; cealaltă a rămas o tehnică spirituală, în 
legătură directă şi organică cu tantrismul. Alchimia — înţe¬ 
leasă ca o artă magică şi ca o soteriologie — a fost răspîndi- 
tă cu precădere în mediile tantrice. Numeroşi autori tantrici 
sînt—cel puţin după tradiţie — şi autori de tratate alchimice. 
De altfel, se găsesc Tantras alchimice în regiunile unde isla¬ 
mismul a pătruns mai puţin, adică în Nepal şi în sudul Indiei, 
printre sittari tamuli. Aceşti sittari nu sînt decît siddhas ai lim¬ 
bii sanscrite, adică „magicienii” tradiţiilor tantrice 16 . Sittarii 
împărţeau „substanţele” ( sarakku ) în substanţe masculine 
( ăn-sarakku ) şi feminine (pen-sarakku) xl , ceea ce ne amin¬ 
teşte de „principiile” yin-yang ale speculaţiei chineze. 

Din biografiile legendare care ni s-au păstrat asupra ce¬ 
lor optzeci şi patru de siddhas l8 , aflăm că unii dintre ei au 

15 J. C. Oman, The Mystics, Ascetics and Saints in India (London, 
1903), pp. 59 sq. 

16 A. Barth, (Euvres (Paris, 1914), voi. I, p. 185. 

17 J. Filliozat în Journal Asiatique, 1934, pp. 111-112; citînd Vait- 
tiyamuliyagarădi (atribuită celor optsprezece sittari), carte pe care n-am 
putut-o consulta. 

18 Cf. Waddell, Lamaism, p. 42; Albert Griinwedel, Die Geschichten 
der 84 Zauberer (Mahasiddhas), aus dem tibetischen iibersetz (Baessler 

fost alchimişti, practicau arta secretă a facerii aurului şi pose¬ 
dau „elixirul vieţii' 1 . Aşa, de pildă, un text al lui siddha Car- 
pati 19 menţionează procese alchimice; Kamari 20 obţine elixi¬ 
rul vieţii din urină şi poate transforma cuprul în argint, iar 
argintul în aur; Capari 21 cunoaşte tinctura prin care se face 
aurul; Gura Vyâli 22 încearcă să facă aurul din argint şi droguri 
etc. Toţi aceşti siddhas posedau „puterile magice" ( siddhi ) 
şi erau maeştri tantrici; mai precis, maeştri ai şcolii tantrice 
budiste Vajrayâna. Alchimia era considerată, în anumite cărţi 
tantrice, ca una dintre cele opt siddhi ; aşa, de pildă, Sâdha- 
namăla menţionează rasa-rasâyana (alchimia mercurului) 
ca a cincea siddhi 2 *. 

Dintre toţi „magicienii" tantrici, cel asupra căruia se con¬ 
centrează cu predilecţie tradiţia alchimică este Nâgâijuna. Este 
foarte probabil că alchimistul Nâgâijuna nu e acelaşi cu me¬ 
tafizicianul şi logicianul Nâgâijuna 24 ; dar în studiul de faţă 
nu ne interesează această problemă, ci numai legendele asu¬ 
pra alchimistului tantric. Din materialele adunate şi culese 
de M. Walleser 25 , aflăm cum Nâgârjuna obţine siddhi de la 


Archiv , voi V, Leipzig, 1916), pp. 137-228; G. Tucci, Animadversiones In- 
dicae (Journal of Asiatic Society of Bengal, voi. XXVI, 1930), pp. 138-155. 

19 Reprodus de Tucci, op. cit., p, 137. 

20 Griinwedel, op. cit., pp. 165-167. 

21 Idem, pp. 205-206. 

22 Idem, pp. 221-222. 

23 Ed. Benoytosh Bhattacharya (Gaekvard Oriental Series, 1928), text 
sanscrit, p. 350; Introducere, pp. 85-86. Vezi de asemenea şi importan¬ 
tul tratat tantric Subhâsita-Samgraha (ed. Bendall, extras din Museon, 
serie nouă, voi. IV-V, Louvain, 1905, p. 40), strofa începînd cu ra- 
saghrstam yathâ..., unde rolul mercurului e sugestiv indicat. 

24 Cf. Tucci, Animadversiones Indicae, p. 139. 

25 Max Walleser, The Life of Nâgârjuna from Tibetan and Chinese 
Sources (Hirth Anniversary volume, Londra, 1923), pp. 421-455; cf. 
de asemenea A. Griinwedel, Taranatha s Edelsteinminne (Berlin, 1914), 
pp. 14 sq.; G. Tucci, Di una leggendaria biografia cinese di Nâgârjuna 

zeităţi şi yakshini (demoni ai vegetaţiei); obţine elixirul vieţii 
şi primeşte „un corp de diamant" (transsubstanţializare magi¬ 
că prin practicile tantrice). Printre numeroasele „puteri" (sid- 
dhi ) pe care le stăpîneşte, se numără şi arta de a face aur. 
Odată, cînd foametea a cuprins regiunea, Nâgârjuna face aur 
şi schimbă aceste bucăţi de aur pe cereale aduse din ţări de¬ 
părtate. Renumele de magician şi alchimist al lui Nâgârjuna 
a trecut şi dincolo de hotarele tradiţiei tantrice. In Kathasa- 
ritsăgara 26 a lui Somadeva (secolul al Xl-lea) se spune că 
Nâgâijuna, ministrul lui Chirâyus, izbuteşte să prepare elixi¬ 
rul nemuririi, dar Indra îi porunceşte să nu fie întrebuinţat 
de nimeni. Prabandhacintâmani povesteşte cum a izbutit Nâ¬ 
gâijuna să găsească „elixirul" prin care putea zbura în aer 27 . 

Evident, toate aceste legende nu ne ajută prea mult să re¬ 
constituim biografia lui Nâgâijuna. Ele sînt însă semnifica¬ 
tive şi preţioase, întrucît integrează alchimia printre puteri¬ 
le magice ( siddhi ). De altfel, nu este exclus ca legenda facerii 
aurului să aibă felurite observaţii metalurgice drept substrat 
real. In Rasopanishad, se spunea că Nâgâijuna a văzut în 
regatul Malabar cum se scoate aur din pietrele aurifere 28 . 
S-ar putea ca anumite îndeletniciri metalurgice ale lui Nâ¬ 
gâijuna (sau ale unui personaj cu acelaşi nume) să fi fost 
alterate de legendă. Dar, pe de altă parte, nu trebuie să ui¬ 
tăm că Nâgâijuna tantricul este mai mult legat de mediile 


( Bilychnis , 1923; se dau extrase din Chuan-fa-cheng-taung-ki). Vezi şi 
legendele păstrate de Hien Tsiang (Samuel Beai, Buddhist Records of 
the Western Worlds, voi. II, pp. 211-217). 

26 Trad. Tawney, ediţie nouă Penzer, Ocean of Story, voi. III, 
pp. 257 sq. 

27 Trad. Tawney (Calcutta, 1901), pp. 195-196. 

28 S. Levi, Un nouveau document sur le bouddhisme de basse epo- 
que dans Vinde {Buletin of Oriental School of London, 1931), p. 421. 
Vezi Bamettân Journ. Roy. Asiat. Soc. 1930, pp. 445—446, despre edi¬ 
ţia din Rasopanishad pe care a dat-o K. S. Sastri. 

ascetice şi magice decît de cele laice. Nenumărate tratate 
alchimice şi tantrice îi poartă numele. în literatura alchimi¬ 
că indiană, cele mai importante lucrări trec sub numele lui 29 . 

De altfel, nu numai tratatele tantrice vorbesc despre pu¬ 
terea asceţilor de a face aur. Manualul hathayogic Shiva-Sam- 
hita 30 afirmă că yoghinul poate transforma orice metal or¬ 
dinar în aur, frecîndu-1 cu propriile sale excremente şi urină. 
Yogatattva-Upanishad menţionează alchimia ca unul dintre 
obstacolele pe care le întîlneşte practicantul în primele sta¬ 
dii ale practicii yoga, dar în urmă notează printre siddhi şi 
puterea de a transmuta fierul în aur prin excretare 31 . 

în literatura indiană legendară şi folclorică se găsesc re¬ 
petate aluzii la puterea asceţilor de a face aur din bronz sau 
alte metale printr-o anumită decocţie vegetală. „Cînd eram 
băiat, spune ilustrul călugăr jainist Hemacandra lui Deva- 
candra, o bucată de cupru, unsă fiind cu sucul unui arbust... 
şi pusă la foc după instrucţiile voastre, s-a transformat în 
aur. Spune-ne numele acelui arbust şi caracteristicile sale, şi 
alte amănunte necesare în legătură cu el.“ 32 Tot din această 
culegere de legende, aflăm de un călugăr care obţine un elixir 
lichid din muntele Raivataka, prin care transforma tot ce 
atingea în aur 33 . 

29 Amănunte în cele două volume ale lui R C. Ray. 

30 Shiva-Samhita (III 54), ediţie sanscrită şi traducere engleză de Ray 
Bahadur Gris Chandra Vidyamava (Allahabad, ed. a Il-a, 1923). 

31 Yogatattva-Upanishad (30 etc.) ed. sanscrită a Upanishadeîor de Va- 
sudev Lakshman Shâstri Panshikar (ed. a ffl-a, Bombay, 1925), pp. 256-257. 

32 Prabandhacintâmani , trad. C. H. Tawney, p. 147. 

33 Idem , p. 173. Autorul cărţii este călugărul jainist Merutunga (seco¬ 
lul al XlV-lea), care a scris şi un comentariu asupra tratatului alchimic 
Rasâdhyâya (A. B. Keith, A History of Sanskrit Literature, p. 512). Despre 
„omul de aur“, vezi Prabandhacintâmani , p. 8; Hertel, Indische Mărchen 
(Jena, 1921), p. 235. Legenda pietrei filozofale în India se găseşte şi în 
Aîn-i-Akbari a lui Abul Fadhl’ Allâmî (1551-1602), traducere engleză 
de Blochmann şi Jarrett (Calcutta, 1873), voi. II, p. 197. 

Constatăm, aşadar, o strînsă legătură între alchimie şi tan- 
trism 34 . Cunoştinţe de chimie minerală — fie aduse de is¬ 
lamism, fie descoperite în India — se întîlnesc în literatura 
sanscrită şi înainte de tantrism. Dar nu aceste rudimente ştiin¬ 
ţifice au interesat pe tantrici, ci „mistica 14 alchimică, valoarea 
cosmică sau mitologică a metalelor, rolul soteric al operaţi¬ 
ilor alchimice. Prin căutarea elixirului vieţii, alchimia se 
apropia de mistică şi de oricare altă tehnică spirituală india¬ 
nă prin care se realiza nemurirea; cu atît mai mult de tantrism 
şi Hathayoga, care aveau de scop obţinerea unui corp sănă¬ 
tos şi nemuritor. 

Cum am spus, influenţele alchimiei islamice asupra celei 
indiene nu trebuie exagerate. Cîteva referinţe alchimice din 
scripturile budiste dovedesc că această tehnică era cunoscută 
în India mult înainte de orice influenţă islamică. Avatamsaka 
Sutra, care poate fi plasată aproximativ între 150 şi 350 d. Cr. 
(a fost tradusă în limba chineză de Sikshânanda în 695-699), 
spune: „Există o licoare vegetală numită Hataka. Un liang 
din această licoare poate transforma o mie de liang de bronz 
în aur curat.“ Iar Mahâprajnâ-pâramitopadesha (tradusă în 
chineză de Kumarajiva în 402-405) este şi mai precisă: „Prin 
droguri şi prin incantaţii, se poate schimba bronzul în aur. 
Prin pricepută întrebuinţare a drogurilor, argintul poate fi 
schimbat în aur şi aurul în argint. Prin putere spirituală, un 
om poate schimba lutul sau piatra în aur.“ 35 Aceste „puteri 
spirituale 44 nu sînt altceva decît siddhi ale yoghinilor şi tan- 
tricilor. Din textele canonului budist, sîntem îndrituiţi a tra- 


34 Vezi P. C. Ray, A History of Hindu Chemistry, voi. I, ed. a Il-a, 
Calcutta, 1903; voi. II, ed. a Il-a, 1925. 

35 A. Waley, References to Alchemy in Buddhist Scriptures ( Bull., 
Orient., School London, 1932, voi. VI, part. 4, pp. 1102-1103). Waley 
mai citează din Mahâyâna-sangraha-bhăshya (tradusă în chineză de 
Hsuan-tsang, circa 650 d. Cr.) şi Abbidharma Mahăvibhâshâ (traduce¬ 
re de acelaşi în 656-659 d. Cr.). 

ge două concluzii: 1) că alchimia indiană exista şi înainte 
de influenţele islamice; 2) şi că era în legătură cu tehnicile 
mistice („droguri, incantaţii, puteri spirituale 44 ), iar nu cu teh¬ 
nicile prechimice, ştiinţifice. 


* 

Influenţa probabilă a alchimiei islamice (adică alexandri¬ 
nă) asupra celei indiene a fost argumentată prin prezenţa mercu¬ 
rului în India numai după invazia mahomedană 36 . Dar lucru¬ 
rile nu sînt chiar aşa de simple. Chiar dacă alchimia indiană 
ar fi luat naştere o dată cu descoperirea şi întrebuinţarea mercu¬ 
rului — noi am constatat că exista, cu mult înainte, o „alchi¬ 
mie specifică 44 (răsayăna), care n-a putut fi influenţată de 
islamism şi care împlinea aceeaşi funcţiune mistică întocmai 
ca şi alchimia chineză; căuta, adică, longevitatea şi nemuri¬ 
rea. Să vedem însă dacă, intr-adevăr mercurul — şi rolul jucat 
de el în procesele chimice — a fost introdus în India de că¬ 
tre alchimia mahomedană. 

Mercurul e cunoscut în India încă din secolul al IV-lea 
d. Cr., data aşa-numitului Bower Manuscript 1 , cel mai vechi 
tratat de medicină care ni s-a păstrat în limba sanscrită. E 
interesant de ştiut că un capitol din acest tratat conţine re¬ 
ţete pentru a trăi „o mie de ani“ 38 , iar altul se ocupă de virtu¬ 
tea pe care o are usturoiul de a prelungi viaţa. Liiders şi Reinh. 
Muller cred că termenul rasa din „Bower Manuscript 44 nu 
s-ar referi la mercur; problema, în orice caz, nu e soluţio- 

36 Vezi referinţe în Ed. von Lippmann, Entstehung und Ausbreitung 
der Alchemie, voi. II, p. 179. 

37 Cf. Hoemle, The Bower Manuscript (Calcutta, 1893-1912), p. 107. 

38 Expresia aceasta nu trebuie înţeleasă literal. A trăi „o mie de ani“ 
înseamnă — ca şi expresia vedică „a trăi o sută de ani“ — longevitatea 
perfectă. 

nată. Unii au afirmat existenţa mercurului în India încă din 
secolul al III-lea î. Cr., data cărţii de politică Arthashastra i9 , 
dar e probabil că pasajul respectiv a fost interpolat 40 . Cu toate 
acestea, opinia majorităţii orientaliştilor şi a istoricilor ştiin¬ 
ţei (A. B. Keith, Liiders, Ruska, Stapleton, R. Muller, Lipp- 
mann) că mercurul şi practicile alchimice în legătură cu el 
au fost introduse în India de către mahomedani trebuie revi¬ 
zuită în urma ultimelor cercetări. Mercurul a jucat un rol 
esenţial în tantrism şi se ştie că regiunile unde a înflorit tan- 
trismul au fost cel mai puţin influenţate de islamism. în unele 
Tantras, mercurul era considerat ca „principiul generativ 44 
şi se dau chiar îndrumări pentru a face un phallus mercurial 
lui Shiva 41 . Cum însă data Tantrelor a început abia în ulti- 

39 R. V. Patvardhan, în Proceedinvs of Oriental Coneress ofPoona, 
1919, voi. I, p. CLV. 

40 Discuţia în Wintemitz, Some Problems of Indian Literature (Cal- 
cutta, 1925), p. 101. 

41 P. C. Ray, A History of Hindu Chemistry , voi. I, p. 79 a Introdu¬ 
cerii. Rudrayamala Tantra numeşte pe Shiva „Dumnezeul Mercurului** 
(Ray, Hindu Chemistry , voi. II, p. 19). Rasaratnasamuchchaya (cartea 
VI) spune că discipolul alchimist trebuie să adore pe Shiva şi să-şi res¬ 
pecte învăţătorul; între altele, el trebuie să facă un phallus din mercur 
şi să-l adore, căci alchimia a fost comunicată de însuşi Shiva. Acelaşi 
text prescrie anumite rituri obscene, ceea ce dovedeşte încă o dată legă¬ 
tura dintre tantrism şi alchimie (cf. Ray, op . c/7., voi. I, pp. 115-116). 
Rasaratnakara, atribuită lui Nâgârjuna, descrie astfel discipolul: „inteli¬ 
gent, devotat muncii sale, fără păcat şi stăpîn pe pasiunile sale** (Ray, 
op. cit., voi. II, p. 8). Iar Rasaratnasamuchchaya (VII, 30) este şi mai 
precisă: „Aceia care iubesc adevărul, au înfrînt ispitele, adoră pe Devas 
şi Brâhmanas sînt perfect stăpîni pe sine şi s-au învăţat să trăiască cu o 
dietă şi un regim propriu — numai ei se pot angaja în operaţii chimice** 
(Ray, op. cit., I, p. 117). 

Este aceeaşi listă de virtuţi pe care o întîlnim în descrierea oricărui de- 
vot religios şi a oricărui ascet. Se înţelege de aici că alchimia era înainte 
de orice o activitate sacră; practica ei implica o prealabilă puritate, solitu¬ 
dine şi asceză. Laboratorul se afla în pădure, la adăpost de orice prezenţă 

mii ani să fie corect fixată, nu este exclus să se descopere 
că multe dintre ele sînt premusulmane; şi, ca atare, că uzul 
„sacru“ al mercurului n-a fost învăţat de indieni prin inter¬ 
mediul alchimiei arabe. In Kubjika-Tantra, a cărei vechime 
nu mai poate fi pusă la îndoială 42 , Shiva vorbeşte de păra- 
da (mercur ) 43 ca de principiul său generativ şi laudă efica¬ 
citatea lui cînd a fost „fixat“ de şase ori. 

Această „fixare“ (sau ,,omorîre“) are şi un sens chimic 
propriu-zis, evident mai ales în textele tîrzii, cînd funcţiunea 
metafizică a alchimiei începe a lăsa locul experienţelor de 
laborator; ea înseamnă calcinarea mercurului, cunoscută şi 
în alchimia europeană sub numele de „fixare” sau „coagula¬ 
re” 44 . Sensul „mistic” al fixării mercurului se poate totuşi 
descifra în unele texte; reducerea volatilităţii acestui metal 
sacru are o valoare „spirituală”: principiul dinamic, mobil, 
este transformat într-un principiu static, divin. Mobilitatea 
experienţei psihomentale este „redusă”, suprimată; sufletul 
liberat este tot atît de static ca şi mercurul „fixat”. Operaţia 
alchimică are deci şi o funcţiune soterică. Voinţa de sfinţe¬ 
nie a devotului, dorinţa lui de a suprima mobilitatea vieţii 
sufleteşti normale şi de a realiza autonomia perfectă, stati- 


impura (cf. Rasaratnasamuchchaya , în P. C. Ray, op, cit., voi. I, p. 115). 

A 

In mai toate textele alchimice, de altfel, se aduc laude lui Shiva. 

42 Cf. analiza în Haraprasad Shastri, A Catalogue of Palmleaf and 
Selected Paper Manuscripts Belonging to the Durbar Library, Nepal (Cal- 
cutta, 1905), voi. I, p. LXXX. 

43 în lexicul lui Maheshvara (scris în 1111; Ray, op. cit., voi. I, 
p. LXXIX, indica greşit data de 1188), se găseşte pentru mercur şi ter¬ 
menul de harabîja (lit. „sămînţa lui Shiva“). în Brihatsamhita, lucrarea 
enciclopedică a lui Varâhamihira (scrisă în 587), se menţionează mercu¬ 
rul şi uzul său tonic şi afrodiziac (Ray, op. cit., voi. I, p. LXXXI). 

44 Vezi, de pildă, Marcelin Berthelot, La chimie au Moyen-Âge (Pa¬ 
ris, 1893), voi. I, p. 154. Despre purificarea şi fixarea mercurului, vezi 
Ray, op. cit., voi. I, pp. 130,131 sq.; despre „omorîrea“ metalelor în ge¬ 
neral, cf. id., pp. 246 sq. 

că, a sufletului liberat se exprimă prin operaţii şi simboluri 
alchimice. Căutarea mercurului „fixat" este deci aceeaşi cău¬ 
tare a „liberării" sufletului prin care se obţine nemurirea. 
Sensul acesta, soteric, este evident mai ales în tantrele al¬ 
chimice. 

Toate textele laudă eficacitatea „mistică" a mercurului 
fixat Suvamatantrcâ 5 spune că, mîncînd mercur „ucis" ( nash - 
tapishtă), omul devine nemuritor; o parte din acest mercur 
„ucis" poate transforma o sută de mii de părţi din alt mercur 
în aur. Chiar urina şi excreţia alchimistului hrănit cu aseme¬ 
nea mercur pot transforma arama în aur. Rudrayamala Tan- 
tra 46 afirmă că procesul „omorîrii" metalelor a fost revelat 
de Shiva şi transmis prin generaţii succesive de adepţi. Shiva 
este zeul tantric prin excelenţă; tehnicile pe care le revelează 
el sînt întotdeauna tehnici mistice, soterice 47 . 

Rasaratnasamuchchaya (1,26) spune că, asimilînd mercur, 
omul scapă de bolile ce se datoresc păcatelor vieţilor sale 
precedente 48 . Rasaratnakara, atribuită lui Nâgâijuna, men¬ 
ţionează un elixir din mercur pentru a transforma corpul 
uman în corp divin 49 . (Să ne amintim că acelaşi scop îl aveau 
tehnicile tantrice şi hathayogice.) în acelaşi text, Nâgârju- 
na spune că vă da remedii pentru îndepărtarea „zbîrcituri- 
lor, părului alb şi a altor semne ale bătrîneţii" 50 . Este încă 


45 P. C. Ray, op. cit., voi. II, pp. 28-29. 

46 Idem, voi. II, p. 21. Vezi şi Rasendracintamani despre nashtapish- 
ta (voi. II, p. 16), Rasamava (XI, 24, 197-198; în Ray, op. cit., voi. I, 
pp. 74-75). 

47 Rudrayamala Tandra (1,40) descrie mercurul „ucis“ ca fiind lip¬ 
sit de luciu metalic şi de fluiditate, nu atît de greu, colorat etc. 

48 Cf. Ray, op. cit., voi. I, p. 78. Data acestui text o fixează Ray la 
1300 (id., voi. II, pp. 222—223); cf. Jolly în Festschrift Windisch (Leip- 
zig, 1912), p. 192, nota 1. 

49 Rasaratnakara, III, 30-32; Ray, op. cit., voi. II, p. 6. 

50 Idem, voi. II, p. 7. 

o dovadă de strînsă legătură între tantrism şi alchimie. „Pre¬ 
paratele minerale acţionează cu o eficacitate egală asupra 
metalelor, ca şi asupra corpului uman“, afirmă Rasaratna- 
kara. (Această metaforă favorită a alchimiştilor indieni 51 
trădează o concepţie „mistică": metalele, ca şi trupul omenesc, 
pot fi „purificate" şi „divinizate" prin preparatele mercuria¬ 
le, pe care le inhibă virtutea sacră a lui Shiva. Cf. virtutea 
inhibitivă a sacralităţii jadului în China.) Nâgâijuna obţine 
secretul după doisprezece ani de asceză şi după ce a adorat-o 
pe zeiţa Yakshinî, „care domneşte asupra arborelui Ficus reli- 
giosa “ 52 . Textul acesta prezintă o deosebită importanţă. Ve¬ 
rifică încă o dată care sînt adevăratele rădăcini ale alchimiei: 
asceza, meditaţia, tehnicile mistice. Apoi, aruncă o foarte 
palidă lumină asupra relaţiilor obscure care există între cul¬ 
tele vegetaţiei (Yakshinî 53 sînt demonii feminini ai vegeta¬ 
ţiei) şi alchimie. Tantrismul, în marea sa operă de sinteză, 
a asimilat nenumărate culte aborigene, rămase pînă atunci 
în afara graniţelor hinduismului 54 . Multe din ele aparţineau 
cultului vegetaţiei, răspîndit pretutindeni în India, şi de struc¬ 
tură nonariană. Elementele de cultură aborigenă care au fost 
absorbite de tantrism au fost îndeosebi culese din regiuni¬ 
le himalayene 55 . Alchimia indiană, atît de organic legată de 

51 Rasamava sfătuieşte ca mercurul să fie aplicat întîi asupra meta¬ 
lelor, şi apoi asupra corpului uman; cf. text citat de Madhava în Sarva-dar- 
sana-samgraha (ed. sanscrită, Anaudâshrama Series, p. 80). 

52 P. C. Ray, op. cit ., voi. II, p. 7. 

53 Vezi Ananda Coomaraswami, Yaksas (Smithsonian Miscelîaneous 
Collections , voi. 80, n. 6, Washington, 1928). 

54 Pentru toate aceste probleme, care privesc indirect şi alchimia, vezi 
monografia noastră asupra yogei. 

55 Cf. Mahâ-Cina-Kramacâra, în care se arată originea chineză a anu¬ 
mitor rituale tantrice (Sylvain Levi, Le Nepal , voi. I, pp. 346-347); Tucci, 
Animadversiones Indicae,pp. 155,156. Influenţele populaţiilor anamite 
şi himalayene sînt vădite în tantrele existente astăzi în Bengal. 

tantrism — şi ca structură, şi ca istoric — a primit printre 
practicile şi simbolurile sale nenumărate elemente de cul¬ 
tură aborigenă, de cele mai multe ori himalayană. Astfel se 
explică prezenţa zeiţei Yakshini în tratatul alchimic Rasarat- 
nakara. De altfel, alchimia a pătruns de timpuriu în Tibet, 
introdusă fiind de călugării budişti din şcolile tantrice, şi auto¬ 
rul unui tratat alchimic, Rasasara (probabil din secolul al 
XlII-lea), mărturiseşte că a aflat multe lucruri de la budiştii 
tibetani 56 . 

Rasahridaya afirmă că alchimia poate vindeca lepra şi-l 
face pe om tînăr 57 . (Acelaşi motiv al „tinereţii fără de bătrîne- 
ţe şi al vieţii fără de moarte“.) Kakachandeshvarimata-Tan- 
tra 5S ştie că mercurul „ucis“ produce de o mie de ori atîta aur, 
iar amestecat cu aramă o transformă în aur. Cel mai com¬ 
plet text asupra eficacităţii mercurului „ucis“ (fixat) îl întîl- 
nim în Rasendrachintâmani. „Cînd mercurul e omorît cu o 
cantitate egală de sulf purificat, ajunge de o sută de ori mai 
eficient; cînd e omorît cu o cantitate dublă de sulf, vindecă 
lepra; cînd e omorît cu o cantitate triplă de sulf, vindecă obo¬ 
seala mentală; cînd e omorît cu o cantitate de patru ori mai 
mare, înlătură părul alb şi zbîrciturile; cînd e omorît cu o 
cantitate de cinci ori mai mare, vindecă oftica; şi dacă e omo¬ 
rît cu o cantitate de şase ori mai mare, este un panaceu pen¬ 
tru toate durerile omului.“ 59 Valoarea chimică, ştiinţifică a 
acestui text e minimă; căci, se ştie, douăzeci şi cinci de părţi 
de mercur de-abia se pot combina cu patru părţi sulf, iar restul 
sulfului se sublimează necombinat. Textul tradus e intere- 


56 P. C. Ray, op. cit., voi. II, p. LCVII. 

57 Idem, voi. II, p. 12. 

58 Idem, voi. II, p. 13. (Toate trimiterile la Ray se referă la textele 
publicate în cele două volume ale sale. Fiecare afirmaţie pe care o facem 
în acest studiu este întemeiată numai pe textele sanscrite. Comentariile 
şi interpretările autorilor moderni le-am lăsat la o parte.) 

59 Ray, voi. II, pp. 55-56. 




ALCHIMIA ASIATICĂ 


55 


sânt totuşi pentru că arată începuturile „experimentale 14 ale 
alchimiei indiene; arată pierderea sensului tradiţional, „mis- 
tic“ al alchimiei şi încercarea de a o transforma într-o ştiinţă 
naturală. Că indienii au fost capabili să facă anumite descope¬ 
riri ştiinţifice nu e nici o îndoială 60 . îndată ce s-a pierdut sen¬ 
sul originar al operaţiilor alchimice — sens care, după cum 
dovedesc toate textele citate, n-avea nimic a - face cu lumea 
fizic —, aceste operaţii şi-au dovedit o nouă logică şi o nouă 
raţiune de a fi. Ceea ce încercăm a lămuri este faptul că alchi¬ 
mia indiană, în adevăratul său înţeles, n-a fost o prechimie, 
ci o tehnică „mistică 1161 . Elemente obscure ştiinţifice, rudi¬ 
mente de prechimie au existat din foarte vechi timpuri în 


60 Aşa, bunăoară, indienii cunoşteau valoarea culorii flăcării pentru 
analiza metalelor (Ray, voi. I, p. 68) încă din secolul al Xll-lea (Rasama- 
vă). Procesele metalurgice erau expuse, trei secole înainte de Agripţa 
şi Paracelsus, mult mai exact decît la aceşti mari chimişti europeni. în 
farmacopee, indienii ajunseseră la rezultate impresionante; ei cunoşteau 
uzul intern al metalelor calcinate cu mult timp înaintea europenilor. 
Paracelsus, fondatorul iatrochimiei, este cel dintîi care luptă pentru in¬ 
troducerea uzului intern al sulfurii de mercur. Medicamentul acesta era 
cunoscut în India încă din secolul al X-lea d. Cr. (Ray, voi. I, p. 59; text 
din Siddha Yoga a medicului Vrinda). Este incontestabil că ştiinţa pro- 
priu-zisă era cultivată cu succes în India. Faptul că ea a fost atît de mult 
întrecută de ştiinţa europeană din secolul al XVIII-lea încoace se dato- 
reşte pe de o parte invaziei musulmane, pe de altă parte dezvoltării ex¬ 
traordinare a ştiinţei europene în urma expansiunii industriale. 

61 Numai aşa se explică marele număr de alchimişti al căror nume 
este terminat în bhairava (termen indicînd un adept tântric sau un ascet 
shivait în general). Istoria cunoaşte astfel un Manthânabhairava, un Svach- 
chandabhairava, un Gahanânandanâtha etc. (Terminaţia nâtha indică de 
asemenea originea tantrică.) De altfel, printre autorii mai mult sau mai 
puţin mitici ai diverselor tratate alchimice, sînt cîţiva care fac parte din 
cei optzeci şi patru de siddhas (magicieni tantrici). Aşa, de pildă, lui Car- 
pati i se atribuie o lucrare numită Carpatasiddhanta , lui Gorakshanatha 
(personaj obscur, revendicat de o sectă medievală ca iniţiator şi autor; 
considerat cîteodată, în Nepal mai ales, drept divinitate; cf. monografia 
noastră despre yoga) i se atribuie Gorakshasamhita , iar Kapâli (nume 

India; ele au existat paralel cu tehnicile alchimice propriu-zise. 
Chimia nu se naşte din alchimie. Chimia există de la început, 
separată, dar paralel, alături de alchimie. Sînt două struc¬ 
turi mentale complet diverse. Numai acela care pierde sensul 
alchimiei o poate lega de chimie. Alchimia participă la o anu¬ 
mită funcţiune spirituală: aceea de a obţine nemurirea sau 
liberarea (căci-e acelaşi lucru) prin orice mijloace. Chimia 
este cu totul altceva. Este o tehnică pentru cunoaşterea şi 
stăpînirea lumii substanţiale, fizico-chimice. 

Aurul şi perlele — în India, ca şi în China — posedă vir¬ 
tuţi sacre încă din Vede 62 . Aurul este luat intern 63 , şi alchi¬ 
miştii indieni lasă să se înţeleagă — deşi nu atît de clar pre¬ 
cum cei chinezi — virtutea sacră pe care omul o asimilează 
prin acest metal nobil. Influenţa alchimiei — fireşte, a unei 
alchimii laice, pragmatice — se observă şi în medicina in¬ 
diană. Începînd cu Vâgbhata (al treilea mare medic indian, 
după Caraka şi Susruta), preparatele metalice sînt folosite cu 


generic; Kapâlikas sînt cei mai imorali tantrici) este considerat ca au¬ 
tor al tratatului alchimic Rasarâjamahodadhi. Printre autorii alchimici, 
sînt şi alte nume cunoscute literaturii tantrice: Mallâri, Siddha Bhaskara, 
Siddha Prânanatha, Srânatha etc. Probabil că numele acestea erau sacre, 
iniţiatice, adică exprimau tradiţia mistică de care aparţineau asceţii care 
le purtau (cf. Tucci, Animadversiones îndicae , pp. 132-133). Este inte¬ 
resant de observat că Yogatattva-Upanishad (31) afirmă că unul dintre 
obstacolele yoghinului ar fi „exerciţiile cu metale* 4 , adică practica alchi¬ 
mică. Intr-adevăr, se ştie că, după tratatele de asceza indiene, cea mai 
mare şi mai primejdioasă ispită a neofitului este aceea de a profita de 
pe urma „puterilor magice** ( siddhî ) pe care le obţine prin meditaţie. 

62 Atharva-Veda păstrează încă tradiţia (probabil de origine maritimă) 
a perlei „de viaţa prelungitoare**. Perla este „osul zeilor** şi „locuieşte 
în ape**. Un amulet de perle protejează viaţa şi o prelungeşte pînă la o 
sută de ani. 

63 Despre uzul intern al aurului şi al altor metale, vezi Vâgbhata (text 
în Ray, op. cit., voi. I, p. 55). înainte de el, medicul Susruta recomandă uzul 
intern şi extern al plumbului şi cositorului ( Sutrashânam , cap. XXXVIII; 
texte în Ray, op. cit., voi. I, p. 45). 

precădere în medicină 64 . Se începe acum epoca aşa-numită 
tranziţională, avînd ca şefi pe Vrinda şi Chakrapani, care sta¬ 
bilesc tradiţia minerală în medicină, împotriva tradiţiei ve¬ 
getale care stăpînise pînă atunci. Sînt interesante de remarcat 
totuşi influenţele tantrice pe care le trădează atît Vrinda, cît 
şi Chakrapani. Ei recomandă formulele şi gesturile care se 
întrebuinţează în cultul tantric 65 . 

în epoca imediat următoare epocii tantrice — şi numită 
de P. C. Ray epoca iatrochimică —, încep să se vădească pre¬ 
ocupări mai ştiinţifice, adică mai empirice. Căutarea elixiru¬ 
lui nemuririi şi celelalte scopuri „mistice“ încep a dispărea, 
lăsînd loc reţetelor tehnice, de laborator 66 . Rasaratnasamuch- 
chaya (secolele al XlII-lea-al XlV-lea) este o producţie tipi¬ 
că a acestei epoci. Totuşi, şi în această carte se păstrează, ori- 
cît de tulbure, tradiţia alchimiei ca „mistică“, iar nu ca tehnică 
empirică. Textul începe printr-o salutare [adresată] zeului, care 
salvează pe oameni de bătrîneţe, boală şi moarte 67 . Urmea¬ 
ză apoi o listă de alchimişti, printre care se întîlnesc aceleaşi 
nume de maeştri tantrici 68 . Rasaratnasamuchchaya tratează 
şi despre formulele mistice prin care se „purifică 1 * metalele 69 , 
vorbeşte despre diamant („cel care biruie moartea**) 70 , despre 


64 Ray, op. cit y voi. I, pp. LIV-LV; Cordier, Vâgbhata (Journal Asia- 
tique y 1901, pt. 2, pp. 170 sq.). 

65 Idem, p. LVI. 

66 Idem, p. XCI. 

67 Ray, op. cit.y voi. I, p. 76. 

68 Idem y p. 77. 

69 Aceste formule constituie o operaţie aparte a alchimiei, pe care 
Rasaratnasamuchchaya o numără printre subiectele pe care le expune. 

70 Diamantul, prin aparenţa sa indestructibilă, joacă un rol important 
în întreaga mistică indiană. Vajra înseamnă în acelaşi timp „diamant" şi 
„trăsnet" şi este numele tantric al lui Buddha. Acelaşi cuvînt are, de ase¬ 
menea, nenumărate sensuri ascunse: erotice, magice, rituale. Cf. Shahi- 
dullah, Les Chants mystiques de Kanha et de Doha-Kosa (Paris, 1928) şi 
lucrarea noastră despre yoga, asupra simbologiei diamantului şi lexicului 

uzul intern al aurului 71 etc. — preocupări care trădează ini¬ 
ţiala funcţiune soterică a alchimiei. Să nu uităm că preocu¬ 
pările acestea le întîlnim intr-un tratat tardiv, scris într-o epo¬ 
că pozitivistă, cînd observaţiile şi experimentele în lumea 
naturală ajunseseră foarte preţuite. Rasaratnasamuchchaya 
cuprinde destule observaţii precise, care nu stau mai prejos 
de cele obţinute de alchimiştii europeni. Aşa sînt, bunăoa¬ 
ră, notele asupra amoniacului 72 , sare celebră în toate alchi- 
miile, care s-a bucurat de o atenţie excepţională în Asia. 

în metalurgie, indienii s-au dovedit excelenţi tehnicieni. 
Coloana de fier de la Kutab, veche de cel puţin o mie cinci 
sute de ani, este cea mai groasă coloană care s-a putut obţi¬ 
ne în toată lumea pînă în secolul al XVIII-lea d. Cr. Anali¬ 
zele chimice au arătat că fierul era pur, neamestecat 73 . 


secret. Despre diamantul în tradiţiile helenistice şi asiatice, cf. B. Laufer, 
Diamond (Field Museum, Chicago, 1915), cf. P. S. Iyengar, The Dia- 
monds of South India (Quarterly Journal ofMysthic Society , voi. III, 1914, 
pp. 118 sq.) 

71 Ray, op. cit., voi. I, p. 105. 

72 Numele sanscrit al amoniacului este navasâra. H. E. Stapleton, în- 
tr-un erudit memoriu, Sal-Ammoniac; A Study in Primitive Chemistry (Me- 
moires of the Asiatic Society of Bengal , voi. I, nr. 2, pp. 25-42, Calcutta, 
1905), încearcă să explice atît acest cuvînt, cît şi termenul persan nusha- 
dur , prin cuvîntul chinez nau-sha . Cît de nejustificate sînt apropierile aces¬ 
tea a arătat B. Laufer în Sino-Iranica (Chicago, 1919), p. 505; cf. Staple¬ 
ton şi R. F. Azo, Chemistry in Iran and Persia in the lOth Century A. D. 
(Memoirs of the Asiat Soc. Bengal , voi. VIII, nr. 61), p. 346, nota 1. Amo¬ 
niacul a fost cunoscut şi întrebuinţat mai întîi în Persia, de unde l-au luat 
şi chinezii, şi indienii. Un studiu aprofundat asupra acestei probleme a pu¬ 
blicat Julius Ruska, Sal ammoniacus, Nusâdir und Salmiak ( Sitzungsbe- 
richte der Heidelberger Akademie der Wissenschaften, Heidelberg, 1923). 
în afară de această monografie, Ruska a mai tipărit cîteva articole în re¬ 
vistele de chimie, inaccesibile unui istoric, şi pe care le rezumă Lippmann 
în Entstehung und Ausbreitung der A Ic hernie, voi. II, pp. 185-187. 

73 Vezi opiniile lui Fergusson şi ale cîtorva chimişti, în Ray, op. cit., 
voi. I, pp. 154 sq. Pentru o expunere generală a alchimiei indiene, cf 
Lippmann, Entstehung und Ausbreitung der Alchemie , voi. I, pp. 429-448. 




ALCHIMIA ASIATICĂ 


59 


Metalurgia a fost una dintre gloriile Indiei vechi. Textele 
metalurgice de care dispunem ne prezintă o tehnică bine evo¬ 
luată, empirică, aproape industrială. Cu toate acestea, nu tre¬ 
buie să uităm că la început metalurgia a fost şi în India, ca 
în alte părţi, o activitate „sacră“. Este drept că nu ni s-au păs¬ 
trat prea multe texte; totuşi, Rig Veda păstrează tradiţia anu- 

* 

mitor droguri vegetale pe care le aveau fierarii 74 , şi care ne 
lasă să întrevedem legăturile obscure dintre magie, mistică 

A 

şi metalurgie. In China şi, după cum vom vedea, în Babilo¬ 
nia — legăturile acestea precise ni s-au păstrat mai clare. 

Ca şi în China, alchimia indiană a influenţat domenii va¬ 
riate de activitate. Dar toate aceste influenţe ne interesează 
mai puţin; căci toate sînt mai mult sau mai puţin recente şi 
se referă mai mult la o tehnică chimică, pragmatică, decît 
la acea „ştiinţă specifică ( răsayâna ) de care vorbea Albiruni. 

Nu stă în intenţia noastră să scriem aici un studiu com¬ 
plet asupra alchimiei indiene. Subiectul ar depăşi cu mult 
limitele impuse acestei introduceri în alchimia asiatică. De 
altfel, în ceea ce priveşte aspectul ştiinţific al alchimiei indie¬ 
ne, materiale abundente au fost adunate în cele două volume 
ale lui Praphulta Chandra Ray. Este suficient să constatăm 
existenţa a două tehnici paralele, care poartă amîndouă nume¬ 
le de alchimie; cea dintîi, răsayâna, este „alchimia specifică" 
de care vorbeşte Albiruni, este adică o tehnică mistică, în 
strînsă legătură cu tantrismul şi alte şcoli magico-ascetice; 
cealaltă, în legătură cu medicina, metalurgia şi tehnicile em- 
pirico-industriale, se preocupă mai ales cu aspectul concret 
al obiectelor, şi poate fi numită o prechimie. Nici o relaţie 

74 Rig Veda, X, 72, 2 (jaratibhih oshadhibhih). Comentariul acestui 
vers, în studiul lui Manindra Nath Baneijee, Iron and Steel in the Rig- 
vedicAge ( Indian Historical Quarterly, voi. V, nr. 3, sept 1929, pp. 432-437). 
De acelaşi autor: On Metals andMetalurgy in Ancient India (idem, 1927, 
no 121-133,793-802). 

cauzală nu poate fi făcută între aceste două tehnici diferi¬ 
te, corespunzînd unor structuri mentale deosebite, avînd pre¬ 
ocupări deosebite. Râsayâna propriu-zisă este o tehnică prin 
care se urmăreşte „transmutarea" sufletului 75 ; viaţa veşni¬ 
că deci şi libertatea spirituală. Cealaltă alchimie, ale cărei 
rudimente încep să se facă văzute în Evul Mediu, se ocupă 
cu pregătirea reţetelor medicinale sau industriale. Cea din- 
tîi este o tehnică metafizică; cealaltă o tehnică pragmatică. 
Nici sensul lor, nici obiectele lor, nici lexicul lor nu coin¬ 
cid. Această prechimie care se poate descifra cîteodată în 
India — unde, orice s-ar spune, n-a avut niciodată succe¬ 
sul pe care prechimia l-a avut în Iran, Siria şi Europa — ar 
putea fi influenţată de alchimia islamică. 

Problema aceasta o vom discuta altă dată 76 . 


75 Există încă în India modernă oameni care concep astfel alchimia. 
Bunăoară, Narayanaswami Aiyar, AncientIndian Chemistry andAlche- 
my of the Chemico-Phiiosophical Siddântasystem of the Indian Mystics 
(Madras, I, National Oriental Congress, 1925) şi Mookeiji, Rasa-ja- 
ia-nidhi, Ocean of Indian Medicine, Chemistry and Alchemy (text san¬ 
scrit şi traducere engleză, mai multe volume, Calcutta, 1926 sq.). Va¬ 
loarea acestor lucrări este însă extrem de dubioasă. 

76 Există o întinsă bibliografie asupra acestui subiect. Ne propunem 
s-o discutăm într-un studiu special. Deocamdată, să reţinem că influen¬ 
ţele externe nu s-au exercitat asupra concepţiei alchimiei ca o tehnică 
mistică, ci asupra practicilor empirice. Concepţia alchimiei ca tehnică 
mistica este proprie Indiei, este o creaţie a spiritului indian — după cum 
este şi o creaţie a spiritului chinez. De altfel, sînt semnificative interpo¬ 
lările de natură „ştiinţifică 41 pe care le descifrăm în textele alchimice in¬ 
diene. Întîlnim adesea mărturisiri de felul acesta: „Voi lămuri numai ace¬ 
le procese pe care le-am putut verifica prin propriile mele experimente 14 
(cf. Rasendrachintamani , în Ray, op. cit., voi. II, pp. LXIV etc.). Se tră¬ 
dează în asemenea interpolări spiritul critic, pragmatic, experimental — 
apărut mai tîrziu —, care încearcă să salveze o ştiinţă tradiţională trans- 
punînd-o în ritmul vremii; ritm care cerea experienţă personală, verifi¬ 
care ştiinţifică. Asemenea interpolări, avîndu-şi o explicaţie similară, se 
întîlnesc şi în literatura alchimică europeană, cf. Berthelot, La chimie 
au Moyen-Âge, voi. I, p. 338. 




II 


COSMOLOGIE ŞI ALCHIMIE 
BABILONIANĂ 




PREFAŢĂ 

3 


Dacă ar fi apărut în altă ţară sau poate chiar la noi, în 
alte timpuri, cartea aceasta n-arfi avut nevoie de atîtea lă¬ 
muriri preliminare. Rostul ei arfi fost de la sine înţeles. Nou¬ 
tatea ei ar fi fost înregistrată, controlată şi discutată de com¬ 
petenţi. Nu de „specialişti", ci de „competenţi"; adică de 
oameni care se interesează de asemenea încercări de sinte¬ 
ză şi-şi pot lua truda să controleze argumentele şi documen¬ 
tarea. Arfi fost , fireşte, mult mai simplu ca lucrarea de faţă 
să apară de-a dreptul într-o limbă străină — aşa cum ne 
propunem s-o facem cînd ne vor îngădui împrejurările. Dăr 
tipărirea unei cărţi ştiinţifice depinde foarte puţin de autorul 
ei. Şi, pînă să avem posibilitatea să prezentăm rezultatul cer¬ 
cetărilor noastre de istoria ştiinţelor orientale într-o limbă 
străină — aşa cum am făcut cu alte lucrări, de istoria religi¬ 
ilor şi folclor —, ne mulţumim să le publicăm în româneşte, 
resemnîndu-ne să comunicăm străinătăţii numai rezumatele 
lor (cf Archeion, Paris, 1935, pp. 462-464, despre Alchimia 
asiatică, fasc. I). 

Dar nu lipsa „ specialiştilor " români în asemenea ştiinţe 
ne silesc să scriem prefaţa cărţii de faţă. Nu este atît de grav 
pentru o cultură lipsa anumitor specialişti. Este însă îngrijo¬ 
rătoare panica mai mult sau mai puţin mărturisită în faţa 
unor lucruri care ies din preocupările impuse de o cultură 
didactică sau un diletantism iresponsabil. O cultură mică — 
aşa cum este cultura românească — încercînd să-şi realizeze 
un destin istoric altul decît culturile mici scandinave îşi poa- 

te permite luxul de a nu avea specialişti în asiriologie sau 
indianistică. Ea nu-şi poate permite însă luxul de a se dezin¬ 
teresa automat de orice scriere românească în care se men¬ 
ţionează documente şi metode care depăşesc istoria balcani¬ 
că şi filologia romanică. 

Dezinteresare este, de altfel, un termen plin de bunăvoin¬ 
ţă. Lucrurile sînt uneori mult mai grave. Bunăoară, în cazul 
cercetărilor noastre de istoria ştiinţelor orientale, cam tot ce-am 
publicatpînă acum a fost considerat drept operă de „ erudiţie ", 
cînd o simplă lectură putea convinge pe un om cu mintea 
bine organizată că este vorba de cu totul altceva: de o nouă 
metodă în filozofia culturii. A demonstra — cum am încercat 
noi în Alchimia asiatică, fascicula I — că alchimia indiană 
şi chineză nu sînt ştiinţe empirice, nu sîntprechimii, ci tehnici 
mistice, soteriologice nu înseamnă a face operă de erudiţie, 
ci a aplica o metodă oarecum revoluţionară în cercetarea 
culturilor orientale, metodă care se poate dovedi extrem de 
fertilă în filozofia culturii. Este drept, caracterul „revolu¬ 
ţionar" al interpretării noastre ne-a silit săpăstrăm un bogat 
parter de note, tocmai pentru a dovedi pînă la saturaţie vali¬ 
ditatea afirmaţiilor pe care lefăceam. A judeca însă o carte 
după aspectul ei grafic, a crede că un număr strict de note în¬ 
seamnă,, cultură", iar un număr mai mare de note devine „ eru¬ 
diţie ", a trece cu vederea conţinutul cărţii sau a refuza să 
judeci validitatea unei anumite afirmaţii pentru că se referă 
la realităţi nefamiliare — atitudinea aceasta ni se pare ste¬ 
rilă şi primejdioasă unei culturi. Nu poţi cere cititorului nici 
să te creadă pe cuvînt, nici să te verifice într-un domeniu 
în care el nu e competent. Ii poţi cere însă efortul minim de 
a lua în consideraţie argumentarea pe care o aduci , de a 
urmări, adică, validitatea judecăţii tale. Nu e nevoie să fii 
un „ specialist“ în culturile arctice ca să judeci concluziile unei 
cărţi despre laponi , căci aceste concluzii sînt derivate din - 

tr-un anumit număr de documente, pe care autorul ţi le pune 
sub ochi, şi judecata pe care el o face o poţi verifica şi singur 

Evident, autorul îţi poate cita anumite documente care 
convin tezei sale şi poate trece cu vederea altele, care o infir¬ 
mă. Nu ţi se cere însă, cînd nu eşti competent, să-ţi dai păre¬ 
rea asupra problemei generale, ci numai să gîndeşti asupra 
soluţiei autorului a cărui carte ai citit-o. Este lesne pentru 
un om cu mintea bine organizată să judece metoda şi strin¬ 
genţa de care dă dovadă un autor, chiar dacă acesta scrie 
asupra unui subiect nefamiliar... 

Primele rezultate ale cercetărilor noastre asupra origini¬ 
lor ştiinţelor au fost primite nu numai cu neîncredere, dar 
şi cu o anumită ciudă, mai ales în cercurile care discută cu 
mai multă pasiune destinele culturii româneşti. Una dintre 
obiecţiile — mai mult şoptite, decît răspicat mărturisite — 
care au întîmpinat prima fasciculă din Alchimia asiatică a 
fost lipsa ei de interes pentru cultura românească. O critică 
similară ni s-a făcut şi cu prilejul altor cărţi ale noastre. 
Bunăoară, cînd a apărut Yoga. Essai sur Ies origines de la 
mystique indienne (Paris—Bucureşti, 1936), ceea ce au re¬ 
marcat —fără îndoială, înainte de a o fi citit — cîţiva pu¬ 
blicişti naţionalişti a fost inaderenţa ei la cultura româneas¬ 
că. Dacă am fi convinşi că un asemenea criteriu de judecată 
este unanim împărtăşit, am fi renunţat să scriem rîndurile 
de faţă. Am fi aşteptat cu linişte trecerea anilor şi judecata 
de mai tîrziu. Dar nu avem nici un motiv să credem că opini¬ 
ile şoptite şi criticile ambigue care privesc anumite publi¬ 
caţii de-ale noastre, în special Yoga, reprezintă într-adevăr 
punctul de vedere al acelora pentru care problema destinu¬ 
lui culturii româneşti este o nobilăpasiune. Cum le-am putea 
justifica, altminteri, logica? Pentru că ceea ce caracterizează 
problematica actuală a culturii româneşti este autohtonia, 
adică rezistenţa elementelor etnice împotriva formelor de 

cultură străină. Cum am arătat în altă parte ^„Introduce- 
rea“ la Scrieri literare, morale şi politice de B. P. Hasdeu), 
asemenea fenomene de rezistenţă şi chiar insurecţie a spiri¬ 
tualităţii autohtone împotriva formelor unificatoare venite 
din afară se întîlnesc destul de des în istorie. Chiar în tînă- 
ra noastră cultură modernă ' formula lui Lucian Blaga — 
„ revolta fondului autohton “ — a fost pusă întîi în circula¬ 
ţie, pe la 1860, de către Hasdeu, cu al său studiu Perit-au 
Dacii?, deşi la întrebarea aceasta n-a răspuns definitiv decît 
Părvan, şaizeci de ani în urmă. Or, unul dintre rezultatele 
precise la care ajungem în Yoga este tocmai această rezis¬ 
tenţă a fondului autohton, prearian, şi surparea lentă a for¬ 
melor spirituale impuse de către năvălitorii indo-europeni. 

Cu alte cuvinte, verificăm în cultura indiană ceea ce Has¬ 
deu a încercat să demonstreze cu privire la istoria şi cultura 
românească, în studiul său Perit-au Dacii? Evident, noi n-am 
urmărit demonstrarea acestei teze, nici măcar n-am fost con¬ 
ştienţi de prezenţa ei în timp ce meditam asupra problemelor 
misticii indiene. Cu atît mai preţioasă ni se pare deci această 
verificare. Ea dovedeşte, în orice caz, organica apartenenţă 
a autorului la momentul spiritual românesc contemporan. 
Pentru că, inutil să adăugăm, nu materialul cu care este ilus¬ 
trată o teorie ne indică structura ei intimă — ci metoda, 
orientarea spirituală de care dă dovadă autorul. Durkheim 
a clădit o teorie specifică spiritualităţii franceze din seco¬ 
lul alXX-lea pe documente australiene. Şi, pentru a ne înălţa 
pe un nivel într-adevăr european, fazele culturii germane 
şi engleze sînt caracterizate prin felul în care asimilează, 
judecă sau respinge cultura greco-latină şi spiritualitatea 
iudaică a Vechiului Testament Un fenomen atît de germanic 
ca reforma lui Luther se precizează în istorie tocmai printr-o 
nouă interpretare a Testamentului iudaic; aşadar, plecînd 
de la un mesaj şi de la o tradiţie nu numai extragermani- 
că, dar şi extraeuropeană. 

Faptul că nimeni , după cîte ştim , H-a remarcat „ actualita¬ 
tea " cărţii noastre Yoga, integrarea ei în momentul spiritual 
românesc de astăzi — ni se pare îngrijorător. Ne este teamă 
că destinele culturii româneşti sînt judecate de prea mulţi 
conformişti şi de prea puţini creatori şi organizatori de cultu¬ 
ră. Şi, dacă am deschis o atît de lungă paranteză privind o 
carte mai veche a noastră, am făcut-o pentru exemplul pre¬ 
cis pe care ni-l pune la îndemînă în dezbaterea problemei 
care ne interesează. Conformismul sau nonconformismul 
unui om nu se poate verifica în faţa unor realităţi familiare, 
asupra cărora s-au emis de mult opinii şi judecăţi, ci cu prile¬ 
jul unei forme noi de sensibilitate şi gîndire. Numai cel care 
ştie să pătrundă semnificaţia unuifenomen, trecînd dincolo 
de aspecte şi de automatisme, lucrează efectiv la creşterea 
unei culturi. Toţi ceilalţi, masa compactă a conformiştilor, 
în orice tabără ideologică s-ar afla, nu fac decît să prelun¬ 
gească tirania formelor moarte... 

Intr-adevăr, confuziile pe care le creează conformiştii în 
cultura româneascăpotfi, în momentul de faţă, mai grave ca 
altădată. Astăzi, cînd istorismul este depăşit, şi în cultura 
europeană încep să-şi recapete prestigiul formele de sensi¬ 
bilitate prealfabetică şi să se înţeleagă aşa cum trebuie gîndi- 
rea simbolică — cultura românească poate să-şi valorifice 
zone rămasepînă acum inerte şi obscure. Ni se pare, de aceea, 
de-a dreptul îngrijorător faptul că nu acordăm importanţa 
cuvenită tocmai acelor ştiinţe care ne aşazăpe picior de ega¬ 
litate cu marile culturi europene. Poporul român, care nu 
a avut un ev mediu glorios (în sens occidental), şi nici Renaş¬ 
tere, şi deci n-a participat la istoria şi la crearea culturii 
europene—are o preistorie şi o protoistorie de egală valoa¬ 
re cu a oricărei naţii europene importante şi are un folclor 
incontestabil superior tuturora. Astăzi, ştiinţa românească 
întîlneşteprilejul unic de a valorifica spiritualitatea şi isto¬ 
ria secretă a neamului nostru. Pentru că, după cum spuneam. 



68 


M1RCEA ELIADE 


l 

istorismul a apus pretutindeni. Se pune preţ pe preistorie şi 
extraistorie; sînt cercetate şi promovate formele colective 
ale vieţii, simbolurile, tradiţiile orale etc. Or, în acest dome¬ 
niu, poporul nostru este bogat. 

Conformiştii însă nu simt noua orientare spirituală. Nu 
înţeleg că, în cîteva zeci de ani, o monografie istorică va fi 
mult mai puţin interesantă decît o pagină de exegeză sim¬ 
bolică sau interpretare folcloristică. 


* 

Cartea de faţă reia, în capitolul ultim, problema originii 
şi funcţiunii alchimiei, pe care am dezbătut-o în Alchimia 
asiatică. Pe de altăparte, se deschid aici mai multe probleme, 
care nu-şi pot găsi, fireşte, un răspuns îndestulător într-o 
sută de pagini. Cartea a fost gîndită şi scrisă ca un capitol 
preliminar dintr-o operă mai întinsă, privind evoluţia menta¬ 
lă a omenirii. Două lucrări de apropiată apariţie —La Man¬ 
dragore şi Legenda Meşterului Manole — vor contribui, nă¬ 
dăjduim, la lămurirea acestor probleme, pe care le vom 
dezbate pe larg într-o carte de mari proporţii: Symbole, My- 
the, Culture. De pe acum însă, cititorul atent poate întreve¬ 
dea noutatea metodei noastre şi revoluţia pe care e chemată 
s-o introducă ea în înţelegerea evoluţiei mentale omeneşti. 
S-a observat, desigur, că marile descoperiri — metalurgia, 
agricultura, calendarul, „ legea “ etc. — au modificat simţi¬ 
tor condiţia umană. Nu s-a înţeles însă dinamica intimă a 
acestei modificări şi implicaţiile sale cosmice. Intr-adevăr, 
prin fiecare nouă descoperirefundamentală, omul nu-şi lăr¬ 
geşte numai sfera cunoaşterii empirice şi-şi reîmprospătează 
mijloacele de trai—ci descoperă un nou nivel cosmic, expe¬ 
rimentează un alt ordin al realităţii. Nu descoperirea meta¬ 
lelor, ca atare, este faptul care a provocat saltul mental — 

ci „prezenţa “ metalelor, prin care omul descoperă un alt ni¬ 
vel cosmic ; adică ia contact cu realităţi necunoscute sau ră¬ 
mase nesemnificative pînă atunci. Cu alte cuvinte, metalur¬ 
gia — ca şi agricultura etc. — provoacă sinteze mentale care 
modifică radical condiţia umană, modificîndu-i imaginea 
sa despre Cosmos. Sintezele acestea mentale , depăşite sau 
adulterate de descoperirile ulterioare , sînt adevăraţii fac¬ 
tori ai evoluţiei psihice şi spirituale omeneşti. Şi lucrul e cu 
atit mai important de subliniat cu cit ştiinţa modernă a ne¬ 
glijat cu desăvîrşire semnificaţia cosmologică şi valoarea 
de experienţă a acestor descoperiri. Nu e vorba numai de un 
nou instrument în lupta pentru existenţă (metalul, agricul¬ 
tura etc.) — ci de revelarea unui alt Cosmos, ale cărui nive¬ 
luri şi ritmuri erau pînă atunci inaccesibile omului. „ Revela¬ 
ţia " aceasta trebuie înţeleasă în sensul etimologic al cuvîntului. 
Omului i se „deschide “ un nou nivel cosmic, în care el pă¬ 
trunde în mod concret, experimental. Prin „prezenţa “ me¬ 
talelor alături de om, bunăoară , omul descoperă mijlocul 
magic de a stabili corespondenţe cu „ cerurile metalice 4 sau 
cu „ matricea pămîntului în care au „ crescut “ minereuri- 
le. Simpla intervenţie a metalului în experienţa umană îi mo¬ 
difică radical structura , modificîndu-i întreaga sa sinteză 
mentală privitoare la Cosmos. 

Am revenit de cîteva ori în cartea de faţă asupra aces¬ 
tei metode, pe care , după ştiinţa noastră, n-a mai folosit-o 
nimeni. Rezultatele ei se prevăd de pe acum incalculabile. 
Trebuie să precizăm însă că cele scrise mai sus nu sînt decît 
noţiuni fugare asupra instrumentelor de lucru pe care încer¬ 
căm să le aplicăm în cercetarea originilor culturilor şi ştiin¬ 
ţelor. în cartea de faţă, ca şi în alte lucrări publicate sau 
de apropiată apariţie, am întîlnit necontenit eterna pasiune 
a sufletului omenesc: unificarea Realului despicat prin Crea¬ 
ţie. Nădăjduim că am izbutit să aruncăm o lumină mai cla- 

ră asupra acestui gest spiritual atît de obscur, care prece¬ 
dă orice simbol, orice mit, orice cultură. Dacă am stăruit 
prea mult pe alocuri asupra unor concepţii sau simboluri 
care nu par, la prima vedere, într-o organică legătură cu 
subiectul nostru — am făcut-o tocmai pentru a introduce 
pe cititor în adevăratul climat spiritual care a dat naştere 
atît cosmologiilor asiatice, cît şi alchimiei orientale. 

Este o bucurie pentru noi că putem mulţumi şi aici pro¬ 
fesorului Nae Ionescu, care ne-a urmărit întotdeauna cer¬ 
cetările cu viu interes şi nu s-a intimidat de nonconformis- 
mul lor. De asemenea, trebuie să mulţumim prietenilor 
Vladimir şi Constantin Donescu, prin înţelegerea cărora a 
putut apărea cartea de faţă. Amintim încă o dată cititori¬ 
lor că, din lipsa semnelor diacritice, ortografia numelor 
orientale este aproximativă. 

MIRCEA ELIADE 



1 

Cosmos şi magie 


Metode 

Istoricii ştiinţei, cînd au încercat să ordoneze şi să evalu¬ 
eze documentele babiloniene şi asiriene referitoare la „ştiinţe¬ 
le naturii“, au făcut aceeaşi greşeală de metodă de care ne-am 
ocupat în prima fasciculă a Alchimiei asiatice. Şi anume, ei 
au căutat să pună în cît mai mare lumină frînturile de „ade¬ 
văr ştiinţific 66 care ne întîmpină pe ici, pe colo în textele asi- 
ro-babiloniene — acordînd acestor sporadice observaţii em¬ 
pirice, acestor tehnici metalurgice sau ceramice o importanţă 
pe care ele n-au avut-o niciodată în cadrele civilizaţiei meso- 
potamiene. Este drept că acei dintre istoricii ştiinţei care s-au 
ocupat de textele asiro-babiloniene au menţionat totodată şi 
concepţiile magico-religioase care se află înapoia tehnicilor 
empirice şi a unor „adevăruri ştiinţifice". Cei mai mulţi din¬ 
tre aceşti cercetători însă au ţinut să sublinieze că asemenea 
concepţii magico-religioase aparţin unei faze înapoiate din 
evoluţia mentală a omenirii, că ele sînt rămăşiţe dintr-un corp 
monstruos de superstiţii, pe care aurora ştiinţei greceşti îl 
va alunga pentru totdeauna din gîndirea mediteraneană. Se 
întîmplă astfel o răsturnare a „punctului de vedere" prin care 
trebuie judecate aceste documente mesopotamiene, similară 
aceleia pe care am întîlnit-o ocupîndu-ne de literatura alchi¬ 
mică chineză şi indiană. Accentul căzînd pe „adevărul şti¬ 
inţific", pe „observaţia exactă" şi „experimentul riguros" — 
numai acele texte care dovedesc asemenea calităţi se bucură 



72 


MIRCEA ELIADE 


de atenţia istoricului ştiinţei; sau, în orice caz, numai ele trec 
pe primul plan. Dar această înţelegere a „ştiinţei naturii' 4 
este o cucerire recentă a spiritului omenesc. Ea nu este nici 
absolută, nici universală. Voim să spunem că au existat şi 
altfel de „ştiinţe ale naturii" care nu s-au întemeiat pe crite¬ 
riul cantităţii şi al măsurătorii. în cadrul multor culturi isto¬ 
rice, s-a elaborat o „ştiinţă a naturii" care nu are decît inci¬ 
dentale întîlniri cu conceptele ştiinţei europene. 

Dacă pornim de la premisa că întregul corp de valori acor¬ 
date naturii de către culturile extraeuropene sînt „superstiţii" 
şi ne interesăm cu precădere de acele fragmente care coin¬ 
cid întîmplător cu seria adevărurilor noastre ştiinţifice (adică, 
justificate experimental) — facem o gravă greşeală de opti¬ 
că istorică. întocmai după cum un istoric al plasticii, uitînd 
că perspectiva este o descoperire a Renaşterii, s-ar apuca să 
cerceteze şi să evalueze pictura medievală sau asiatică prin 
acest criteriu al perspectivei, apreciind deci o lucrare fără 
nici o valoare artistică în care se presimte perspectiva şi igno- 
rînd lucrări excepţionale pe motivul că au o viziune falsă a 
spaţiului. O asemenea greşeală de metodă s-a făcut, de altfel, 
după cum am arătat în Alchimia asiatică (fascicula I, Bucu¬ 
reşti, 1935), în domeniul alchimiei indiene şi chineze. Pen¬ 
tru că anumite texte tardive dovedeau virtuţi „ştiinţifice" — 
adică, menţionau experienţe precise şi un perfect spirit de 
observaţie —, ele au fost considerate ca o glorie a Indiei sau 
Chinei. De fapt, asemenea documente dovedeau cel mult că 
funcţiunea fundamentală primordială a alchimiei — ştiinţă 
cosmologică şi soteriologică — începuse a se altera, deve¬ 
nind pe nesimţite o ştiinţă empirică, de laborator. Una din¬ 
tre concluziile cele mai semnificative ale cercetării noastre 
este, de altfel, tocmai această descompunere a vechilor „şti¬ 
inţe ale naturii" — care erau, în acelaşi timp, tehnici sote- 
riologice şi ştiinţe cosmologice — şi transformarea lor în 

tehnici empirice. Cînd sensul tradiţional al unei ştiinţe sau 
tehnici se pierde, omul dă altă întrebuinţare şi alte valori ma¬ 
terialului acestei ştiinţe. Există o lege a conservării materia¬ 
lului care nu e decît corolarul legii degradării sensului, înţe- 
legînd prin aceasta orice alterare, orice pierdere sau uitare 
a unei semnificaţii originare. Legea aceasta, care se verifi¬ 
că mai ales în folclor—unde anumite gesturi şi formule ora¬ 
le se conservă şi după ce funcţiunea lor primordială şi înţe¬ 
lesul originar s-au pierdut —, va forma obiectul unui studiu 
special, în care ne vom strădui să demonstrăm legea descom¬ 
puneriifantasticului. Vom încerca să dovedim că istoria vie¬ 
ţii mentale a omenirii, departe de a însemna o necontenită 
evoluţie, e străbătută şi de un ritm al degradării şi al morţii 
intuiţiilor fundamentale; şi că această descompunere lentă 
a unor sinteze mentale întru nimic inferioare sintezelor care 
au urmat poate fi reconstituită în etapele ei mai importante. 

Consideraţiile de mai sus nu sînt fără directă legătură cu 
subiectul nostru. Punînd la îndoială validitatea metodei folo¬ 
site de istoricii ştiinţei în cercetarea documentelor asiatice — 
noi nu infirmăm dreptul acestor istorici de a se ocupa de ase¬ 
menea documente. Le cerem însă să caute un criteriu obiec¬ 
tiv în cercetarea lor. După cum pictura universală nu poate 
fi judecată prin legile picturii modeme (care implică perspec¬ 
tiva), tot aşa „ştiinţele naturii 44 nu pot fi judecate prin legile 
ştiinţei europene. A continua pe o astfel de cale înseamnă 
a accepta riscurile unui criteriu subiectiv; căci ce altceva este 
criteriul pe care îl aplică istoricii ştiinţei în judecarea docu¬ 
mentelor extraeuropene decît proiectarea unui fel de a vedea 
lumea (cantitativ, măsurabil) drept lege universală? Este 
drept că ideea de „lege ştiinţifică 44 este un bun cîştigat şi că 
istoria eforturilor modeme către cunoaşterea ştiinţifică tre¬ 
buie scrisă pe temeiul acestei idei. Dar nu putem aplica ace¬ 
eaşi măsură şi în alte culturi, unde preocuparea de cunoaşte- 

re ştiinţifică a fost minimă sau, în orice caz, ea a apărut după 
ce vechile concepţii cosmologice şi magice se degradaseră. 
Ca să luăm o pildă chiar din zona pe care ne propunem s-o 
străbatem în paginile ce urmează—este cu desăvîrşire neşti¬ 
inţific să considerăm anumite „descoperiri 14 empirice babilo- 
niene ca o dovadă de inteligenţă a acestui popor şi să aruncăm 
restul concepţiilor lor asupra naturii în grămada dispreţuită 
a „superstiţiilor 44 sau „absurdităţilor magice 44 . O asemenea 
evaluare a materialului este, în orice caz, lipsită de obiecti¬ 
vitate. Or, pentru a înţelege spiritul unor culturi atît de diver¬ 
se de a noastră, ni se cer în primul rînd criterii obiective de 
cercetare şi evaluare. 

Ni se poate răspunde că istoricul ştiinţei nu e dator să ţină 
seama decît de acele documente în care se întrezăreşte sau 
chiar se realizează fragmentar aurora ştiinţei greceşti, adică 
fundamentul cunoaşterii ştiinţifice. O asemenea observaţie, 
dacă ar fi întemeiată, ar infirma chiar validitatea disciplinei 
istoriei ştiinţei în domeniile extraeuropene. întocmai după 
cum n-ar avea nici o valoare obiectivă o istorie a ştiinţei euro¬ 
pene — scrisă de un asiatic — în care nu s-ar ţine seama 
decît de acei savanţi care dovedesc în acelaşi timp şi o serioa¬ 
să viaţă ascetică şi morală, fundamentul sine qua non al ade¬ 
văratei cunoaşteri, din punctul de vedere oriental. Din ne¬ 
fericire, întîmpinarea de mai sus nu e justificată. Pentru că 
în culturile extraeuropene pot fi descifrate destule „ştiinţe 
ale naturii 44 care, deşi fundamental deosebite de concepţii¬ 
le noastre modeme, au totuşi legile lor de creştere, criterii¬ 
le lor de validitate etc. Istoricul ştiinţei trebuie să le cercete¬ 
ze şi să le înţeleagă — bineînţeles, cu alte criterii decît cele 
de astăzi —, tot aşa după cum istoricul artelor cercetează 
şi înţelege operele artistice create în afară de legile sculp¬ 
turii greceşti sau ale perspectivei Renaşterii. 

Omologie 

Ocupîndu-ne de „ştiinţele naturii" aşa cum au fost elabo¬ 
rate de către vechile culturi mesopotamiene, riscăm să nu 
înţelegem nimic dacă nu avem pururea prezentă în minte 
concepţia lor despre lume, cosmologia lor. 

Inutil să adăugăm că această cosmologie — deşi extrem 
de precisă şi de coerentă — nu este exprimată numai prin 
texte sau prin numere. Documentele culturilor mesopotamie- 
ne, ca şi ale altor culturi arhaice, sînt numai întîmplător expri¬ 
mate alfabetic. Cele mai multe, şi cele mai semnificative, 
sînt formulate prin simbol, arhitectonică, cosmografie etc. 
Am greşi însă dacă n-am acorda acestor documente aceeaşi 
importanţă pe care sîntem înclinaţi s-o dăm documentelor alfa¬ 
betice. Ele exprimă tot atît de clar — şi, uneori, mai concret 
— concepţia unei anumite culturi despre lume şi legile ei. 

în Mesopotamia, poate mai mult ca în altă cultură arhai¬ 
că, concepţia fundamentală poate fi astfel definită: omologia 
totală între Cer şi Lume. Asta înseamnă nu numai că tot ce 
există pe Pămînt există într-un anumit fel şi în Cer — dar 
că fiecărui lucru de pe pămînt îi corespunde cu precizie un 
lucru identic în Cer, după al cărui model ideal s-a realizat. 
Ţările, fluviile, oraşele, templele — acestea din urmă fiind, 
după cum vom vedea, imaginea însăşi a Cosmosului —, toate 
există real în anumite niveluri cosmice. Bunăoară, planul 
oraşului Ninive a fost desemnat, în timpurile arhaice, după 
scrierea cerească; adică, după semnele „grafice" pe care Ie 
făceau stelele pe bolta cerului 1 . Fluviul Tigru se afla în stea¬ 
ua Anunît. Eufratul, în Steaua Rîndunicii; oraşul Sippar, în 
Constelaţia Cancerului; oraşul Nippur, în Carul Mare 2 . Ele 


1 Bruno Meissner, Babylonien und Assyrien, voi. II (Heidelberg, 
1925), p. 110. 

2 Referinţele la textele asiro-babiloniene, în Charles Jean, Le milieu 
biblique avani Jesus-Christ, voi. III (Paris, 1906), p. 367. 

existau real în aceste niveluri siderale — pe Pămînt aflîn- 
du-se numai imaginea lor, palidă şi imperfectă. 

Geografia babiloniană a fost la început o „geografie mis¬ 
tică", harta lumii, aşa cum şi-o închipuiau babilonienii, fi¬ 
ind doar o imagine a hărţii lumilor cereşti. Ea nu era rodul 
observaţiilor şi al măsurătorilor, ci reproducerea, în termeni 
de geografie terestră, a hărţii ţinuturilor cereşti şi a Paradi¬ 
sului. în „harta lumii", publicată de Thompson 3 , Babilon se 
află aşezat la centru, în mijlocul unui vast teritoriu în for¬ 
mă de cerc. De jur împrejurul acestei lumi circulare — în 
care se cuprind toate regiunile şi popoarele cunoscute ba¬ 
bilonienilor — curge Fluviul Amar, Nâr-Marratum. Este în¬ 
tocmai imaginea pe care sumerienii şi-o făceau despre Pa¬ 
radis. Imagine care se regăseşte şi în tradiţia biblică a Raiului 
{Facerea II, 10): „Un fluviu ieşea din Rai ca să ude grădi¬ 
na, şi apoi se despărţea în patru ape." 4 Fluviul care străbate 
şi înconjoară paradisul sumero-babilonian are şi el „patru 
guri"; de altfel, expresia „la gurile fluviului" înseamnă, în 
cultura mesopotamiană, locul pe unde se intră în paradis, 
pragul pe care-1 trec numai nemuritorii şi eroii 5 . O apă su¬ 
prafirească înconjoară Paradisul, întocmai după cum un flu¬ 
viu înconjoară Pămîntul; aceasta este o tradiţie universală 
a culturilor semitice. Uneori e vorba de un fluviu, alteori 
de un ocean. Iar credinţa aceasta într-un ocean ceresc şi un 


3 Cuneiform Texts in the British Museum, XXII, 48, citat de S. Lang- 
dom, Le Poeme sumerien du Paradis (Paris, 1919), pp. 12-13. 

4 Comentariul cel mai erudit al tradiţiilor biblice în legătură cu Eden din 
cîte s-au scris în ultimul timp, în Giuseppe Ricciotti, La Cosmologia della 
Bibbia e la sua transmissione fino a Dante (Brescia, 1932), pp. 73 şi urm. 

5 W. F. Albright, The Mouth of the Rivers (The American Journal of the 
Semitic Languages andLiteratures, voi. 35,1919, pp. 161-195), în special 
pp. 188 sq. Egiptenii de asemenea credeau că apa cerească — şi deci şi cea 
de pe Pămînt —- se împarte în patru fluvii. Vishnu Purana păstrează o tradiţie 
indiană similară, destul de veche: Gangele izvorăşte din muntele Meni (mun¬ 
te cosmic) şi se împarte în patru fluvii, ca să poată uda întreg pămîntul. 

ocean care înconjoară Pămîntul se regăseşte la un foarte mare 
număr de neamuri 6 . 

Există un Ierusalim ceresc, creat de Dumnezeu înainte 
ca cetatea Ierusalimului să fie zidită de mîna omului. La acest 
I crusalim ceresc se referă profetul, în Cartea lui Baruch II, 
42,2-7: „Crezi tu că asta e cetatea despre care am spus: «în 
palma mîinilor mele te-am zidit»? Clădirea care stă acum 
în mijlocul vostru nu este cea revelată în Mine, cea care a 
fost gata încă din vremea cînd m-am hotărît să fac Raiul şi 
pe care i-am arătat-o lui Adam înainte de a păcătui... “ 7 Vom 
vedea îndată că valoarea mistică a unui oraş ca Ierusalim 
nu stă numai în faptul că e imaginea unui oraş ceresc — ci 
pentru că este considerat centrul Lumii. 

Ierusalimul ceresc a incendiat imaginaţia tuturor profe¬ 
ţilor evrei; Tobia XIII, 16, Isaia LIV, 11 sq., Ezechiel LX etc. 
Ca să-i arate cetatea Ierusalimului, Dumnezeu răpeşte într-o 
viziune extatică pe Ezechiel şi-l ridică pe un munte foarte 
înalt (Ezech. LX, 2 sq.). într-un alt pasaj (LXVII, 1 şi urm.), 
Ezechiel vede cum apele izvorăsc de sub Templu, străbat 
multe ţinuturi şi se varsă în mare: şi „unde ajung aceste ape, 
duc sănătate şi bogăţie", şi totul va trăi „pe unde trece toren¬ 
tul acesta". Nu e greu de recunoscut în aceste ape ale Templu¬ 
lui străvechea tradiţie a,,Apei Vieţii", de origine mesopota- 
miană, şi pe care o vom mai întîlni în cercetarea de faţă. Şi 
Oracolele Sibiline păstrează amintirea noului Ierusalim, în 
mijlocul căruia străluceşte „un templu cu un turn uriaş, care 
atinge norii şi e văzut de toţi" 8 . Dar cea mai frumoasă de- 


6 A. J. Wensinck, The Ocean in the Literature of the Western Sem- 
ites (Verhandelingen der Koninklijke Akademie van Wettenschappen te 
Amsterdam, Amsterdam, 1919), în special pp. 15 sq. 

7 Charles, Apocrypha and Pseudepigrapha of the Old Testament, voi. II, 
Oxford, 1913, p. 482, notă. 

8 Idem, p. 405; Alberto Pincherle, Gli Oracoli Sibillini giudaici (Roma, 
1922), pp. 95-96. 

scriere a Ierusalimului ceresc se găseşte în Apocalipsa (XXI, 
2 sq.): „Şi am văzut cetatea sfîntă, noul Ierusalim, pogorîn- 
du-se din cer de la Dumnezeu, gătită ca o mireasă împodobi¬ 
tă pentru mirele ei... (2). Şi m-a dus pe mine (îngerul), cu du¬ 
hul, într-un munte mare şi înalt, şi mi-a arătat cetatea cea sfîntă, 
Ierusalimul, pogorîndu-se din cer, de la Dumnezeu (10)... Şi 
avea zid mare şi înalt, şi avea douăsprezece porţi, iar la porţi 
doisprezece îngeri şi nume scrise deasupra, care sînt nume¬ 
le celor douăsprezece seminţii ale fiilor lui Israel (12)... Şi 
zidăria zidului ei este de iaspis, iar cetatea este de aur curat, 
ca sticla cea curată (18). Temeliile cetăţii sînt împodobite 
cu tot felul de pietre scumpe; întîia piatră de temelie este 
de iaspis, a doua de safir, a treia de calcedoniu, a patra de 
smaragd, a cincea de sardonix, a şasea de comalină, a şap¬ 
tea de hrisolit, a opta de berii, a noua de topaz, a zecea de 
hrisopras, a unsprezecea de iachint, a douăsprezecea de ame- 
tistă (19-20). Iar cele douăsprezece porţi sînt douăsprezece 
mărgăritare; fiecare din porţi este dintr-un mărgăritar. Şi căi¬ 
le cetăţii sînt de aur curat, şi străvezii ca sticla (21)... Şi ceta¬ 
tea nu are trebuinţă de soare, nici de lună, ca să o lumineze, 
căci mărirea lui Dumnezeu a luminat-o şi făclia ei este Mie¬ 
lul (23)... Mi-a arătat apoi rîul şi apa vieţii, limpede cum e 
cleştarul şi care izvorăşte din tronul lui Dumnezeu şi al Mie¬ 
lului (XXII, 1)“... 

Vom avea prilejul, în capitolul următor, să cercetăm sen¬ 
sul simbolic al pietrelor preţioase care alcătuiesc zidurile Ie¬ 
rusalimului ceresc. Deocamdată, să observăm că acest model 
ceresc al cetăţii Ierusalim seamănă foarte mult cu prototipul, 
tot ceresc, al Babilonului 9 . Un text babilonian tradus de Meis- 
sner 10 precizează că „Steaua bucată de cîmp este Babilon“. 

9 Hugo Gressmann, The Tower of Babei (Jewish Institute of Reli- 
gion, New York, 1928), pp. 62 sq. 

10 Bruno Meissner, op. cit., p. 410. 

Steaua aceasta era situată în Constelaţia Berbecului (Aries), 
care, se ştie, „conduce 44 sau „domină 44 zodiacul — întocmai 
după cum Babilonul „conduce 44 lumea, fiind centrul cosmo¬ 
sului. Burkitt a dovedit că atunci cînd Persia a luat, politi¬ 
ceşte, locul Babiloniei — Persia a fost aşezată în constela¬ 
ţia Aries. A fost învestită, aşadar, cu toate virtuţile imperiale; 
a fost „consacrată 44 . Sensul acestei învestituri se va lămuri 
mai neted în paginile ce urmează. 


Templul 

Omologia Cer-Lume este implicată în orice construcţie 
babiloniană. Simbolismul atît de bogat al templelor ( zigu- 
rat) nu poate fi înţeles decît pornind de la o „teorie cosmi¬ 
că 44 . într-adevăr, ziguratul era zidit ca o Lume: etajele sim¬ 
bolizau diviziunile Universului, lumea subterană, Pămîntul, 
firmamentul 11 . Ziguratul este de fapt Lumea, întrucît el sim¬ 
bolizează muntele Cosmic, iar muntele Cosmic — vom ve¬ 
dea îndată — nu este decît o perfectă imago mundi. Cerce¬ 
tările lui Dombart au dovedit definitiv că zigurat erau 
„Kiinstliche Berge“ 12 , avînd ca model material muntele sa¬ 
cru 13 . Numeroase scene pictografice chaldeene reprezintă 
pe Zeu înălţîndu-se între doi munţi 14 , ca un adevărat zeu al 
soarelui. Muntele sacru este adevăratul tron, căci acolo dom¬ 
neşte zeul, stăpînul şi creatorul Universului. „Tron 44 , „tem¬ 
plu 44 , „munte cosmic 44 nu sînt decît formule sinonimice ale 

11 L. Woolley, Les Sumeriens (trad. franceză, Paris, 1930), pp. 147-148. 

12 Theodor Dombart, Der Sakralturm, I Teii: Ziqqurat (Munchen, 
1920), p. 29. 

13 Idem, p. 22; Th. Dombart, Der babylonische Turm (Leipzig, 1930), 
p. 5. 

14 Dombart, Der Sakraltum, pp. 23, 27. 

aceluiaşi simbolism al Centrului, pe care le vom întîlni ne¬ 
contenit în cosmologia şi arhitectura mesopotamiană. 

Chiar numele templelor şi turnurilor sacre din Nippur re¬ 
velează identitatea dintre muntele cosmic şi sanctuar: „Mun¬ 
tele Casă“, „Casa Muntelui tuturor ţărilor", „Muntele Fur¬ 
tunilor", „Casa Hotărîrilor" (oracolele), „Casa Mormîntului", 
„Legătura între Cer şi Pămînt" etc. 15 Termenul sumerian 
pentru zigurat este U-Nir (munte), pe care Jastrow îl inter¬ 
pretează ca: „vizibil de foarte departe" 16 . Analiza numelor 
pe care mesopotamienii le dădeau oraşelor de frunte reve¬ 
lează hotărît funcţia simbolică a oraşului. Larsa era numi¬ 
tă, între altele, „Casa legăturii dintre Cer şi Pămînt". Babi- 
lon avea foarte multe nume, printre care: „Casa temeliei 
Cerului şi Pămîntului", „Legătura dintre Cer şi Pămînt", 
„Casa Muntelui Strălucitor", „Casa Sceptrului Vieţii" 17 . Pre¬ 
tutindeni, simbolul centrului. 

Templul, aşadar, participa la un altfel de „spaţiu": spaţiul 
consacrat, singurul pe care culturile arhaice îl considerau 
„real". întocmai după cum timpul real nu era decît „anul li¬ 
turgic", adică timpul consacrat, alcătuit din „sărbători", care 
se desfăşurau înlăuntrul sau în jurul templului. Aici, în tem¬ 
plu, în „centrul" Universului, se afla tronul zeului. Un cilin¬ 
dru din timpul regelui Gudea ne spune că „iatacul (zeului) 
pe care el (regele) l-a zidit era (asemenea) muntelui cos¬ 
mic" 18 . Monumentele mexicane, Teocalli, erau şi tronurile 
zeilor. Funcţia lor sacră şi simbolică corespundea rolului pe 
care îl aveau turnurile Ha şi Ta în China şi stupă în India 19 , 
în ceea ce priveşte simbolismul unui templu indian, am cer- 


15 Idem , p. 34. 

16 Morris Jastrow, Sumerian andAkkadian Views ofBeginnings (, Jour¬ 
nal of the American Oriental Society, 1917, voi. 36, pp. 274-299), p. 289. 

17 Dombart, Der Sakralturm , p. 35. 

18 Albright, The Mouth of the Rivers , p. 173. 

19 Dombart, op. cit., p. 15. 

cctat această problemă, folosindu-mă de rezultatele la care 
a ajuns Paul Mus, în studiul: Barabudur, templul simbolic. 
Reichel a arătat că importanţa pe care o aveau la prehele- 
nici şi greci muntele, stînca, piatra se explică prin idei simi¬ 
lare 20 . Acelaşi „sistem" explică — după cum vom vedea, mai 
pe îndelete, în paginile ce urmează — şi beth-el din Cartea 
Facerii (28, 12), şi tronul lui Solomon (I Regi, 10, 18 şi 
urm.), şi devoţia preislamică faţă de piatra sacră, Ka’aba. 
Chiar în religii relativ recente, ca mithraismul, sanctuarul 
era, la origine, cu desăvîrşire închis în munte 21 . 

Vom avea necontenit prilejul să verificăm polivalenţa sim¬ 
bolurilor care stau la baza culturilor arhaice. De altfel, ceea 
ce caracterizează simbolul şi-l deosebeşte de celelalte forme 
de cunoaştere este tocmai această coexistenţă a sensurilor. 
Structura sintetică a gîndirii „primitive" îşi găseşte un exce¬ 
lent instrument de exprimare în simbol, care unifică niveluri 
felurite de realitate cosmică, fără ca prin aceasta să le „neu¬ 
tralizeze". Polivalenţa simbolului face posibilă coexistenţa 
sensurilor şi, în acelaşi timp, păstrează „diversul", „eteroge¬ 
nul", aşa cum va încerca să dovedească lucrarea de faţă. Re- 
întoreîndu-ne la exemplul nostru, muntele are, în culturile 
mesopotamiene, şi înţelesul de „pragul Tărîmului celălalt". 
Pe acolo, prin munte, trec sufletele în lumea morţilor. Expre¬ 
sia obişnuită, în limba asiriană, pentru verbul „a muri" este 
„a se agăţa de munţi". De asemenea, în limba egipteană, myny 
„a agăţa" este un eufemism pentru „a muri" 22 . Soarele apu¬ 
ne între munţi şi tot pe-acolo trebuie să fie drumul mortu¬ 
lui către lumea cealaltă. Dar, alături de această valenţă fu- 


20 Vezi şi Eisler, Weitenmanîel und Himmelszelî (Mimchen, 1910), 
voi. II, p. 582. 

21 Franz Cumont, Textes et monuments figures relatifs aux mysteres 
de Mithra (Bruxelles, 1896-1899), voi. I, p. 57. 

22 H. Zimmem, Zum babyîonischen Neujahrsfest , II (Leipzig, 1918), 
p. 5, nota 2. 

nerară, simbolul muntelui are şi un sens metafizic, cu mult 
mai important. Muntele este, am văzut, centrul lumii, şi de 
aceea, după moarte, sufletul este atras firesc către acest „cen- 
tru“. Să ne amintim că pentru culturile tradiţionale real era 
numai ceea ce era sacru', spaţiul consacrat (templu, oraş etc.) 
era singurul „real“, deoarece Universul întreg se concentra 
acolo. Singurul timp real era timpul liturgic, consacrat, şi 
omul participa la acest timp absolut (formulă obscură a eter¬ 
nităţii) numai luînd parte la sărbători sau fiind prezent în 
rituale. Atras, cît timp era în viaţă, către „centru“, este foar¬ 
te firesc ca, după moarte, omul să asculte aceleaşi chemări 
către absolut, către real, şi să se „apropie de munţi“. întru- 
cît moartea este o trecere dincolo, într-o zonă mai „reală” 
decît nivelurile profane ale acestei lumii — iar muntele sim¬ 
bolizează centrul, adică realitatea absolută — formula „apro¬ 
pierea de munţi” îşi capătă şi o justificare metafizică. 


Oraş sacru — centrul lumii 

Ziguratul înfăţişează cosmosul. Vîrful lui este „centrul” 
suprem, asimilat mai tîrziu cu Polul. Regele, urcînd etaje¬ 
le unui zigurat, ajunge în centrul Universului, identificîn- 
du-se astfel cu Zeul care locuieşte la Pol 23 . Oraşul sacru, care 
cuprinde templul între zidurile sale crenelate, devine şi el 
un centru, vîrful muntelui cosmic (adică, de fapt, al Lumii). 
Locuitorii săi sînt identificaţi, magic, cu stăpînii divini ai 
„centrului”, cu zeii. Astfel se întîmplă în anumite oraşe in¬ 
diene 24 şi foarte multe cetăţi orientale 25 . 


23 Paul Mus, Barabudur. Esquisse d ’urte histoire du bouddhisme fondee 
sur la critique archeologique des textes (Paris, 1935), voi. I, pp. 238 etc. 

24 Idem, p. 352. 

25 A. Jeremias, Handbuch der altorientalischer Geisteskultur (ed. a Il-a, 
Berlin, 1929), pp. 113, 142 etc. 

Toate limbile au păstrat expresia populară a centrului : 
„buricul pămîntului“. în anumite tradiţii semite, asta nu în¬ 
seamnă numai că acolo este adevăratul centru al lumii, ci 
şi că de acolo a început creaţia lumii. „Cel prea Sfînt a creat 
Lumea ca un embrion. întocmai după cum embrionul creşte 
de la buric în afară, tot aşa Dumnezeu a început să creeze 
Lumea de la buric şi de acolo s-a răspîndit în toate direcţi¬ 
ile. 1126 Iar „buricul pămîntului 11 , pentru evrei, este Ierusalimul 
şi, în general, ţara sfîntă. De aceea, Yoma afirmă: „Lumea 
a fost creată începînd de la Sion.“ 27 Palestina fiind centrul 
creaţiei, buricul pămîntului, se află în vîrful muntelui cos¬ 
mic. într-adevăr, după un text rabinic: „Ţara lui Israel n-a 
fost înecată de potop. 1128 Tradiţiile islamice au păstrat aceeaşi 
cosmologie mistică, învestind Mecca şi Ka’aba cu virtuţi¬ 
le Ierusalimului. în Kisâ ’î găsim următoarea afirmaţie: „Tra¬ 
diţia spune: Steaua Polara dovedeşte că cel mai înalt loc este 
Ka’aba, pentru că se află în dreptul centrului Cerului. 1129 

în toate tradiţiile semite, centrul („buricul pămîntului 11 ) 
era imaginat ca vîrful muntelui cosmic. De aici importanţa 
munţilor în cosmologia şi metafizica semită. Munţii au fost 
creaţi cei dintîi, îndată după Apele primordiale (Tehom) 30 ; 
ei sînt temeliile pămîntului, iar în tradiţia arabă „stâlpii pămân¬ 
tului 11 ; munţii unesc lumea de deasupra cu cea de dedesubt; 
din munţi izvorăsc apele, care fac să rodească pămîntul, iar 
norii de ploaie tot deasupra munţilor se alcătuiesc. Cele mai 

26 A. J. Wensinck, The Ideas of the Western Semites conceming the 
Navei of the Earth (Amsterdam, 1916), p. 19. 

27 Idem, p. 16. 

2t Idem, p. 15. 

29 Ibidem. 

30 Apele simbolizează pretutindeni haosul, devenirea informă, matri¬ 
cea tuturor virtualităţilor. Apariţia munţilor simbolizează începutul Crea¬ 
ţiei, al manifestării, al formelor. 

sacre locuri erau înălţimile: muntele Sinai la evrei, Gerizim 
şi Ebal la samariteni; Mecca se afla între doi munţi. Para¬ 
disul, „buricul pămîntului“, era aşezat, după tradiţia siria¬ 
nă, pe un munte mai mare decît toţi munţii de pe Pămînt 31 . 
Să ne amintim că idei asemănătoare se întîlnesc la babilo¬ 
nieni, la egipteni, precum şi în anumite tradiţii indiene. Dru¬ 
mul spre Paradis, drumul spre tărîmul morţilor (la egipteni, 
chaldeeni), drumul spre lăcaşul Zeului — toate se aseamănă: 
este acelaşi drum spre munte, aceeaşi „ascensiune”, care de 
cele mai multe ori se face în mod simbolic, urcînd etajele unui 
zigurat sau terasele unui templu indian 32 . Sensul tuturor aces¬ 
tor formule nu e greu de descifrat: drumul spre munte în¬ 
seamnă apropierea de sacru, de real, de absolut; într-un cu- 
vînt, este o consacrare (învestirea regelui cu virtuţile zeului 
se face urcînd treptele tronului sau etajele ziguratului, adică 
muntele cosmic; itinerarul sufletelor morţilor, ca şi drumul 
eroilor în căutarea nemuririi — Ghilgameş, Heracles etc. — 
străbate şi urcă nenumăraţi munţi). „Buricul pămîntului”, 
muntele cosmic, este singura zonă sacră din toată întinde¬ 
rea care înconjoară pe om; şi de aceea Creaţia a început de 
aici, Haosul a fost întîi aici alungat. Apele potopului (reac¬ 
tualizarea Haosului, adică a oceanului primordial, âpsu) n-au 
putut înghiţi vîrful muntelui, centrul static, de unde a început 
a doua creaţie. 

După cartea siriană Peştera comorilor, Adam a fost creat 
în centrul pămîntului, în acelaşi loc unde mai tîrziu s-a ri¬ 
dicat crucea lui Isus 33 . Tradiţia aceasta este extrem de pre¬ 
ţioasă; pe de o parte, se descifrează aici un sens ascuns al 

31 Wensinck, op. cit., p. 14. 

32 „Un temple indien est bâti en pierre, un voyage â l’axe du mon- 
de, et l’entree processionnelle de ses portes un rite d’entree...“ (P. Mus, 
Barabudur, p. 315). 

33 Wensinck, op. cit., p. 22. 

creaţiei omului, care este identificat cu microcosmosul (şi 
Adam, şi Lumea sînt făcuţi la „buricul pămîntului“). Pe de 
altă parte, se afirmă precis că mîntuirea omului — prin pa¬ 
timile lui Cristos—a fost posibilă printr-o întoarcere la „cen¬ 
tru", întocmai cum afirmă toate tradiţiile. Isus, pătimind în 
vîrful muntelui cosmic, pe locul unde a fost creat Adam, în 
centrul existenţei — răscumpără, prin sîngele Său, păcate¬ 
le întregului neam omenesc şi-l mîntuie. Patimile lui Isus Cris¬ 
tos s-au desfăşurat peste tot Pămîntul, căci Golgota, fiind vîr¬ 
ful muntelui cosmic, cuprinde magic planeta întreagă. Agonia 
a început şi a sfîrşit în realitatea absolută, în centrul existen¬ 
ţei (orice altă zonă, fiind profană, neconsacrată, participă la 
devenirea nesemnificativă, la „istorie", nu la ontologie, la „eve¬ 
niment", nu la „categorie"). Simbolismul crucii ar completa 
aceste idei, dar ne-am propus să nu ne ocupăm aici decît de 
motive arhaice şi să nu explicăm un simbol tradiţional prin 
forme recente 34 . 

în orice caz, pretutindeni în lumea semită întîlnim legă¬ 
tura aceasta între „centru", „realitate absolută", „primul om", 
„moarte". Ierusalimul nu este numai punctul de legătură al 
Pămîntului cu Cerni. Este şi locul pe unde se poate pătrun¬ 
de în lumea cealaltă 35 .0 tradiţie siriană ne spune că Adam, 
după potop, a fost îngropat „la poarta pămîntului" 36 , adică 
acolo unde începe lumea morţilor. Islamul a asimilat credin¬ 
ţa ebraică, după care mormîntul lui Adam se află la Ierusalim. 

34 Documentele ebraice relative la Templu şi cele creştine relative 
la Golgota, care pun în lumină identitatea Ierusalimului cu „buricul pămîn- 
tului“, au fost adunate de Brawer, Palăstina nach derAgada (Berlin, 1920, 
Gesel. fur Palaest. Forschung VI), pp. 7-21. La Şechem, pe muntele Ge- 
rizim ( Judecători IX, 36 sq.) pare a fi fost un sanctuar numit „buricul 
pămîntului 11 ; cf. Albright, The Location of the Garden of Eden (Ameri¬ 
can Journal of Semitic Languages , voi. 39, 1922, pp. 15-31), p. 28. 

35 Textul în Wensinck, op. cit., pp. 25 şi urm., texte evreieşti. 

36 Textul în Wensinck, op. cit., p. 27. 

De asemenea, tradiţiile islamice afirmă că toţi profeţii sînt 
îngropaţi la Ierusalim 37 . La Mecca se găseşte şi astăzi un 
puţ în care se pun ofrande pentru morţi. Nu este vorba de 
superstiţia, destul de răspîndită, că morţii locuiesc sub pămînt 
şi li se pot deci trimite ofrande prin gropi sau puţuri — ci 
de ideea tradiţională că Mecca, fiind centrul pămîntului, este 
singurul punct de legătură cu Cerul şi cu celălalt tărîm. 

Prin centrul lumii — după cum vom vedea în paragra¬ 
ful următor — trece axa Universului, şi acolo se înalţă arbo¬ 
rele Vieţii. Ritmurile cosmice şi viaţa se desfăşoară începînd 
de la „centru". De aceea' se spune că Ierusalimul e „bogat 
în ape“ şi că norii de ploaie pornesc în cele patru colţuri ale 
lumii de deasupra cetăţii sfinte 38 . Ploile aduc fertilitatea şi 
bogăţia, fac posibilă viaţa şi armonia, dirijează anotimpuri¬ 
le. „Apele" sînt roditoare numai întrucît ritmul lor e regulat 
de un „centru". Tradiţii similare s-au păstrat în Islam. Nuwai- 
rî mărturiseşte: „Abu Huraira a spus, întemeiat pe autorita¬ 
tea Profetului: toate rîurile, şi norii, şi aburii, şi vînturile vin 
de sub stînca sfîntă a Ierusalimului." 39 Kazwîni repetă aceeaşi 
tradiţie, cu privire la Mecca: „Dacă ploaia bate într-o par¬ 
te a Ka’abei, în anul acela fertilitatea se va întinde în acea 
direcţie; cînd ploaia bate în toate părţile, fertilitatea va fi uni¬ 
versală." 40 în India, „locul sacrificiului" este adesea numit 
„buricul pămîntului", pentru că prin „sacrificiu" se susţine 
Universul, există ritmurile, viaţa, armonia. Altarul, „locul 
sacrificiului", este numit de asemenea „pîntecul (matricea) 
ordinii cosmice" 41 . Indienii au identificat încă din timpuri- 

37 Idem, p. 28. 

38 Idem, pp. 30-31. 

39 Idem, p. 33. 

40 Idem, p. 35. 

41 Expresia din Rig Veda: rîtasya yonih. 

le vedice altarul sacrificial cu „buricul” 42 . Aceeaşi „teorie“ 
se întîlneşte la eruditul Clement Alexandrinul: „Altarul pe 
care arde tămîia este un simbol al Pămîntului zăcînd în cen¬ 
trul Universului.” 43 

O tradiţie semită foarte răspîndită îl face pe Adam să lo¬ 
cuiască într-un cort pe locul „Casei lui Allah“, adică în „bu¬ 
ricul pămîntului”. Agni, zeu indic al focului, stă şi el în „bu¬ 
ricul lumii” 44 . Omologia dintre Cer şi Pămînt este tot atît 
de riguroasă şi în India. „Centrul” Pămîntului se identifică 
magic cu „centrul” Cerului. Un imn din Rig Veda afirmă: 
„In buricul cerului s-a aşezat preotul care pregăteşte sacri¬ 
ficiul.” 45 Simbolul centrului explică toate aceste formule; 
„buricul cerului” înseamnă „buricul sacrificiului”, căci nu¬ 
mai zona consacrată a altarului există real, într-un chip ab¬ 
solut, aşa cum există „Cerul”. Integrarea omului în realita¬ 
te se face prin întoarcerea sa la „centru”. Ritualul consacră 
pe om, îl face „asemenea zeilor”, pentru că îl aduce în „cen¬ 
tru”, în realitate, în absolut. 

Mistica indiană este întemeiată pe această restaurare a 
omului în propriul său centru 46 . 

Tehnicile ascetice indiene acordă o mare importanţă „bu¬ 
ricului”; răsuflarea (aerul, „fluidul vital”) trebuie dusă de 
la „buric” la inimă; concentrarea yogistă se face de cele mai 
multe ori în „buric” 47 . 


42 Rig Veda II, 3, 7; IX, 72, 7; IX, 82, 39 etc. 

43 Stromata V, 6, citat de Wensinck, op. cit. y p. 40, 

44 „Agni şi-a aşezat puterea sa în buricul lumii“, Rig Veda II, 76 etc, 

45 Rig Veda III, 4, 4 etc. 

46 Vezi studiul nostru Homology and Yoga , care stă să apară în vo¬ 
lumul omagial al lui Ananda Coomaraswamy (Calcutta şi Londra, 
1937). 

47 Texte şi comentarii în cartea noastră Yoga. Essai sur Ies origines 
de la mystique indienne (Paris, 1936), pp. 123, 149, 216, 220 etc. 

Practici asemănătoare, care presupun o tradiţie ascetică 
extrem de veche, se întîlnesc şi în anumite forme de misti¬ 
că creştină, bunăoară în hesichasm 48 . Aceeaşi identitate „bu- 
ric“ = centru ne întîmpină în culturi mult depărtate între ele. 
în limba gaelică imleag sau iomlag (buric) are sensul de cen¬ 
tru. Capitala incaşilor, Cuzco, era denumită „buric" 49 . în anu¬ 
mite legende europene, studiate de Hartland 50 , se spune că 
Isus a fost conceput prin ureche; urechea este o formulă a sim¬ 
bolismului spiralei, care are acelaşi sens metafizic de centru. 

Am putea culege la nesfîrşit documente, din toate cul¬ 
turile tradiţionale, asupra simbolismului „centrului" 51 . Nă¬ 
dăjduim s-o putem face pe-ndelete altă dată. 

Deocamdată, să adăugăm că „buricul" este identificat cu 
„tronul", locul unde stă regulatorul Universului. De obicei, 
în mitologiile şi arhitectura sacră semită, „tronul" este în¬ 
conjurat de un şarpe 52 . Tronul lui Solomon are încolăcit în 
jurul său un astfel de şarpe. 

în legendele tuturor popoarelor, şarpele păzeşte como¬ 
rile şi mormintele funerare 53 . Dacă tronul este un simbol al 
centrului lumii şi deci al Pămîntului — şarpele simbolizează 
aici Oceanul, întinderea haotică a apelor, care înconjoară din 
toate părţile, după credinţele celor vechi, Pămîntul, şi încear¬ 
că să-l înghită... 54 


48 Irene Hausherr, S. I., La Methode doraison hesychasse (Orien- 
taîia Christiana , voi. IX, Roma, 1927), pp. 102, 164-165 etc. 

49 Donald A. Mackenzie, The Migraîion ofSymboîs (Londra, 1925), 

p. 116. 

50 Legend ofPerseus , voi. I (Londra, 1894), p. 131. 

51 Documentele scrise şi figurate, din lumea greacă, sînt studiate de 
Roscher în cele două monografii celebre asupra lui Omphalos, 

52 Wensinck, op, cit ., pp. 60 sq. 

53 Sensul acestor legende şi simboluri este discutat în cartea noas¬ 
tră La Mandragore. 

54 A. J. Wensinck, The Ocean in the Literature of the Western Sem- 
ites (Amsterdam, 1919), pp. 15 sq., pp. 40 sq. 

Axa lumii — pomul vieţii 

Am văzut că oraşul în mijlocul căruia se aflau templul 
şi palatul era considerat el însuşi ca centrul Universului. După 
cum Suveranul ceresc stă în centrul lumii siderale (adică, 
la Pol), tot aşa suveranul pămîntesc stă în „oraşul sacru“, 
în Capitală. Corespondenţa aceasta dintre Suveran, Capitală 
etc. — şi Zeu, Centrul Lumii etc. nu se întîlneşte numai în 
Mesopotamia şi mitologiile semite. Cultura chineză se înte¬ 
meiază în bună parte pe o asemenea concepţie 55 . Omologia 
perfectă dintre Cer şi Pămînt—„himmlisch-irdischen Paral- 
lelismus“, cum o numeşte von Heine-Geldem — se întîlneş¬ 
te şi în simbolismul autro-asiatic, deşi îşi are probabil rădă¬ 
cinile în străvechea cultură babiloniană 56 . 

Ziguratul este definit ca stîlpul Lumii şi locul unde se 
uneşte Cerul cu Pămîntul. Tumul cel mare din Babilon, după 
cum am văzut, nu se numea numai Poarta divină — pentru 
că Cerul se deschidea deasupra sa —, ci şi Temelia Cerului 
şi a Pămîntului 57 . Etimologia populară a cuvintelor Babilon 
şi Babei era tocmai aceasta: Bab îlu, adică „poarta lui Dum¬ 
nezeu". Pe aici, prin oraşele sacre şi mai ales prin Templu 
(„buricul pămîntului") se putea ajunge la Cer. Legendele ba- 
biloniene care ne vorbesc despre „călătoria în Cer" au de 
altfel destulă asemănare cu credinţele altor popoare că „dru- 

55 Se-Ma-Ts’ien, Les Memoires, trad. par E. Chavannes, voi. I (Paris, 
1893), pp. 242,243; M. Granet, La Pensee chinoise (Paris, 1934), pp. 93 
şi urm., pp. 104 sq., 323 sq.; H. Maspero, La Chine antique (Paris, 1927), 
pp. 605 sq.; P. Mus, Barabudur. Esquisse d’une histoire du boudhisme 
fondee sur la critique archeologique des textes (Paris, 1935), voi. I, pp. 117 
şi urm., pp. 245,422 şi urm. 

56 Von Heine-Geldem, Weltbild und Bauform in Siidostasien ( Wiener 
Beitrag zur Kunst und Kulturgeschichte Asiens, voi. IV, 1930), p. 48. 

57 Jeremias, Handbuch, pp. 141 sq. 

mul spre Ceruri“ se desface muritorului prin aproprierea „Stîl- 
pului Cerului" 58 . 

Ne-am depărta prea mult de hotarele studiului de faţă dacă 
am cerceta cum se cuvine acest simbol al „Stîlpului Ceru¬ 
lui", care nu este altceva decît Axa Universului , „Pomul Vie¬ 
ţii" care creşte în centrul Lumii, în „buricul Pămîntului". 
Foarte multe tradiţii vorbesc despre un Pom uriaş, care cu¬ 
prinde sau susţine întreg Pămîntul. Arborele cosmic, Ygdras- 
sil, din mitologia scandinavă nu este decît o formă a acestui 
simbolism universal. Ne propunem să dezbatem problema 
„Pomului Vieţii" într-o lucrare specială. Deocamdată, să 
amintim că popoarele siberiene şi ugro-finice au păstrat foar¬ 
te limpede mitul pomului „Stîlp al Cerului". Uno Holmerg 
a adunat în două monografii bogate 59 tot materialul de care 
dispunem astăzi cu privire la această credinţă. Este semnifi¬ 
cativ de remarcat că ugrienii îşi închipuie „Stîlpul Cerului" 
ca pe o coloană cu şapte caturi 60 , întocmai după cum zigura- 
tul are şapte etaje, iar templul Barabudur şapte terase. Credin¬ 
ţa în acest „Stîlp al Cerului" se confundă uneori cu credinţa 
într-un munte cosmic, pe care mongolii şi kalmîcii îl numesc 
Sumur sau Sumer, iar buriatii Sumbur 61 . 

, Axa Cosmică“ joacă un rol de frunte în gîndirea miti¬ 
că şi simbolică a Indiei şi este exprimată în patru formule 
principale: muntele , stîlpul , arborele şi Gigantul 2 . Toate aces- 


58 Uno Holmerg, Der Baum des Lebens (Annales Academiae Scien- 
tiarum Fenicae), Helsinki, 1923, în special capitolul „Die Weltsaule", 
pp. 9 şi urm. 

59 Der Baum des Lebens; Finno-Ugric and Siberian Mythology (Bos¬ 
ton, 1927, voi. IV din seria Mythology of all Races). 

60 Finno-Ugric Mythology , pp. 338 sq. 

61 Idem , p. 341. Numele acestor „munţi cosmici" trădează originea 
lor indiană. Despre Meru, vezi W. Foy, Indische Kultbauen als Symbo - 
le des Gdtterberges (Leipzig, 1914, pp. 213-216). 

62 P. Mus, Barabudur , pp. 117 sq. 

tea sînt în centrul Cosmosului; toate exprimă realitatea ab¬ 
solută ; toate sînt simboluri polivalente, aplicîndu-se atît Cos¬ 
mosului, cît şi Omului. (Bunăoară, Zeul Indra este consi¬ 
derat stîlp cosmic; dar şi răsuflarea, care străbate şi susţine 
corpul omului, are aceeaşi valoare de coloană 63 . în aceas¬ 
tă privinţă, cultura babiloniană şi cea chineză coincid per¬ 
fect cu sistemul simbolic indian 64 ). 

Sînt motive să credem că aceeaşi cosmologie i-a influ¬ 
enţat atît pe profeţii evrei, cît şi pe autorul Apocalipsei 65 . 
Conceptul fundamental al acestei cosmologii este existenţa 
unui Centru — imperial pe Pămînt, polar în Cer—înconju¬ 
rat de patru puncte cardinale sau de patru faze cardinale ale 
revoluţiei cosmice. 


Corespondenţe 

Dar omologia dintre Cer şi Pămînt nu se reduce aici. „Co¬ 
respondenţele" şi „armoniile" — structura însăşi a unei vi¬ 
ziuni magice a Lumii — se răsfring pretutindeni. Tot ce e cu¬ 
noscut, tot ce e concret participă la această lege magică a 
corespondenţei. Cosmosul e împărţit în regiuni stăpînite de 

63 Idem, pp. 440 sq., 453 sq. 

64 Discuţia acestor coincidenţe în P. Mus, Barabudur, în special 
pp. 292 şi urm., pp. 351 şi urm., pp. 385 şi urm. etc. Cf. W. Andrae, Die 
Jonische Saule, Bauform oder Symbol? (Berlin, 1936), pp. 50 sq.; Jean 
Przyluski, Les sept terrasses du Barabudur (Harvard Journal of Asia¬ 
tic Studies , iulie, 1936, pp. 251-256); A. Coomaraswamy, Elements of 
Buddhist Iconography (Oxford University Press, 1935), passim. 

65 L. de Saussure, Le Cadre astronomique des visions de l ’Apoca- 
lypse (Actes du Congres International d'Histoire des Religions, Paris, 1925, 
voi. I, pp. 487 sq.); La cosmologie religieuse en Chine, dans Viran et 
chez les Prophetes hebreux, id ., voi. II, pp. 79 sq. Cf. opera de sinteză a 
aceluiaşi autor, Les origines de l'astronomie chinoise, ediţie nouă. Paris, 
1930. 

zei, dirijate de planete. între o anumită zonă cerească, plane¬ 
ta care o domină, zeul care o reprezintă există relaţii magi¬ 
ce, de „corespondenţă" şi „influenţă". Tot ce se întîmplă într-o 
asemenea regiune cerească se va întîmplă, într-un anumit 
fel, şi în viaţa care, pe Pămînt, cade sub „influenţa" ei. Evi¬ 
dent, aceste „influenţe" nu se exercită întotdeauna direct 
Există nenumărate raporturi, nenumărate niveluri între Cer 
şi Pămînt. Numai într-un Centru, şi numai în condiţii specia¬ 
le, Pămîntul poate fi legat de Cer direct. în celelalte zone 
de realitate, influenţele se exercită oarecum prin „proximi". 

Bunăoară, se ştie că fiecărei planete îi corespundea un 
metal şi o anumită culoare 66 . Tot ce era colorat — animal, 
plantă, piatră — cădea sub influenţa unei planete. O „co¬ 
respondenţă" similară întîlnim în China, unde fiecare regiu¬ 
ne siderală era reprezentată printr-o anume culoare. Evident, 
cum fiecare planetă — la babilonieni — era stăpînită de un 
zeu, fiecărui metal îi corespundea o divinitate. Enlil, care 
,yStăpînea“ prima lună a anului — deci îşi exercita influen¬ 
ţa şi asupra unui anumit timp, consacrat lui —, era „repre¬ 
zentat", în ierarhia metalelor, prin aur. Cînd zeul Shamash 
luă locul lui Enlil, deveni el stăpînul celui mai nobil şi mai 
preţios metal, aurul. Un text neobabilonian indică astfel ra¬ 
porturile dintre zei şi metale: Enlil — aur, Anu — argint. 
Ea — bronz, Ninidni — „piatră" 67 . Relaţiile acestea magi¬ 
ce dintre planetă, zeu şi metal — care creează, la rîndul lor, 
corespondenţe între culoare, timp al naşterii, soartă etc. — 
se regăsesc pînă şi în credinţele populare medievale. 

în Grecia, ele au fost în orişice caz primite din Mesopo- 
tamia. Arabii — fie că le-au luat de la grecii din epoca hele- 
nistică, fie că le-au asimilat încă înainte de convertirea lor 


66 Bruno Meissner, Babylonien und Assyrien, voi. II, pp. 130 sq. 

67 Meissner, op. cit., p. 254; G. Furlani, La religione babilonese-as- 
sira, voi. I (Bologna, 1928), p. 314; id., pp. 121, 134, 168. 

la islamism — le-au dus mai departe în ştiinţa medievală, 
mai ales în alchimie 68 . 

Omologia dintre Cer şi Lume implică, aşadar, o infinită 
serie de corespondenţe magice între toate ordinele existen¬ 
ţei. Nu e greu de înţeles de ce o anumită culoare exercită o 
influenţă fastă sau nefastă, de ce un anumit metal exaltă sau 
deprimă, de ce un anumit „timp" este de bun augur sau no¬ 
civ. Aceeaşi forţă magică avîndu-şi centrul într-una dintre 
regiunile siderale, dirijată de o planetă sau subsumată unui 
zeu — se distribuie în toate nivelurile realităţii, prin „pro¬ 
ximi" şi prin corespondenţe. 

Anevoie am putea preciza dacă, în cele mai vechi tim¬ 
puri ale culturilor mesopotamiene, această cosmologie, în¬ 
temeiată pe omologia dintre Cer şi Pămînt, elaborase deja 
noţiunea precisă a destinului omului, dirijat de astre. în ori¬ 
ce caz, aflăm această concepţie chiar în miezul istoric al cul¬ 
turii mesopotamiene. Ea nu era, de altfel, decît o consecin¬ 
ţă directă a cosmologiei. Dacă a trecut timp pînă s-a impus 
conştiinţei tuturor oamenilor, timpul a fost luat de desco¬ 
perirea acestor consecinţe, iar nu de crearea lor. 

Vom reveni asupra acestei fundamentale concepţii cînd 
vom discuta metalurgia babiloniană. Deocamdată, să notăm 
importanţa pe care a avut-o viziunea magică asupra naşte¬ 
rii astrologiei mesopotamiene, şi covîrşitoarea ei influenţă 
în lumea vest-asiatică şi mediteraneană. Noţiunea destinului 
implacabil a fost fundamentată prin această viziune magică. 
Ideea de „libertate" avea o cu totul altă valoare într-un Cos- 


68 Julius Ruska, Das Steinbuch des Aristoteles (Heidelberg, 1912), 
pp. 89 sq. Fritz Saxl, în studiul său Beitrăge zu einer Geschichte der 
Planetendarstellungen im Orient und im Okzident {Der Islam, 112, 
pp. 151-177), încearcă să explice credinţele astrologice ale arabilor din 
Harrân prin străvechile dogme babiloniene. îi răspunde Ruska, în eru¬ 
dita sa monografie Griechische Planetendarstellungen in arabischen 
Steinbuchem (Heidelberg, 1919). 




94 


MIRCEA ELIADE 


mos închis, străbătut de forţa magică a astrelor. Tot ce că¬ 
dea în experienţa omului venea încărcat cu o energie ma¬ 
gică, nevăzută, care altera voinţa omenească. Născut sub pu¬ 
terea unei anumite stele, participînd fără voie la un anumit 
destin cosmic — problema mîntuirii, deci a libertăţii omu¬ 
lui, se cerea rezolvată în direcţii care, astăzi, par de-a drep¬ 
tul absurde pentru o conştiinţă europeană şi creştină. Nu s-a 
pus încă în adevărata ei lumină revoluţia pe care a făcut-o 
creştinismul în această privinţă, distrugînd destinul indivi¬ 
dual, astrologie, restaurînd libertatea umană, solidarizînd 
omul cu un destin colectiv, adamic, în locul sorţii magice, 
cosmice 69 . 

Dacă tot ce există pe Pămînt există şi în Cer—chiar sub 
o altă formă —, dacă viaţa pămîntească răsfrînge structura 
şi dinamica siderală, era fatal ca însuşi corpul omenesc să 
fie considerat ca o oglindă a Cosmosului. într-adevăr, con¬ 
cepţia aceasta o întîlnim la hitiţi, popor arioglot, dar puter¬ 
nic influenţat de sumerieni şi de accadieni, mai ales în ceea 
ce priveşte viaţa religioasă. Magia hitită este străbătută de 
omologia dintre macrocosmos (Universul) şi microcosmos 
(corpul uman). Capul omului corespunde Cerului, mîinile 
sale corespund pămîntului, ochii săi apelor, şi aşa mai de¬ 
parte. De aceea, într-un text de magie medicală pe care îl 
rezumă Furlani 70 se spune că „durerea de cap“ să fie zvîr- 
lită în Cer, „durerea mîinilor“ gonită în pămînt etc. 

Este probabil că o asemenea corespondenţă între macro¬ 
cosmos şi microcosmos n-a luat naştere printr-o proiectare 
mitică a corpului uman în natură, identifieîndu-se adică zone¬ 
le cosmice cu organele anatomice şi funcţiunile fiziologice 

69 Printre foarte puţinele lucruri bune, de sinteză, care s-au scris asu¬ 
pra acestei probleme, trebuie notată cartea lui S. Angus, The Mystery-Re- 
ligions and Christianity (London, 1925), pp. 164 şi urm., pp. 250 şi urm. 

70 Giuseppe Furlani, La Religione degli Hittiti (Bologna, 1936), p. 184. 

omeneşti. Ceea ce ştim despre teoriile cosmologice şi fizio¬ 
logice indiene ne îndeamnă a crede că s-a petrecut un pro¬ 
ces invers. într-adevăr, în India, omul şi-a „organizat cor- 
pul“ (creîndu-şi o „hartă mistică", cu anumiţi „centri" etc.) 
pe modelul Cosmosului. Poate că teoria celor cinci Vînturi 
cosmice a condus, cu necesitate, la „descoperirea" celor cinci 
Răsuflări, cum crede Dr. Filliozat 71 . Punctul nostru de vede¬ 
re, expus într-o lucrare precedentă 72 , se deosebeşte întru cîtva 
de ipoteza lui Filliozat. Noi credem că „modelul cosmic" 
care stă la temelia teoriilor filozofice a avut — în acelaşi 
timp cu semnificaţia cosmologică—o realitate rituală, misti¬ 
că. Omul a „identificat" în corpul său Vînturile cosmice, şi-a 
aplicat sieşi un model cosmologic după ce a realizat mistic 
şi ritual un anumit „om cosmic". Cu alte cuvinte, la teme¬ 
lia acestor concepţii nu stă nici fiziologia, nici cosmologia, 
ci o viziune totalitară a realităţii, un „om cosmic": omul care 
depăşeşte şi anulează „Creaţia" (lumea despicată în două). 

Se înţelege că omologia cosmică şi biologică, pe care am 
ilustrat-o numai prin cîteva exemple, se întinde asupra tu¬ 
turor ordinelor realităţii şi vieţii. Dacă poate fi vorba de o 
lege, apoi noţiunea de lege trebuie căutată în această con¬ 
cepţie a omologiei, a corespondenţelor cosmice, a magiei 
universale. Obiectele nu au numai o valoare pragmatică, ci 
au o semnificaţie de origine magică. Gesturile şi actele omu¬ 
lui, întrucît se referă la asemenea obiecte încărcate cu ener¬ 
gie, sau participînd la anumite valori supraumane — vor fi 
dirijate de legi sacre, precise. Operaţiile omului, ca să nu-1 
„altereze", vor fi transformate în rituale. 

71 La force organique et la force cosmique dans la philosophie me¬ 
dicale de l ’Inde et dans le Veda, Revuephilosophique /nov.-dec. 1933, 
pp. 416 şi urm. 

72 Yoga. Essai sur Ies origines de la mystique indienne, pp. 228 şi urm. 
Cf. P. Mus, Barabudur, pp. 441 şi urm., a cărui teză se apropie de a noastră. 

Sensul ritualului este tocmai acesta: să-l solidarizeze pe 
individ cu colectivitatea, cu viaţa organizată şi, în cele din 
urmă, cu un Cosmos viu. Toate actele omeneşti, chiar şi cele 
mai profane (umbletul, respiraţia, mîncatul, dragostea etc.) 
sînt transformate în rituale; adică în instrumente de dezindi- 
vidualizare şi solidarizare cu „normele". Omul nu mai e sin¬ 
gur într-o asemenea societate tradiţională, pentru că tot ce 
face el are o semnificaţie ecumenică, şi această semnificaţie 
este accesibilă întregii comunităţi. Aproape că nici nu mai 
poate fi vorba de a „comunica" ceva individual, de la om 
la om — întocmai după cum atunci cînd întîlneşti un copil 
sau un bătrîn nu mai e nevoie să ţi se comunice că ai în faţa 
ta un copil sau un bătrîn. „Identitatea" omului — toate inten¬ 
ţiile sale, viaţa sa interioară, rangul său social şi starea econo¬ 
mică — devine translucidă prin această dezindividualizare, 
prin transformarea vieţii în ritual şi a „întîmplărilor" în „cate- 

■ m CL 

goni . 




2 

Magie şi metalurgie 


Lapislazuli 

Omologia dintre Cer şi Pămînt este, după cum am vă¬ 
zut, orizontul mental al culturilor mesopotamiene. Numai 
ţinînd seama de această lege fundamentală înţelegem ade¬ 
vărata semnificaţie a gesturilor, obiectelor şi numelor pe care 
le întîlnim într-o asemenea cultură arhaică. 

Acolo unde totul se ţine, se leagă printr-o plasă nevăzu¬ 
tă, alcătuind un întreg — nimic nu e creat la întîmplare, dintr-o 
iniţiativă personală, profană. Bunăoară, rolul preponderent 
pe care îl joacă piatra semipreţioasă lapislazuli (Lasurstein) 
în viaţa babiloniană nu se înţelege decît prin cosmologia şi 
teologia mesopotamiană. Culoarea albastră a acestei pietre 
este culoarea Cerului înstelat; în basoreliefuri, barba zeului 
Lunii, Sin — divinitate a nopţii înstelate — era făcută din 
lapislazuli. Aceeaşi concepţie ne întîmpină şi la egipteni: pă¬ 
rul lui Râ, zeu al Soarelui, era din lapislazuli. Acel frumos 
safir care stă sub picioarele lui Iahve (Exod 24, 9, 10) este 
de fapt tot un lapislazuli. în piatra aceasta albastră era sim¬ 
bolizată toată magia Cerului înstelat 1 . 

„Magia Cerului înstelat“ nu este o simplă expresie lite¬ 
rară. Ea corespunde întru totul virtuţilor cu care îmbogăţi¬ 
seră popoarele orientale această piatră semipreţioasă. Zeul 


1 Emst Darmstaedter, Der babylonisch-assyrische Lasurstein (în Stu¬ 
dieri zur Geschichte der Chemie, Festgabe Ed. von Lippmann, Berlin, 
1927, pp. 1-8; Erman-Ranke, Aegypten (Tubingen, 1923), p. 301. 

Lunii nu era reprezentat numai iconografic cu o barbă albas¬ 
tră, ca să i se indice mai concret esenţa, ci toate virtuţile 
lunare pe care le stăpînea el erau simbolizate prin lapisla- 
zuli. Cînd Nannar, zeul Lunii, îndeamnă pe Rege — într-un 
basorelief celebru — ca să zidească „Turnul" (lui Babei), 
îl inspiră întinzîndu-i o cupă cu „apa vieţii" 2 . 

Nu e deloc greu de înţeles simbolul acestei cupe a „inspi¬ 
raţiei" în mîna zeului Lunii, stăpînul Cerului înstelat. O con¬ 
strucţie atît de monumentală şi, mai ales, încărcată cu atîtea 
sensuri sacre şi cosmologice nu putea fi inspirată decît de o 
magie lunară, dirijată chiar de stăpînul nopţii. Aceeaşi noap¬ 
te tainică, străbătută de ritmurile lunare, care fertilizează în¬ 
treaga viaţă cosmică, este şi izvorul „inspiraţiei", al germe¬ 
nilor marilor creaţii omeneşti. Cît de organică era o asemenea 
concepţie în viaţa popoarelor orientale o dovedeşte următorul 
citat din cartea apocrifă profetică a lui Ezra (IV, 38 s9.): „Des¬ 
chisei atunci gura, şi iată! atinsei o cupă plină, care părea 
plină cu apă, dar culoarea ei era asemenea focului." 3 Este 
întocmai „cupa inspiraţiei" din basorelieful babilonian, ace¬ 
eaşi băutură care conferă omului darul construcţiei „cosmolo¬ 
gice" sau al profeţiei, virtuţi sacre prin excelenţă. 

Legătura magică dintre Noapte, Lună, Apă, Fertilitate, 
Moarte şi Nemurire — una dintre cele dintîi sinteze mentale 
omeneşti, prin care se încerca explicarea întregii vieţi cos¬ 
mice şi totalizarea nivelurilor de existenţă într-o imagine uni¬ 
că — se întîlneşte şi în Weltanschauung -ul mesopotamian. 
Avem chiar motive să credem că ţara celor două fluvii a fost 
unul dintre principalele centre de răspîndire a miturilor şi legen¬ 
delor ţesute în jurul acestei intuiţii primordiale. în cartea 
noastră de apropiată apariţie, La Mandragore, am discutat 

2 Hugo Gressmann, op. cit., p. 9. 

3 Charles, Apocrypha andPseudepigrapha of the Old Testament, Ox¬ 
ford, 1913, voi. II, p. 623. Cf. comentariul traducătorului, ibidem. 





ALCHIMIA ASIATICĂ 


99 


pe larg tocmai originea şi funcţiunea acestor mituri, şi nu e 
locul să revenim aici. Să amintim însă că pomul kishkanu 
(probabil, „arborele vieţii”), caref creştea alături de templul 
E-abzu, principalul loc de cult al zeului Ea, avea ramurile 
asemenea celor de lapislazuli 4 . Imaginea unui „pom al vieţii” 
din lapislazuli şi încărcat cu pietre scumpe s-a păstrat pînă 
tîrziu în imaginaţia populară; apocrifele iudaice şi creştine, 
legendele eroilor, poveştile orientale etc. pomenesc de un 
asemenea pom care creşte în Paradis sau într-o grădină fer¬ 
mecată şi care nu trebuie confundat cu legendele paralele 
ale pomului cu mere de aur din mitologia greacă şi celtică. 

Zeul Ea era domnul Adîncului, al Apelor subterane, şi 
legătura lui cu noaptea lunară este uşor de înţeles. Metalele 
şi pietrele preţioase — încărcate cu virtuţi magice — îi apar¬ 
ţineau lui, şi el era patronul lucrătorilor metalurgici şi al mese¬ 
riaşilor. Temeliile templelor pătrundeau adînc în pămînt — 
deci în abzu, în apele subterane — şi de aceea înţelepciu¬ 
nea lui Ea călăuzea pe constructorii monumentelor sacre 5 . 
Creaţia omului era pusă necontenit în legătură cu izvorul etern 
al vieţii: Apa, Luna, Noaptea. Numai pentru că luau contact 
cu zeii Cerului înstelat sau ai Apelor puteau oamenii crea în 
sens cosmologic (temple, turnuri etc. — „centre cosmice”). 
„Inspiraţia” construcţiilor era, de fapt, tot un germen viu, pro¬ 
dus de noapte sau apă; ceea ce, în ordinea biologică, cores¬ 
punde fecundaţiei şi naşterii formelor organice — în ordinea 
spirituală corespunde „imaginaţiei” şi creaţiei. în treacăt fie 


4 E. Douglas Van Buren, The Flowing Vase and the God with Streams, 
Berlin, 1933, p. 10. Planta Kishkanu joacă un rol important în legenda 
lui Ghilgameş. Ea creşte la „gura celor două fluvii", pe acolo unde pă¬ 
trunde Ghilgameş în căutarea lui Utnapishtim, de la care nădăjduieşte 
să dobîndească nemurirea. Cf. W. F. Albright, The Mouth of the Rivers 
(The American Journal of the Semitic Languages and Literatures, XXX, 
1919, pp. 161-195), p. 164. 

5 Van Buren, op. cit., p. 9. 

spus, demnitatea condiţiei umane nu era deloc umilită în 
aceste culturi arhaice în care zeii cosmici şi forţele magice 
împlineau un rol atît de precumpănitor, pentru că omul „par- 
ticipa“ — prin creaţiile sale — la „unificarea 4 * cosmosului, 
fiecare templu sau monument pe care îl clădea fiind un „cen¬ 
tru 44 în care se întîlneau toate nivelurile realităţii sensibile 
şi suprasensibile. Dacă, aşa cum am văzut la sfîrşitul capi¬ 
tolului precedent, nu poate fi vorba de libertate umană în- 
tr-o concepţie magică a Universului — omul nu era totuşi 
robit anumitor forţe sau zei, ci el era integrat şi exista ca 
atare într-o plasă magică nevăzută, care cuprindea tot cos¬ 
mosul, înglobînd şi pe zei. O concepţie similară a dominat 
nu numai în Antichitate, ci şi în timpurile modeme; bună¬ 
oară, pozitivismul secolului al XlX-lea integra pe om, pînă 
la desfiinţare, în cosmos, paralizîndu-i orice nădejde de au¬ 
tonomie şi spontaneitate. 

Întorcîndu-ne la rolurile şi simbolurile pietrei lapislazuli, 
este semnificativ faptul că s-au găsit în cîteva vechi mor¬ 
minte din insula La Plata, Ecuador, douăzeci şi opt de bu¬ 
căţi cioplite în formă cilindrică şi foarte frumos şlefuite. S-a 
dovedit însă că aceste bucăţi de lapislazuli nu aparţineau 
aborigenilor insulei, ci probabil au fost lăsate acolo de vi¬ 
zitatori de pe continent, veniţi în insulă numai pentru împlini¬ 
rea anumitor rituri şi ceremonii sacre 6 . în mormintele incaşi¬ 
lor, din Peru, a fost de asemenea descoperită o mare şi frumoasă 
bucată de lapislazuli; întocmai ca în culturile afro-asiatice, 
piatra aceasta „cerească 44 slujea şi în culturile amerindiene 
ca un auxiliar sigur călătoriei sufletului mortului 7 . De alt- 


6 George Frederick Kunz, The Magic of Jewels and Charms (Phila¬ 
delphia, Londra, 1915), p. 308, citind pe Fewkes, Archaeological Inves- 
tigation on the Island of La Plata, Ecuador, Chicago, 1901, pp. 266 sq. 

7 Kunz, op. cit., pp. 385-386. în Egipt (secolul al XV-lea î. Cr.), bu¬ 
căţi de lapislazuli, atîmate de gîtul copilului, îl vindecau de orice boa¬ 
lă (Ebers, citat de Kunz, p. 148). 

fel, nu e lipsit de importanţă amănuntul că şi astăzi în Afri¬ 
ca occidentală se acordă o excepţională valoare sacră pie¬ 
trelor albastre artificiale; Wiener a adunat o bogată infor¬ 
maţie asupra acestei probleme 8 . Este probabil, cum afirmă 
Pearce 9 , că pietricelele albastre se fac de secole chiar în aces¬ 
te locuri. Wiener crede însă că ele au fost aduse pe coastele 
africane de către arabi, în cursul Evului Mediu. Şi credinţe¬ 
le superstiţioase ale indigenilor ar fi atunci urme din stră¬ 
vechiul sistem magic-astral care a dominat toate culturile 
afro-asiatice. In orice caz, simbolul şi valoarea lor religioa¬ 
să trebuie interpretate prin documentele mesopotamiene şi 
mediteraneene referitoare la lapislazuli, chiar dacă ne aflăm 
în faţa unor credinţe degradate, al căror sîmbure cosmologic 
a fost de mult pierdut. N-ar fi singura pildă de „uitare" pe 
care ne-o pune la îndemînă istoria vieţii mentale omeneşti. 
Sensul primordial, cosmic, al unui simbol sau rit se pierde, 
fiind înlocuit cu sensul magic, care la început nu avea decît 
un rol secundar. 


Meteoriţi 

t 

Este greu de hotărît dacă o asemenea concepţie cosmică 
a făcut pe babilonieni să acorde metalelor o origine cereas- 


8 Leon Wiener, Africa and the Discovery of America, Philadelphia, 
1920-1922, voi. II, pp. 237-248. Ipotezele profesorului Wiener — de¬ 
spre influenţa exercitată asupra civilizaţiilor amerindiene de către cul¬ 
tura africană, aceasta din urmă fiind la rîndul ei puternic influenţată de 
arabi — nu au nici o valoare ştiinţifică. Informaţia adunată în cele trei 
volume din Africa and the Discovery of America , precum şi în May an 
and Mexican Origins (Cambridge, 1926, privately printed) sau în cele 
patru volume de History of Arabico-Gothonic Culture (Philadelphia, 
1917-1921) este însă extrem de bogată şi temeinică. 

9 F. B. Pearce, Zanzibar (Londra, 1920), pp. 355 şi urm., citat de 
Wiener, Africa , II, p. 240. 

că sau dacă ei au ajuns la această concepţie pentru că au 
observat de timpuriu meteoriţii, şi pentru că cel dintîi fier 
pe care l-au cunoscut a fost fierul meteoritic. Inutil să amin¬ 
tim rolul important pe care l-au avut meteoriţii în alcătuirea 
credinţelor primitive şi populare asupra Cerului, credinţe care 
uneori ne fac să bănuim că unele popoare au considerat cerul 
ca pe o boltă de piatră. Meteoriţii au făcut o puternică impre¬ 
sie asupra minţii omului primitiv. Se cunosc cîteva exem¬ 
ple celebre de adoraţie a pietrelor căzute din cer; cum ar fi, 
bunăoară, Ka’aba de la Mecca sau meteoritul de la Pessinus, 
din Frigia, care a fost venerat ca imaginea Cibelei şi a fost 
apoi adus la Roma — puţin timp după al doilea război punic 
(205 î. Cr.) — în urma unui ordin al oracolului de la Delphi 10 . 
Dar în afară de asemenea exemple celebre din Antichitate, 
colecţiile etnografice şi folclorice ne pun la îndemînă ne¬ 
numărate documente în legătură cu devoţiunea pe care o ara¬ 
tă şi astăzi oamenii faţă de aşa-numitele pierres de tonner- 
re\ care de cele mai multe ori nu sînt decît pietre găsite pe 
locurile lovite de trăsnet * 11 . Tot ce venea de „sus“ era încăr¬ 
cat cu forţe magice şi sacre. Iar devoţiunea aceasta faţă de 
anumite pietre se încadrează perfect în sistemul totalitar care 
unea prin aceleaşi legi întreg cosmosul. 

Omul primitiv a cunoscut şi a folosit, înaintea fierului 
terestru, fierul meteoritic 12 . Eschimoşii întrebuinţează şi as- 


10 G. F. Kunz, The Magic of Jeweis and Charms (Philadelphia, Lon¬ 
dra, 1915), pp. 74-75. Un întreg capitol al acestei cărţi bogate (pp. 94-117) 
este închinat meteoriţilor. Totuşi, Kunz, deşi specialist în folclorul tutu¬ 
ror pietrelor preţioase, nu cunoaşte lucrările pe care le cităm în nota ur¬ 
mătoare. 

11 Cf. Richard Andree, Etnographische Parallelen , Neue Folge (Leip- 
zig, 1889), pp. 30-41 („Der DonnerkeiU); P. Sebillot, Le Folklore de 
France , voi. I (Paris, 1904), pp. 104-105; W. W. Skeat, Snakestones {Folk¬ 
lore, voi. XXIII, 1912, pp. 45-80). 

12 Cf. G. F. Zimmer, The Use of Meteoric Iron by Primitive Man {Jour¬ 
nal of the Iron and Steel Institute , 1916, pp. 306 sq.). Discuţia asupra 

tăzi fier meteoritic, pe care îl lucrează cu unelte de piatră 13 . 
Andree reproduce un cuţit de fier meteoritic din Groenlanda 
{op. cit., fig. 31), care pare destul de bine făcut. Cînd Cortes 
a ocupat Mexicul, întrebînd pe indigeni de unde aveau cele 
cîteva cuţite—în stăpînirea şefilor—i se arătă cerul 14 . Ace¬ 
laşi lucru se poate spune despre civilizaţiile mesopotamiene 
şi afro-asiatice. Sumero-accadienii au cunoscut la început 
fierul meteoritic, căci ideograma AN-BAR (alcătuită din 
seninele pictografice „cer“ şi ,,foc“) înseamnă „metal ceresc", 
şi acesta e cel mai vechi cuvînt sumerian care indică fierul 15 . 
Cuvîntul care l-a înlocuit, BAR-GAL, „marele metal", s-a 
păstrat în termenul asirian parzillu, în sirianul parzla şi ebrai¬ 
cul barzel 16 . 

La egipteni, deşi fierul indigen a fost bine exploatat de-a- 
bia în amurgul civilizaţiei faraonice, cuvîntul care îl indică 

uzului fierului ia primitivi şi popoarele Antichităţii, începută în Zeitschrift 
fur Etimologie în 1907 şi urmată mai mulţi ani, a fost rezumată de Mon- 
tellius, Praehistorische Zeitung , 1913, pp. 289 sq. 

13 Richard Andree, Die Metalle bei den Naturvolkem mit Berucksich- 
tigungprăhistorischer Verhăltnisse (Leipzig, 1884), pp. 129-131. Car¬ 
tea lui Andree, deşi foarte bogată, a fost puţin cunoscută cercetătorilor 
care au dezbătut aceeaşi problemă în ultimul timp. 

14 T. A. Rickard, Man and Metals , A History of Mining in Relation 
to the Development of Civilization (New York, 1932), voi. I, pp. 148-149. 
Sinteza pe care a încercat-o Rickard este pe alocuri destul de superfi¬ 
cială. Informaţia sa etnografică şi arheologică e minimă. Totuşi, cele două 
mari volume alcătuiesc singura istorie generală a rolului metalelor în ci¬ 
vilizaţia umană care există în vreo limbă europeană. 

15 Hommel, Grundriss der Geographie und Geschichte Vorderasiens 
(Berlin, 1908-1922), p. 13; Giovanni Giustino Boson, Les metaux et Ies 
pierres dans les inscriptions assyrobabiloniennes (Inaugural-Disserta- 
tion, Miinchen, 1914, 82 de pagini), pp. 11-12; Axei W. Persson, Eisen 
und Eisenbereitung in ăltester Zeit. Etymologisches und Sachliches (. Bulle - 
tin de la Societe Royale des Lettres de Lund , 1933-34, Lund, 1934, 
pp. 111-127), p. 114. 

16 Persson, op. cit., p. 113. 

trădează aceeaşi origine meteoritică: bi-n-pet (coptic, benipe), 
„metal ceresc 14 . Wainright a dovedit că acest termen se refe¬ 
ră la meteoriţi, iar nu la o „Farbenanalogie 44 , cum se cre¬ 
dea pînă la el 17 . Mai tîrziu, cînd a început să se folosească 
minereul, s-a făcut deosebirea între cele două specii de fier, 
creîndu-se un nou termen: „fier de pămînt 44 . Dar această îm¬ 
bogăţire a vocabularului metalurgic e relativ tîrzie. Poate 
fi privită ca o excepţie originea terestră a celor două bucăţi 
de fier găsite în Piramida lui Cheops (2900 î. Cr.) şi mor- 
mîntul din Abydos (circa 2500 î. Cr.), origine care nu mai 
poate fi pusă astăzi la îndoială, mai ales în urma cercetă¬ 
rilor lui Quiring 18 . 

Un text hitit ne spune că regii din secolul al XlV-lea î. Cr. 
obţineau „fier negru din cer“ 19 . Persson pune în legătură cu- 
vîntul grecesc pentru fier, sideros, a cărui etimologie e necu¬ 
noscută, cu latinescul si dus, -eris, „corp ceresc 44 , „stea 44 etc. 
şi cu litvanicul svidu, „a străluci 4420 . Fierul meteoritic era cu¬ 
noscut în Creta încă din epoca minoică (2000 î. Cr.) şi a fost 
găsit într-un mormînt din apropierea străvechiului Knossos 21 . 
Anumite pasaje din Iliada par a păstra amintirea acestei ori¬ 
gini siderale a fierului. 


17 Wainright, într-un studiu din The Journal of Egyptian Archaeology, 
1932, pp. 1 sq. — rezumat de Persson, op. cit., pp. 2-3. 

18 E. Wyndham Hulme, Early Imn-smelting in Egypt (Antiquity, iunie, 
1937, voi. XI, pp. 222-223). H. Quiring — care şi-a rezumat cercetă¬ 
rile în Die Herkunft des ăltesten Eisens und Stahl (. Forschungen und 
Fortschrifte , 1933, IX, pp. 126-127) — dovedeşte că fierul terestru egip¬ 
tean a fost găsit în nisipul Nilului, în special nisipul aurifer din Nubia, 
care conţine grăunţe de magnetit (Fe 3 0 4 ) cu peste 60% fier. 

19 Rickard, Man and Metals , I, p. 149. 

20 Persson, op. cit., p. 114. 

21 H. R. Hali, The Civilization of Greece in the Bronze Age (Londra, 
1928), p. 253. 

Secretele metalurgiei 

Originea meteoritică a metalelor le acordă, firesc, nenu¬ 
mărate virtuţi magice. Metalele — fie că veneau de-a drep¬ 
tul din Cer (prin meteoriţi), fie că erau descoperite în sînul 
Pămîntului — erau îmbibate cu forţe magice. De aceea, nu 
oricine putea lucra cu ele. Ritualurile metalurgice, după cum 
vom vedea în cursul acestui studiu, aveau o funcţie magi¬ 
că bine precizată. De altfel, nu numai în culturile mesopo- 
tamiene se întîlnesc asemenea credinţe în legătură cu me¬ 
talurgia. în China şi India, cazanele de topit minereul şi 
„iniţiaţii" cunoscători ai ritualurilor păstrau în jurul lor o zonă 
sacră, alimentată şi păzită de forţe magice 22 . Un text al lui 
Senancherib, tradus de Boson, lasă să se înţeleagă că din 
cele mai vechi timpuri exista o castă specială — ghicitori, 
vrăjitori, sacerdoţi — care se ocupa cu lucrările metalurgi¬ 
ce şi care păstra un „secret" ce nu se transmitea decît oral, 
„secret" îmbibat de magie 23 . Acelaşi lucru şi în Egipt, unde 
„operaţiunile metalurgice şi tehnice erau în strînsă legătu¬ 
ră cu practicile sacerdotale"; se pare chiar că înşişi preoţii 
pregăteau statuile sacre 24 . Relaţiile dintre „topitorie" şi „vră¬ 
jitorie" s-au păstrat pînă în ziua de astăzi în anumite culturi 
populare asiatice 25 . Cei care lucrează cu metalele sînt în atin¬ 
gere cu forţele misterioase şi primejdioase. Magia metalului 
este tot atît de eficientă, fie că e de origine meteoritică, fie 
că e scos din pămînt. în cel dintîi caz, metalul e încărcat cu 

22 Texte şi comentariu în Alchimia asiatică, fasc. I, pp. 25 şi urm. 

23 G. Boson, I metalli e le pietre nelle iscrizioni sumero-assiro-ba- 
bilonesi (Rivista degli Studi Orientali , voi. VII, 1916, pp. 379-420), 
p. 381. 

24 Aldo Mieii, Pagine di storia della chimica (Roma, 1922), p. 115. 

25 Robert Eisler, Das Qainszeichen und die Qeniter (Le Monde Orien¬ 
tal , Uppsala, voi. 29, 1929, pp. 48-112) passim. 

toată virtutea Cerului din al cărui firmament s-a rupt 26 , în al 
doilea caz minereul e smuls înainte de vreme din matricea 
Mamei-Pămînt, şi această operaţie aproape ginecologică este 
extrem de periculoasă prin forţele magice pe care le descarcă. 

Etnografia şi folclorul ne ajută să înţelegem mai clar aces¬ 
te străvechi credinţe în legătură cu metalurgia. în America 
de nord-vest bunăoară, fierarii sînt foarte apreciaţi; tradiţia 
meşteşugului lor e secretă şi se transmite numai membrilor 
familiei 27 . în Africa dimpotrivă, fierarii sînt cînd respectaţi, 
cînd dispreţuiţi; în amîndouă cazurile însă, sînt consideraţi 
ca un grup de oameni misterioşi, aproape confundaţi cu vrăji¬ 
torii. Aşa, de pildă, tribul Bari, de pe Nilul Alb (Africa Cen¬ 
trală), socoteşte pe fierarii nomazi drept paria 28 . în Congo 
sînt însă foarte respectaţi, şi se crede că au o obîrşie regeas¬ 
că. La Fani, fierarul e preot şi medic în acelaşi timp. Tribul 
Ogowe, care nu cunoaşte şi nu lucrează fierul, adoră foale- 
le fierarilor triburilor din vecinătate, aşezîndu-le alături de 
alte fetişuri într-un loc sacru. De altfel, o credinţă similară 
ne întîmpină la unul dintre cele mai înapoiate triburi indie¬ 
ne, Bhil, care oferă vîrfurilor de lance cele dintîi fructe pe 
care le culeg 29 . Un alt trib african însă, Jolofii, împinge atît 
de departe dispreţul faţă de meşteşugarii metalurgici, încît 

26 Robert Eisler, Zur Terminologie und Geschichte der jiidischen Al- 
chemie (Monatschrift Jur Geschichte und Wissenschaft des Judentums, 
1926, N. F. voi. 26, pp. 194-201), polemizînd cu Dr. Gerhard Scholetn, 
arată cum meteoriţii metalici au condus la ideea cerurilor metalice de 
fier, cupru, argint, aur etc. 

27 R. Andree, Die Metalle bei den Naturvdlkem, pp. 136 sq. 

28 Idem, pp. 9, 42. 

29 L. Rousselet, Revue d'anthropologie, II, 1876, p. 61 — citat de 
Andree, p. 42. 

nici măcar un sclav nu se însoară într-o familie de fierari. 
La tribul Tibbu, aceştia sînt chiar excluşi din societate 30 . 

Toate aceste superstiţii şi obiceiuri dovedesc funcţiunea 
ambivalenţă a fierului, căruia şi africanii, ca şi tradiţiile ce¬ 
lorlalte popoare, îi conferă o origine divină şi misterioasă. 
Fierul este încărcat cu atîta forţă magică, încît cel care îl lu¬ 
crează şi îi cunoaşte „secretele” devine firesc o făptură pri¬ 
mejdioasă — şi este hulit, temut sau respectat, după împre¬ 
jurări. De aceea, fierarii alcătuiesc pretutindeni o clasă aparte, 
fiind consideraţi ca un grup de oameni misterioşi, care tre¬ 
buie izolaţi de restul comunităţii 31 . Fierul a rămas pînă astăzi 
în conştiinţa populară încărcat cu puteri nefireşti, şi cuţitul 
joacă un rol de frunte în magie. Plinius (Hist. nat. XXXIV, 
44) afirmă că fierul este eficient contra noxia medicamen¬ 
ta* * şi, de asemenea, adversus noctumas lymphationes**. 
Credinţe similare se întîlnesc în India contemporană, la Da- 
yaki, la musulmanii din Persia şi Turcia 32 . 

Referinţele pe care le citează Goldziher, deşi numeroase, 
alcătuiesc numai un sfert din materialul adunat de eruditul 
dr. Seligmann 33 . Din toate aceste documente, se precizează am¬ 
bivalenţa magică a fierului în conştiinţa populară. Teama cu 
care sînt priviţi pînă în zilele noastre ţiganii fierari şi căldărari, 
izolarea la care sînt constrînşi în absolut toate comunităţile ome¬ 
neşti cu care vin în contact se datoreşte în bună parte fami- 


30 Andree, op. cit., pp. 41—43. 

31 R. Andree, Ethnographische Parallelen und Vergleiche (Stuttgart, 
1878), p. 153; Die Metalle, pp. 42 sq.; Eisler, Das Qainszeichen, passim. 

* împotriva otrăvurilor vătămătoare ( Ib. lat.) (ti. ed .). 

** împotriva nălucirilor nocturne (Ib. lat.) (n. ed.). 

32 I. Goldziher, Eisen als Schutz gegen Dămonen (Archiv Jur reli- 
gionswissenschaft, voi. 10, 1907, pp. 41—46). 

33 S. Seligmann, Der bose Blick (Berlin, 1910), voi. I, pp. 273—276; 
voi. II, pp. 8—9 etc.; Seligmann, Die magischen Hei! und Schutzmittel 
(Stuttgart, 1927), pp. 161-169. Această din urmă operă reprezintă o re¬ 
dactare mai desăvîrşită a cîtorva capitole din Der bose Blick. 

ilarităţii lor îndelungate cu metalele. Andree observă, de alt¬ 
fel, cît de mult seamănă ţiganii fierari cu fierarii din Africa 34 . 

După cum originea meteoritică a metalelor e socotită pre¬ 
tutindeni o virtute magică sau divină, tot astfel descoperi¬ 
rea minereurilor subterane este pusă în legătură cu o anu¬ 
mită „inspiraţie" primită de om de la spiritele înalte sau de 
o „revelaţie" trimisă de Dumnezeu (Zei) prin sfinţi (vrăjitori). 
Este aceeaşi „cupă a inspiraţiei" din basorelieful mesopota- 
mian şi din cartea apocrifă a lui Ezra. Duhurile subterane în 
paza cărora se află minele şi comorile sau sfinţii care protejea¬ 
ză umanitatea revelează secretele metalelor, colaborînd ast¬ 
fel la „construcţii". Motivul primordial al „inspiraţiei" divi¬ 
ne s-a păstrat pretutindeni în zonele metalurgice sau miniere. 

Călătorul grec Nucius Nicander, care a vizitat Liege-ul 
prin secolul al XVI-lea, ne transmite legenda descoperirii 
cărbunilor în nordul Franţei şi al Belgiei: un înger s-a ară¬ 
tat sub chipul unui bătrîn venerabil şi a revelat unui fierar 
care-şi încălzea cuptorul cu lemne gura unei mine carboni¬ 
fere 35 . In Finister, o zînă răutăcioasă (groac ’k) descoperă oa¬ 
menilor existenţa plumbului aigentifer 36 . Stul Peran, patronul 
minelor, a născocit cel dintîi topitul minereurilor. Duhurile 
care păzesc minele sînt geloase pe comorile pe care le stă- 
pînesc. De aceea se crede, în Africa occidentală şi aiurea, 
că cel care descoperă o mină moare curînd. (Credinţa aceas¬ 
ta trebuie pusă în legătură şi cu superstiţiile universale ţe¬ 
sute în jurul „locului nou"; cine intră întîi într-o casă proas¬ 
păt zidită, cine trece întîi pe un pod de curînd clădit etc. — 
moare în scurt timp 37 . Melanezienii nu încep o nouă mină 


34 Die Metalle , pp. 79 sq. 

35 Paul Sebillot, Les travaux publics et les mines dans Ies traditions 
et les superstitions de tous les pays (Paris, 1894), p. 405. 

36 Idem, p. 410. 

37 Idem, p. 415; Paul Sartori, Ueber dasBauopfer (Zeitschriftfur Eth- 
nologie , XXX, 1898, pp. 1-54), p. 15. 

decît după multe rituri şi ceremonii 38 . Acelaşi lucru se în- 
tîmplă în Europa pînă la sfîrşitul Evului Mediu; minerii nu 
deschideau o mină decît cu slujbe religioase 39 . Mina a fost 
considerată întotdeauna, după cum vom vedea, o matrice vie, 
în care minereurile se zămislesc şi cresc întocmai ca într-un 
pîntec. în afară de duhurile subterane, bune sau rele, ale mi¬ 
nelor, mai trăiesc acolo, după credinţele minerilor, nenumă¬ 
rate alte fiinţe misterioase: „Maître Hoemmerling“, pe care 
poporul îl numeşte „Călugărul Muntelui", „La Dame Blan- 
che“, care vesteşte totdeauna surpările, precum şi feluriţi stri¬ 
goi, fantome etc. 40 

Metalurgia a fost, aşadar, pretutindeni o artă sacră. Şi sa- 
cralitatea aceasta se datora, cum am văzut, faptului că meta¬ 
lele nu făceau parte din „datele profane" ale existenţei omu¬ 
lui, ci ele veneau din zone extraterestre. Fie că le trimitea 
Cerni, fie că erau smulse din matricea subterană, metalele 
veneau întotdeauna din „altă parte". Logica primitivă şi a 
culturilor arhaice se dovedeşte şi aici coerentă. Tot ce nu apar¬ 
ţine firesc omului, tot ce nu se găseşte în preajma lui, tot ce 
nu participă la „condiţia adamică de existenţă" este misterios, 
sacru sau demonic, pentru că îi schimbă firea. Acesta e sensul 
autentic, primordial al tuturor credinţelor în legătură cu me¬ 
talurgia: metalele schimbă firea omului, modificîndu-i con¬ 
diţiile de existenţă. Şi această modificare se împlineşte pe 
de o parte pentru că anulează starea paradiziacă (etapele cu¬ 
legătorilor de fructe şi seminţe), creînd o stare nouă, pe de 
altă parte pentru că însăşi prezenţa metalelor în societatea 
umană aduce cu sine nenumărate forţe magice necunoscute, 
aparţinînd altor niveluri cosmice, şi jocul acestor forţe obscure 
(sacre sau demonice) revelează sufletului omenesc alte ori¬ 
zonturi şi îi îngăduie alte experienţe. 


38 Sebillot, Les travaux pubîics, p. 417. 

39 Idem, p. 421. 

40 Idem, pp. 479-493. 




110 


MIRCEA ELIADE 


De aceea, credinţele în legătură cu metalurgia şi „secre¬ 
tul" cazanelor de topit, pe care le întîlnim, alterate, în tra¬ 
diţiile chineze, indiene şi mesopotamiene, ne întîmpină şi 
în tradiţiile helenice. Legendele despre primele cunoştinţe 
metalurgice, considerate la început tehnici sacre, au ajuns 
în Elada prin Asia Mică, mai precis prin Frigia şi insulele 
răsăritene. Dactilii, cabirii, coribanţii, cureţii, telchinii etc. 
— toţi aceştia au fost la obîrşie duhuri metalurgice. Cabi¬ 
rii, ca şi dactilii, sînt numiţi „meşteri ai cazanelor", „puter¬ 
nici prin foc", şi cultul lor — rituri în care prezenţa meta¬ 
lelor e semnificativă — s-a răspîndit cu timpul în întreaga 
lume mediteraneană, ajungînd pînă în Egipt 41 . Dactilii, care 
au dus în Creta şi Troada cele dintîi „secrete ale metalur¬ 
giei", erau preoţii zeiţei Cibela 42 . Această zeiţă, considera¬ 
tă mai tîrziu divinitate a munţilor, a fost la început zeiţa mi¬ 
nelor şi a metalelor, avîndu-şi sălaşul înăuntrul munţilor 43 . 
Şi nu este lipsit de semnificaţie faptul că tocmai una dintre 
Zeiţele-Mame, în jurul căreia s-au creat mai tîrziu (cînd a 
devenit divinitate a Munţilor) „misterele" morţii şi învierii lui 
Attis — tocmai această zeiţă Cibela „inspiră" şi „revelează" 
oamenilor misterele metalurgiei. Cibela a fost şi ea — ală¬ 
turi de alte mari zeiţe, Iştar, Isis, Astarte, Demeter—o „inspi¬ 
ratoare" şi o călăuzitoare a omului pe drumul nemuririi. 
Moartea şi învierea lui Attis, al cărui mister l-a împlinit în- 
tîi Cibela, a „inspirat" pe oameni; ritualul împlinit de Cibe¬ 
la le-a slujit drept model pentru tehnica propriei lor învieri. 
De aceea, într-un depozit neolitic pe care profesorul Mosso 

41 J. de Morgan, La Prehistoire orientale,UI (Paris, 1927), pp. 173-174. 

42 Vezi cercetările lui Radet, La Lydie et le monde grec au temps des 
Mermnades (Paris, 1892), pp. 269 etc., folosite de A. Rey, La Science 
orientale avant Ies Grecs (Paris, 1930), p. 22. 

43 Hugo Gressmann, Die orientalischen Religionen im helenistisch-rd- 
mischen Zeit (Berlin, 1939), p. 59. 

l-a dezgropat la Paestos, s-au găsit, alături de imaginile de 
lut ale zeiţei-Mamă, şi scoici petunculus, o mare bucată de 
fier magnetic, mineral care pare a nu se găsi în Creta. 

Sir Arthur Evans, din a cărui monumentală lucrare 44 îm¬ 
prumutăm informaţia de faţă, reproduce (p. 47, fig. 12,6 a 
şi fig. 13,3) imaginea Marii Zeiţe neolitice şi, după felul ru¬ 
dimentar cum e lucrată, înţelegem că ne aflăm în faţa unor 
credinţe extrem de vechi. 

Este semnificativ faptul că o credinţă similară se întîl- 
neşte în cealaltă emisferă; în mormintele arhaice din Yuca- 
tan, s-au găsit, alături de perle şi scoici,—amulete purtătoare 
de „viaţă“ şi „nemurire“ — bucăţi de fier 45 . De asemenea, 
Madeleine Colani a descoperit, cercetînd megaliţii din Ha- 
ut-Laos (Indochina), perle arhaice şi clopoţei de bronz. Este 
ciudat că în zilele noastre femeile Dayak din Bomeo poartă 
coliere de perle cu numeroşi clopoţei de bronz 46 . întocmai 
cum perla, simbol al matricei universale, emblemă a Vieţii 
şi a neodihnitei Creaţii 47 , asigură prin prezenţa ei o soartă 
norocoasă în viaţa post-mortem — tot astfel fierul, scos din 
pămînt (şi atunci este tot o emblemă a matricei universale) 
sau dobîndit din Cer, păstrează sufletul mortului în contact 
cu zonele sacre, siderale. Şi aceste zone sînt sacre tocmai 
prin realitatea lor, prin permanenţa lor, prin faptul că, deşi 
participă la devenirea universală, nu sînt pieritoare, ca făp¬ 
turile pămînteşti, ci eterne. 

44 The Palace of Minos (voi. I, Londra, 1921), p. 37. 

45 Stephens, Incidents ofTravel in Yucatan, voi. II, p. 344, citat de 
Andree, Die Metalle, p. 136. 

46 Madeleine Colani, Essai d'ethnographie comparee (Bulletin de 
l ’Ecole Franţaise de l ’Extreme-Orient, voi. 36,1936, pp. 197-280), p. 199 
şi fig. 24. 

47 Despre simbolismul perlelor şi scoicilor în toate culturile umane, 
cf. cartea noastră La Mandragore. 

Documentele pe care le-am menţionat în acest capitol tră¬ 
dează, aşadar, aceleaşi concepţii cosmologice pe care le-am 
întîlnit cercetînd omologia Cer-Pămînt la mesopotamieni şi 
aiurea. Este uşor să ne convingem că, oricum am privi ori¬ 
zontul mental al „primitivilor” sau al culturilor arhaice, ne 
întîmpină acelaşi Weltanschauung şi aceeaşi conştiinţă a par¬ 
ticipării — prin orice experienţă, cît ar fi ea de neînsemna¬ 
tă — la marea Viaţă cosmică. Omul e în contact cu ritmu¬ 
rile şi nivelurile cosmice în orice clipă. Departe de a-1 steriliza 
sufleteşte, această participare îi conferă o viziune totală a 
Cosmosului, îngăduindu-i, în acelaşi timp, orgolioase încer¬ 
cări de „unificare” a Cosmosului despicat prin Creaţie... 48 


48 Ne-am ocupat de această „unificare" în primul capitol al cărţii de 
faţă şi în Legenda Meşterului Manole. Problema o vom relua însă pe 
larg într-o lucrare specială asupra Simbolului. 




3 

Cosmos viu 


Creaţie şi naştere 

Pentru mesopotamieni, ca şi pentru alte culturi arhaice, 
viaţa este un caracter universal al realului. Asta nu înseamnă 
numai că toate lucrurile sînt „însufleţite”. Nu avem de-a face 
cu o credinţă animistă, care conferă tuturor obiectelor o anu¬ 
mită forţă magică obscură. în Mesopotamia, ne întîmpină 
un sistem mai complicat şi mai rotunjit, rezultatul unei 
îndelungi valorificări a Cosmosului. Căci „viaţa” lucrurilor 
neînsufleţite nu se reduce la o dinamică misterioasă a lor, 
la capacitatea oricărui obiect de a fi receptacul sau izvor ge¬ 
nerator de energii magice. Viaţa cosmică este organizată în¬ 
tocmai ca viaţa omului; cunoaşte naşterea, sexualitatea şi, 
în anumite cazuri, moartea. 

Naşterea lucrurilor neînsufleţite nu s-a împlinit numai prin 
creaţie. Cum vom vedea în paginile ce urmează, lucrurile ne¬ 
însufleţite — metale, pietre etc. — continuă să se nască mult 
timp după Creaţie. Ele „trăiesc” deci în contemporaneita¬ 
tea omului şi participă la acelaşi destin ca al lui. Cînd se spu¬ 
ne, aşadar, că oamenii civilizaţiilor arhaice nu cunoşteau is¬ 
toria este numai un fel de a vorbi. Ei cunoşteau o altfel de 
„istorie”, în centrul căreia nu sta omul ca atare, ci Viaţa. Ast¬ 
fel că puteau nu numai să solidarizeze viaţa cosmosului cu 
drama umană, dar făceau contemporane cît mai multe din¬ 
tre nivelurile realităţii cosmice cu această dramă umană. 

Creaţia omului este unul dintre episoadele cele mai sem¬ 
nificative din mitologia mesopotamiană. 

Nu e locul aici să o discutăm în amănunte, dar e destul 
sa amintim că, după cele mai vechi tradiţii, Marduk (aso¬ 
ciat întotdeauna cu o Mare Zeiţă: Nintud, Aruru sau Mami) 1 
creează oamenii printr-un autosacrificiu. Cam în toate le¬ 
gendele primitive, omul este creat din lut sau ţărînă 2 . In Me- 
sopotamia însă, se păstrează tradiţia completă: Marduk face 
pe om din pămînt şi propriul său sînge: 

„Voi închega sîngele meu, îl voi face os/‘ 

„Voi ridica pe om în picioare, în adevăr omul va fi../* 

„Voi zidi omul, locuitorul pămîntului../* 3 

King, care a tradus şi editat acest text, îl apropie de tradiţia 
caldeeană a creaţiei, păstrată de Berosius (secolul al IlI-lea î. Cr.), 
care, după cum se ştie, a scris în greceşte o foarte preţioasă 
cosmologie babiloniană. „Şi Bel, văzînd că pămîntul era de¬ 
şert, dar roditor, porunci unuia dintre zei să-i reteze (lui Bel) 

1 S. Langdom, Le poeme sumerien du Paradis, du Deluge et de la 
chute deVhomme (trad. Ch. Virolleaud, Paris, 1919), pp. 22, 23, 31-32. 

2 Sir James Frazer, Folk-Lore of the Old Testament (Londra, 1919), 
voi. I, pp. 3-44; Creation andEvolution in Primitive Cosmogonies (Lon¬ 
dra, 1935), pp. 3-35. (Deşi apărut în urmă, studiul care dă titlul volu¬ 
mului Creation and Evolution este scris în 1909 şi este mai puţin bogat 
decît cel din Folk-Lore). O tradiţie persană afirma că omul e creat din 
sudoarea zeului (Camoy, Iranian Mythology, p. 293, în Mythology of 
AH Races, Boston, voi. IV); legendele semite, dimpotrivă, subliniază face¬ 
rea omului din lut (Langdom, Semitic Mythology , Boston, 1931, pp. 111-112; 
Mythology of AU Races , voi. V). în anumite insule oceanice, se crede 
că omul s-a născut din praf (murdărie) amestecat cu sîngele Creatoru¬ 
lui (Dixon, Oceanic Mythology , Boston, 1916, p. 107). Cf. pentru alte 
referinţe Stith Thompson, Motif Index of Folk-Literature , voi. I, Helsinki, 
1932, pp. 150—159 (este volumul 106 din F.F. Communications). 

3 King, The Seven Tablets of Creation , p. 86; citat de Langdom, Le 
poeme sumerien, p. 33. Furlani (IIpoema della creazione , Bologna, 1934, 
pp. 100 şi urm.) dă o traducere puţin diferită, cf, id ., pp. 34 şi 35, legende 
mesopotamiene similare. La pp. 37-39, lista traducerilor acestui „poem 
al Creaţiunii“. 

capul, să amestece sîngele care va curge cu pămînt şi să facă 
oameni şi animalele capabile de a suporta aerul.“ 4 Aceeaşi 
temă se întîlneşte şi în Egipt 5 . Sensul general al acestor mi¬ 
turi nu e greu de înţeles: creaţia este întotdeauna un sacri¬ 
ficiu. O viaţă nu se „împrumută” decît printr-o jertfă de sine. 
Această concepţie este atît de înrădăcinată în sufletul omu¬ 
lui, încît se regăseşte chiar în „motive” care nu mai păstrea¬ 
ză decît foarte vag schema cosmologică (riturile construc¬ 
ţiei, Meşterul Manole etc.). 

Acest gest primordial al zeului, creaţia omului prin pro¬ 
priul său sînge, este, într-un fel sau altul, imitat şi repetat 
de om în tot ce „face” şi „construieşte” el, chiar dacă sub¬ 
stituie unui autosacrificiu real o efigie sau un rit. Dar dacă 
omul a fost zămislit cu sînge divin, alte lucruri de pe pă¬ 
mînt participă tot atît de direct (deşi poate nu atît de sem¬ 
nificativ) la corpul sau viaţa unui zeu. Bunăoară, Nilul, în 
tradiţia egipteană, izvorăşte fie din sîngele, fie din sămînţa 
lui Osiris 6 . Fluviile sacre mesopotamiene îşi aveau izvorul 
în matricea unei Mari Zeiţe. „Gura fluviului” înseamnă în une¬ 
le limbi semitice vagina* zeiţei 7 . Aceeaşi idee pretutindeni: 


4 Langdom, op. cit., p. 34. 

5 Frazer, Creation, p. 6; E. A. Wallis Budge, From Fetish to God in 
Ancient Egypt (Oxford, 1934), pp. 143, 434 (omul creat din lacrimile 
zeului); Adolf Erman, Die Religion derAegypter (Berlin, 1934), p. 66. 

6 W. F. Albright, Gilgamesh and Engidu, Mesopotamian Genii of Fe- 
cundity {Journal of the American Oriental Society, voi. 40, 1920, 
pp. 307-335), pp. 324, 325 şi notă. După anumite tradiţii egiptene, su¬ 
danezii au fost creaţi de Râ printr-un set de autoerotism (Budge, From 
Fetish to God , p. 144). 

* vagin ( Ib. lat.) {n. ed.). 

1 Albright, Some Cruces in the Langdom Epic {Journal of the American 
Oriental Society , voi. 39, 1919, pp. 65-90), p. 69; „gura prin care izvo¬ 
răşte un rîu poate fi privită ca vulva sau Muttermund a pămîntului". în 
babiloniană, Kâ şi pu înseamnă „gura fluviului",- vulva {ibid., nota 11). 
Babilonianului nagbu „izvor" îi corespunde ebraicul neqebâ „femelă". 

omul, apele, viaţa organică îşi au obîrşia în sîngele sau să- 
mînţa divină. 

Dar, mai mult timp după Creaţie, lucrurile neînsufleţite con¬ 
tinuă să se nască pe pămînt. Se nasc, se înmulţesc şi uneori 
mor; tocmai ca oamenii. Cu deosebirea că din tot neamul ome¬ 
nesc numai un singur bărbat, Ut-napishtim, care a fost aşezat 
de zei pe o insulă „la gura celor două fluvii", participă total 
la nemurire. Lucrurile neînsufleţite—pietre, metale, pietrele 
preţioase — deşi s-au născut asemenea omului (şi uneori în¬ 
tocmai ca el, „ginecologic"), deşi cresc şi ele ca orice altă fiin¬ 
ţă, au totuşi o viaţă mult mai lungă ca a omului. Aceste lucruri 
neînsufleţite participă deci mai total şi mai intens la sferele 
cereşti care le-au zămislit pe pămînt, sînt încărcate cu mai multă 
realitate, cu mai multă forţă magică. De aceea, prezenţa lor 
aproape de trupul omului este fastă. Aceste lucruri vii, care 
au cunoscut cîndva o naştere aproape „ginecologică", dar care 
vor cunoaşte foarte tîrziu moartea, aşază pe om, pe de o par¬ 
te, într-o corespondenţă astrală binevoitoare, iar pe de altă parte 
îi potenţează „realitatea", asigurîndu-i o viaţă mai lungă şi mai 
fertilă. In această credinţă stau toată magia şi mistica pietrelor 
preţioase sau semipreţioase. Dacă perla simbolizează matri¬ 
cea universală şi aduce femeii care o poartă fertilitate, jadul, 
în China, simbolizează principiul solar, etern, imutabil, şi cel 
care îl poartă îşi asimilează aceste virtuţi magice, care, după 
moarte, îi vor feri chiar trupul de descompunere... 


Sexualitatea plantelor 

Sexualitatea este, ca şi Viaţa, un caracter universal al re¬ 
alului. Lucrurile care trăiesc sînt, în acelaşi timp, rodnice; 


A 

In ebraică, termenul de „puţ“ se foloseşte şi în sensul de „Doamnă“, 
„soţie“. Cf., despre credinţele folclorice asupra naşterii copiilor, Diete- 
rich, Mutter Erde (ed. a Il-a, Leipzig, pp. 18 sq., 125 sq.). 

ele se înmulţesc în conformitate cu destinul lor, adică mai 
repede sau mai lent, dar nu sînt niciodată absente din marea 
dramă a vieţii şi a creşterii. 

Este firesc deci ca mesopotamienii să fi descoperit sexu¬ 
alitatea reală, ştiinţifică, a anumitor plante, cum e bunăoară 
smochinul sau palmierul. Fertilizarea artificială a fost practi¬ 
cată din vremuri foarte vechi în ţara celor două fluvii 8 . 

în Codul lui Hammurabi sînt cel puţin două paragrafe 
care legalizează fertilizarea artificială 9 . Aceste cunoştinţe 
s-au transmis apoi arabilor şi evreilor 10 . Sexualitatea aceas¬ 
ta obiectivă, ştiinţifică, nu trebuie însă confundată cu sexu¬ 
alitatea, am spune, magică pe care popoarele mesopotamie- 
ne o aplicau tuturor celorlalte plante pe alte criterii decît 
cele ale observaţiei corecte şi practicii arboriculturii. Me¬ 
sopotamienii (ca, de altfel, multe popoare orientale şi medi¬ 
teraneene) aplicau termenii de „bărbat" şi „femeie" oricărei 
plante a cărei formă sau culoare le aminteau organele ge¬ 
neratoare sau le slujeau la anumite vrăji prin care planta 
respectivă se integra într-o serie precisă de corespondenţe 
sexuale. 

Bunăoară, cipresul era „bărbat", ca şi mătrăguna ( Nam- 
tar); iar arbustul nikibtu (Liquidambar orientalis) avea „fe- 

8 G. Sarton, The Artificial Fertilization ofDatepalms in the Time of 
Ashur-Nasir-Pal (Isis , nr. 60, voi. 21, aprilie 1934), pp. 8-14; Additio- 
nal Note on Date Culture in Ancient Babylonia (Isis, nr. 65, iunie 1935), 
pp. 251-252. Aceste două studii ale lui Sarton amintesc toate discuţiile 
purtate în jurul problemei şi indică bibliografia specială. 

9 A. H. Pruessen, Date Culture in Ancient Babylonia (Journal of the 
American Oriental Society , voi. 36,1920, pp. 213-232). Pruessen valo¬ 
rifică studiul lui V. Scheil: De l ’exploitation des dattiers dans l ’ancienne 
Babylonie (Revue dAssyriologie, 1913). 

10 Solomon Gandz, Artificial Fertilization ofDatepalms in Palestine 
andArabia (Isis, nr. 65, voi. 23, 1935, pp. 245-250). 

meie“ şi „bărbat“, după forma lui şi după rostul pe care-1 
avea într-o operaţie magică 11 . 

Aceasta dovedeşte că asirienii, ca şi alte popoare ale An¬ 
tichităţii, dădeau uneori dovadă de spirit de observaţie şi de 
aplicare ştiinţifică (fertilizarea artificială), dar că „teoriile" 
lor asupra lumii organice nu porneau de la asemenea obser¬ 
vaţii, ci de la o intuiţie totală a realităţii. Asirienii admiteau 
sexualitatea plantelor nu pentru că verificaseră acest lucru 
în cazul palmierului şi al smochinului, ci pentru că sexua¬ 
litatea era un caracter universal al realului. De aceea, şi cla¬ 
sificarea plantelor în „bărbat" şi „femeie" era făcută după 
anumite legi ale gîndirii magice: formă, culoare, rol magic. 

Sexualitatea plantelor a fost afirmată şi de medicii indieni 
(Charaka, Kalpasthâna, ch. V. 3) şi terminologia sanscrită 
indică precis intuiţiile care au condus la o asemenea desco¬ 
perire: asimilarea cu organele sexuale umane 12 . 

Cunoştinţele empirico-ştiinţifice ale acestor popoare arhai¬ 
ce nu erau folosite în construcţia sistemului de înţelegere a ’ 
Lumii. Realitatea Lumii nu putea fi intuită decît total, iar nu 
fragmentar, plecînd de la amănunte sau practici empirice. 


Sexualitatea metalelor şi a pietrelor 

Babilonienii şi după ei alte popoare au aplicat sexuali¬ 
tatea întregului regn anorganic. Au distins, cum vom vedea 
îndată, pietrele „bărbăteşti" de pietrele „femeieşti", pe te¬ 
meiul formei, culorii sau intensităţii strălucirii lor. Un text 
asirian tradus de Boson vorbeşte despre „piatra musa (de for¬ 
mă) masculină", „piatra de aramă (de formă) feminină". în 


11 R. Campbell Thomson, The Assyrian Herbal (Londra, 1934; 284 
p. in 8°, litografiat), pp. XIX-XX. 

12 Mircea Eliade, Cunoştinţele botanice în vechea Indie (Buletinul 
Societăţii de Ştiinţe din Cluj , voi. VI, oct. 1931, pp. 221-237), pp. 234-235. 

notă, Boson precizează că „pietrele masculine" sînt cele care 
au o culoare mai aprinsă, iar „pietrele feminine" cele care 
au o culoare mai palidă 13 . în textele alchimice siriene, se vor¬ 
beşte despre „magnezia femeiască" 14 . De altfel, după cum 
se ştie, cuvîntul arsen înseamnă „bărbătesc". Şi astăzi, bi¬ 
jutierii deosebesc „sexele" diamantelor după luminile lor. 
în Babilonia, sărurile şi minereurile erau socotite „bărbă¬ 
teşti" şi „femeieşti" după culorile lor. Această deosebire se 
întîlneşte chiar în cele mai vechi texte, în aşa-numita litera¬ 
tură rituală, şi s-a păstrat în tabelele medicinale 15 . Intuiţia 
aceasta n-a pierit în conştiinţa popoarelor orientale şi medi¬ 
teraneene, ci a fructificat şi s-a amplificat necontenit pînă 
în timpul Evului Mediu. Lapidariile medievale cunoşteau, 
bunăoară, două specii din lapis iudaicus\ cea „bărbătească", 
prevăzută cu mai multe şiruri de ţepi egal distanţaţi între ei, 
şi cea „femeiască", netedă (era de altminteri o fosilă, care 
se găsea în Siria şi Palestina). 

Alchimia europeană defineşte Marea Artă ca „secretul" 
combinării „Masculinului" cu „Femininul". Cum vom ve¬ 
dea îndată, chiar această „combinare", departe de a avea un 
înţeles chimic, are o semnificaţie mistică. 

Credinţele acestea nu sînt simple „superstiţii", lipsite de 
orice valoare teoretică. Şi ele nu se pot reduce întotdeauna 
la o metaforă, aşa cum ar putea fi cazul, bunăoară, la poe¬ 
tul arab Ibn Errumi: „Care armă e cea mai bună ? Numai o 
sabie cu tăişul bărbat şi latul femeie." 16 Dar poate că şi aceas- 


13 Boson, Les metaux et Ies pierres, p. 73. 

14 Ed. von Lippmann, Entstehung undAusbreitung der Alchemie (Ber¬ 
lin, 1919), p. 393. 

15 R. Eisler, Die chemische Terminologie der Babylonier (Zeitschrift 
fur Assyriologie, voi. XXXVII, aprilie 1926, pp. 109-131), p. 116, Kunz, 
The Magic of Jewels and Charms, p. 188. 

16 F. W. Schwartzlose, Die Waffen der altern Araber aus ihren Dich- 
tern dargestellt (Leipzig, 1886), p. 142. Cf. Lippmann, Entstehung und 
Ausbreitung der Alchemie, p. 403. 

tă metaforă nu este decît expresia poetică a unei credinţe ge¬ 
nerale; căci arabii numesc fierul tare „bărbat“ ( dzakar ), iar 
pe cel maleabil „femeie 44 (ântt) 11 . 

Credinţele acestea exprimă un sistem cosmologic şi meta¬ 
fizic, care-şi are rădăcinile şi justificarea într-o intuiţie spe¬ 
cială a concretului. Mesopotamienii, ca şi alte popoare, asemă¬ 
nau între ele obiectele reale nu în conformitate cu anumite 
clasificări abstracte, rod al unor cercetări analitice minuţioase, 
ci după „aparenţele 44 lor, adică după intensitatea lor concretă. 
Asta nu înseamnă că erau incapabili de eforturi de abstractiza¬ 
re. Ceea ce ştim despre cosmologia şi astronomia caldeo-asi- 
riană ne dovedeşte cu prisosinţă însuşirile lor speculative. Dar 
ideea pe care şi-o făceau ei despre „lege 44 se deosebeşte de 
cea dobîndită de cei dintîi gînditori şi matematicieni greci. 
„Legea 44 era numai formularea intuiţiei unui întreg cosmic. 
O dată ce-au stabilit Viaţa şi Sexualitatea ca un caracter uni¬ 
versal al realului, ca un corolar al omologiei Macro-Mi- 
crocosmos, au aplicat această „lege 44 în experienţa cotidia¬ 
nă. Şi, pentru că ştiau că pietrele şi minereurile sînt {trebuie 
să fie) şi ele sexuate, au clasificat exemplarele care le că¬ 
deau sub simţuri pe temeiul „aparenţelor 44 lor: formă, cu¬ 
loare etc. Importanţa pe care babilonienii, ca şi alte popoa¬ 
re arhaice, o acordau „aparenţei 44 nu trebuie să ne inducă în 
eroare. Nu e vorba aici de „iluzii 44 , ci de un foarte puternic 
simţ al concretului. Lucrurile sînt aşa cum par. O viaţă men¬ 
tală concentrată atît de intens asupra „întregului viu 44 nu cu¬ 
noştea nevoia despicărilor şi analizelor decît în măsura în 
care aceste exerciţii puteau descoperi analogii în acele lu¬ 
cruri care la prima vedere păreau disanaloage. Cosmologia 
şi metafizica mesopotamiană sînt creaţia unui intens simţ 
al concretului. 


17 Leo Wiener, Africa and the Discovery of America, voi. IO, pp. 11-12. 

Un lucru nu putea fi „real“, nu putea fi „viu“ dacă nu era 
sexuat. De aceea, nu numai pietrele şi minereurile erau sexua- 
te, ci şi lucrurile construite de mina omului. După cum o 
casă, în credinţele tuturor popoarelor 18 , nu putea fi reală, nu 
putea dura, înfruntînd timpul, decît dacă devenea vie prin- 
tr-o jertfa care îi comunica „viaţă“ şi „suflet“, tot aşa un lucru 
făcut de mîna omului era sau devenea viu prin sexuarea lui, 
prin integrarea lui într-un destin cosmic. în India, bunăoară, 
altarul sacrificial (vedi) era „feminin", iar focul ritual (agni) 
„masculin", şi „din unirea lor se zămisleau urmaşi". Dar nu 
numai altarul (vedi) avea această semnificaţie mistică. „Cen¬ 
trul pămîntului", „buricul" (nâbhi), era considerat în India 
drept matricea Zeiţei-Mamă 19 . Să ne amintim, de asemenea, 
că indienii, ca şi mesopotamienii şi celelalte popoare orienta¬ 
le, concepeau „buricul pămîntului" drept adevăratul centru 
al Cosmosului. Polivalenţa simbolică a lui nâbhi este evidentă, 
întocmai ca şi Ka’aba, care era sacră: 1) ca meteorit, 2) ca 
centru al Pămîntului, 3) ca „locuinţă" a zeului masculin. Ace¬ 
leaşi idei se întîlnesc la greci (Herodot, V, 92) şi la germani. 
Cuptorul de topit smalţurile (Schmelzoferi) era considerat 
„matrice", „sîn" (Mutterschoss). Au rămas pînă astăzi în vorbi¬ 
rea curentă asemenea intuiţii străvechi (Mutterkuchen etc.) 20 . 

Din aceste credinţe şi din altele similare s-a născut no¬ 
ţiunea „pietrelor ginecologice", adică a unor pietre care aveau 
virtutea să promoveze fertilitatea şi să faciliteze naşterile. 
Babilonienii cunoşteau o sumă de asemenea pietre gineco¬ 
logice. Grecii vechi, arabii şi unele popoare primitive — deşi 
din motive diferite — foloseau pietrele cu virtuţi ginecologi- 

18 Am dezvoltat această idee în Legenda Meşterului Manole. 

l9 Satapatha Brahmăna I, 9, 2, 21, K. F. Johansson, Ueber die altin- 
dische Gottin Dhisana (Skrifter utgifna Vetenskaps-Safundet i Uppsa- 
la, Uppsala-Leipzig, 1917), pp. 51-55. 

20 R. Eisler, Die chemische Terminologie der Babylonier, p. 115. 

ce. Am dedicat acestei probleme un întreg capitol din cartea 
noastră Legenda mătrăgunei, şi nu mai putem reveni aici 21 . 

Alte pietre aduc ploaie tot datorită structurii lor „femi- 
nine“ 22 . Sînt de asemenea pietre care, prin forma lor — na¬ 
turală sau cioplită —, întruchipează atît de concret „ideea“ 
feminină, încît devin idoli. Ele nu participă numai la magia 
Marii Zeiţe, simbol al fecundităţii universale, ci devin aceas¬ 
tă Zeiţă. Adică forma lor constituie un receptacul atît de per¬ 
fect pentru „ideea“ Marii Zeiţe, încît aceasta este atrasă ma¬ 
gic (prin magia „corespondenţei") şi se întrupează în piatră. 
Dacă un meteorit de felul celui de la Mecca (Ka’aba) par¬ 
ticipă la sferele de unde a căzut şi creează prin prezenţa lui 
un mediu fast, „binecorespondent" — e uşor de înţeles de 
ce alte pietre, care realizează un simbol sexual feminin sau 
masculin, se bucură de asemenea de un cult special. Ele con¬ 
densează forţa magică sau divină înlăuntrul lor. 


„Nunta “ şi sensibilitatea metalelor 


„Nunta metalelor" de care vorbesc alchimiştii medievali 
şi rosicrucieni într-un sens mistic este o idee care-şi are 
rădăcinile în cele dintîi intuiţii ale omului. Idolii atît de res¬ 
pectaţi în Asia Mică, socotiţi întruparea Marii Zeiţe — erau 


21 Cîteva indicaţii despre pietrele ginecologice: Ruska, Das Stein- 
buch des Aristoteles, pp. 18,165; Boson ,1 metalli e le pietre, pp. 413—414; 
B. Laufer, The Diamond, a Study in Chinese and Hellenistic Folklore 
(Field Museum, Chicago, 1915), pp. 9 şi urm. Rolul pietrelor magice, 
în general, este discutat în cartea noastră de apropiată apariţie. Legen¬ 
da mătrăgunei. 

22 Scurtă bibliografie în R. Eisler, Kuba-Kybele (Philologus , voi. 68, 
1909, pp. 118-151, 161-209), p. 192, nota 222. Legătura dintre pietre, 
sexualitate şi potop discutată de Cari Hentze, Mythes et legendes lunai- 
res (Anvers, 1929), pp. 34 sq. 

de fapt imaginea matricei divine (vulva) şi erau numiţi „Pia- 
tra-Mamă“ sau, cum precizează inscripţiile mithriace, pe¬ 
tra genitrix * 23 , Pausanias (II, 21, 1) vorbeşte de un loc în 
Argos, considerat sanctuar al Demetrei, care se numea delta. 
Fick şi după el Eisler traduc pe drept cuvînt delta = vulva, 
Daleth = delta - „uşă“ = „femeie”. Nu e locul să amintim 
aici toate credinţele care se leagă de concepţia „femeii ca 
poartă”, şi pe care le-a studiat Trumbull, într-o carte pe cît 
de interesantă pe atît este de rară 24 . La greci, în general triun¬ 
ghiul, delta, simboliza femeia, iar pitagoricienii îl consi¬ 
derau chiar arche geneseos** 25 , nu numai pentru perfecţiu¬ 
nea lui geometrică, ci şi pentru că reprezenta un archetip 
ideal al izvorului fecundităţii universale. Noţiuni identice 
se întîlnesc şi în tradiţiile tantrice indiene, care, deşi apar în 
scrieri relativ recente, au mii de ani de viaţă „secretă”, la¬ 
tentă înapoia lor 26 . 

Evident, simbolul „nunţii” se întîlneşte pretutindeni unde 
piatra sacră este considerată „casă”, „locuinţă” (matrice) a 
zeului masculin (phallos ). Zeiţa Ka’aba, întrupată în piatra 
sacră de la Mecca, numită „fecioara coaptă”, era reprezen¬ 
tată alfabetic ca „locuinţa”, iar astrologie ca mansio***, 

* piatră născătoare ( Ib. lat.) (n. ed.). 

23 Eisler, Kuba-Kybele, pp. 136-137; Weltenmantel und Himmelszelt 
(Munchen, 1910), voi. II, p. 411. 

24 H. C. Trumbull, The Threshold Covenant (New York, 1892), 
pp. 252-257, citează credinţe chineze, greceşti, evreieşti etc. asupra iden¬ 
tităţii femeie = poartă. 

** începutul naşterii, al creaţiei (Ib. gr.) ( n. ed.). 

25 Franz Domseiff, Das Alphabet in Mystik und Magic (I.eipzig, 1925, 
ed. a Il-a), pp. 21-22. 

26 Giuseppe Tucci, Tracce di culto lunare in India (Rivista di Studi 
Orientali, voi. XII, 1929-1930, pp. 419-4 27), p. 422 şi notă, citind opi¬ 
nia autorizată a tantricului Bâskara Râya. 

*** locuinţă, sălaş (Ib. lat.) (n. ed.). 

statio* a zeului Lunii. De asemenea, piatra Ka’aba, tetră- 
gonos lithos**, era „casa“ unui pyramis sau obelisc (Ko- 
nische Phallosstein) 27 . 

„Sexualitatea" corpurilor neînsufleţite nu trebuie consi¬ 
derată, în cazul nostru, prin punctul de vedere vulgar, al 
psihanalizei. Este vorba aici de o concepţie curajoasă, a unui 
Univers viu, întreg , armonic. Noţiunile de „naştere" şi „re¬ 
naştere" fiind strîns legate între ele, era fatal ca simbolis¬ 
mul religios din toate timpurile să folosească expresii fizio¬ 
logice şi erotice. In cazul nostru, nici măcar nu e vorba de 
ideea religioasă a renaşterii, ci numai de o concepţie cos¬ 
mologică a Vieţii împărţită în două sexe; concepţia care face 
posibilă o viziune totală a Universului, înglobînd, după cum 
am văzut, nu numai fiinţele însufleţite, dar şi obiectele 
„moarte", chiar cele făcute de mîna omului. Să nu uităm că 
într-un Weltanschauung întemeiat pe omologia perfectă din¬ 
tre Cer şi Pămînt şi pe Magie toate lucrurile participă la ar¬ 
hetipuri, toate au anumite virtuţi magice, prin ele însele sau 
prin participare. E destul ca un obiect neînsufleţit să aibă o 
anumită formă sau o anumită culoare ca el să se trezească 
deodată cu nenumărate latenţe, cu virtuţi magice. 

Ideea că toate lucrurile din lume sînt dominate de aceeaşi 
lege a vieţii — Dragostea, Sexualitatea — n-a pierit o dată cu 
stingerea culturilor mesopotamiene. Sînt structuri mentale, mai 
ales în lumea eurasiatică şi mediteraneană, care se schimbă 
foarte lent. De aceea, misticul şi exegetul evreu Bahya Ben 
Asher (m. 1340) scrie: „Nu numai la palmieri se întîlneşte băr¬ 
bat şi femeie, ci la toate speciile de plante, precum şi la mine¬ 
rale se află această înfrăţire pe sexe, într-un mod firesc." 28 Se- 


* adăpost, loc de şedere ( Ib. lat.) (n. ed.). 

** piatră cvadrunghiulară (Ib. gr.) (n. ed.). 

27 Eisler, Kuba-Kybele, p. 135. 

28 Solomon Gandz, Artificial Fertilization of Datepalms in Palesti- 
ne and Arabia (Isis , nr. 65, voi. 23, iunie 1935, pp. 245-250), p. 246. 

xualitatea mineralelor este menţionată şi de Sabatai Donnolo 
(913-928). Misticul şi savantul arab Ibn Sînâ (980-1037) afir¬ 
mă că „iubirea romantică (ad-ishaq) nu este un sentiment speci¬ 
fic omului, ci permează toate lucrurile existente—cereşti, ele- 
mentale, vegetale, minerale şi animale — şi sensul acestui 
mister nu poate fi nici perceput, nici înţeles, şi orice explicaţie 
îl face şi mai obscur“ 29 . 

Ideea alchimică de „combinare" este, de fapt, o nouă in¬ 
terpretare a funcţiunii cosmice de „căsătorie". Ceea ce mai tîr- 
ziu va fi considerat ca un proces „obiectiv" de combinare, ne¬ 
utralizare, degradare, în concepţia cosmologică a babilonienilor 
este numai o nouă manifestare a ritmului vieţii universale 30 . 

Asistăm aici la degradarea sensului originar — care era 
„organic" şi cosmic — al unui fenomen natural, la transfor¬ 
marea lui în „proces mecanic". Operaţiile fizico-chimice, 
evenimentele cosmice, după revoluţia mentală desăvîrşită 
de Renaştere, îşi capătă autonomia faţă de legile vieţii univer¬ 
sale, integrîndu-se însă într-un sistem de legi mecanice, 
„moarte". Nunta devine combinare', dragostea devine com¬ 
bustie', moartea devine neutralizare, incinerare etc. Credem 
că nu ne înşelăm afirmînd că aceste observaţii în legătură 
cu terminologia alchimică şi chimică, explicate prin degrada¬ 
rea sensului originar, pot aduce lumini noi în înţelegerea 
fenomenului Renaşterii şi evului modem european. Renaşte¬ 
rea izbuteşte să instaureze definitiv concepţia anorganică, 
mecanică, a Cosmosului. Validitatea acestei concepţii e înte¬ 
meiată, după cum se ştie, pe legile materiei neînsufleţite, iar 
secolul al XlX-lea a încercat să aplice aceste legi şi asupra 
fenomenelor biologice şi psihologice. 

Nădăjduim să demonstrăm într-o lucrare specială că eta¬ 
pele vieţii mentale a omenirii sînt în directă legătură cu cîte- 


29 Gandz, op. cit., p. 246. 

30 Eisler, Die chemische Terminologie, pp. 119 şi urm. 

va descoperiri importante: metalurgia, agricultura, măsurarea 
timpului etc. Prin fiecare descoperire de acest fel, omul lua 
contact, am spune, cu o altă ordine de realităţi şi se integra 
într-un nou Cosmos. Descoperirea agriculturii, bunăoară, a 
integrat pe om într-un cosmos viu, ale cărui „legi“ stau sub 
semnul identificării Pământului cu femeia, ploaia, fecundita¬ 
tea, naşterea şi moartea. Nu e vorba numai de omologări şi 
ecuaţii simbolice între aceste realităţi de niveluri deosebi¬ 
te —ci de experienţe pe care le-au făcut posibile descoperi¬ 
rea fenomenului agricol şi trăirea îndelungată în ritmurile 
vieţii vegetale. Trebuie să subliniem mai ales faptul că aceste 
experienţe au modificat total structura mentală a omenirii; 
omul agricol a luat cunoştinţă de realităţi care îi erau inacce¬ 
sibile în viaţa nomadă, a descoperit legi şi a înţeles simbo¬ 
luri faţă de care mintea lui era cu desăvîrşire opacă înainte 
de a trăi experienţa vegetală. 

O modificare analoagă a structurii mentale s-a petrecut 
o dată cu descoperirea metalurgiei. Un alt Cosmos a fost cu¬ 
noscut, revelat, prin lucrarea metalelor, care, după cum vom 
vedea, erau şi ele concepute ca nişte organisme vii. Prezenţa 
metalelor şi ritualurile metalurgice au provocat experienţe 
şi au alimentat procese sufleteşti prin care omul a fost schim¬ 
bat în sensul concret al cuvîntului. A simţit, adică, şi a privit 
altfel lumea, descoperind realităţi care îi erau pînă atunci 
inaccesibile. Fiecare etapă fundamentală din istoria omenirii 
a făcut, aşadar, posibilă „pătrunderea“ omului în alte niveluri 
cosmice. Fiecare nouă modificare a structurii umane înseamnă, 
într-un anumit sens, şi o nouă fructificare a conştiinţei — 
omul dobîndind zone noi de experienţă şi descoperind ana¬ 
logii între niveluri de realitate mult deosebite între ele. Nu 
întotdeauna însă aceste etape din istoria mentală a omenirii 
înseamnă şi un pas înainte, o „evoluţie“. Anumite descoperiri 
au condus uneori la o concepţie sterilă a cosmosului şi vieţii, 
concentrînd atenţia omului asupra legilor materiei moarte, 

făcînd incomprehensibil simbolismul culturilor tradiţiona¬ 
le, adulterînd chiar principiile metafizice. O asemenea con¬ 
cepţie sterilă a cosmosului — cu toate derivatele ei meca¬ 
niciste şi pozitiviste — a instaurat în conştiinţa europeană 
Renaşterea. în clipa cînd legile materiei moarte au căpătat 
primatul desăvîrşit în cunoaşterea occidentală, un mare nu¬ 
măr de experienţe au devenit inaccesibile şi un întreg sis¬ 
tem de simboluri a devenit opac. 


„Moartea “ şi „ învierea “ metalelor 

Dacă metalele şi mineralele pot „iubi“ şi pot face „nun- 
tă“ — evident că ele sînt înzestrate cu o anumită sensibili¬ 
tate. într-adevăr, textele alchimice helenistice şi arabe vor¬ 
besc despre „tortura" metalelor. Expresia pentru „operaţiunile 
chimice" este tocmai aceasta: tortura. Şi metalele sînt în¬ 
globate în marea lege mistică — elaborată de lumea alexan¬ 
drină şi creştină — că viaţa eternă nu poatefi obţinută fără 
suferinţă şi fără moarte. Intr-un text alchimic foarte cunos¬ 
cut — Turba Philosophorum — întîlnim această idee „mis¬ 
tică" a suferinţei metalelor. Eo quod cruciata res, cum in 
corpore submergitur, vertit ipsam in naturam inalterabilem 
ac indeiebuem* y ‘. Ruska precizează că la alchimiştii greci 
expresia de „tortură" era numai alegorică. Ea începe să de¬ 
semneze „operaţia chimică" de abia în alchimia arabă, şi aco¬ 
lo într-un sens destul de misterios. 

în Testamentul lui Ga’far al Sâdiq, se spune precis: cor¬ 
purile moarte trebuie torturate prin Foc şi prin toate Artele 

* De aceea, pentru că se transformă pe sine într-o natură inalterabi¬ 
lă şi nepieritoare ( Ib. lat.) ( n. ed.). 

31 Julius Ruska, Turba Philosophorum. Ein Beitrag zur Geschichte 
der Alchemie (Berlin, 1931), p. 168; text german, p. 254. 

Suferinţei, ca să fie înviate din nou; căci fără suferinţă şi 
fără moarte, nu poate fi vorba de Viaţă Eternă 32 . 

Ne aflăm, în plin Ev Mediu, în faţa unor idei care îşi au 
rădăcinile în străvechile intuiţii mesopotamiene. Pe de altă 
parte, este uşor de descifrat aici o altă formă a „misticii crea- 
ţiei“, de care ne-am ocupat la începutul acestui capitol. Alchi¬ 
mistul arab spune că fără suferinţă şi fără moarte nu se poate 
nădăjdui Viaţa Eternă, iar tradiţiile arhaice ale Creaţiei afir¬ 
mă că omul şi toate lucrurile vii au fost zămislite din sînge- 
le zeului, prin moartea lui, prin suferinţele lui. De asemenea, 
construcţiile ridicate de mîna omului nu pot dura (nu pot avea, 
în sensul materiei, o „viaţă eternă 11 ) dacă cineva, om sau ani¬ 
mal, nu este jertfit la temelie. Este adevărat, în textele arabe 
mai sus citate întîlnim o „mistică alchimică 11 alimentată şi crea¬ 
tă de nenumărate izvoare spirituale (gnoza creştină, sufismul 
persan etc.), care depăşeşte în semnificaţiile sale rudimentare¬ 
le documente mesopotamiene. Este vorba aici de suferinţa care 
mîntuieşte, de moartea care trebuie experimentată voluntar 
ca să dobîndeşti Viaţa veşnică—semnificaţii care au fost des¬ 
coperite şi adîncite o dată cu apariţia creştinismului. Dar ele 
aveau totuşi înapoia lor o îndelungată pregătire orientală. 


Medicină şi magie 

A 

Intr-un astfel de Cosmos, permeat de aceeaşi forţă magi¬ 
că, ocupat de aceleaşi forme — care se întîlnesc în toate nive¬ 
lurile existenţei —, maladiile nu pot avea decît o ca u z ă magi¬ 
că. A intervenit într-un organism un agent din afară (demon, 
vrajă); sau omul a intrat în contact cu o zonă nefastă, vrăjită 
(a atins un obiect impur, a călcat legile rituale, şi-a asimi¬ 
lat un obiect de altă „structură 11 decît cea pe care o are cor- 


32 Julius Ruska, Arabische Alchemisten (Heidelberg, 1929), p. 77. 

pul său; sau, pur şi simplu, „destinul 4 * său (astral, dar şi orga¬ 
nic) îl face să sufere, îl introduce intr-un „infern** (durere, 
lipsă de armonie, inconştienţă). Oricare ar fi „cauza istorică** 
a maladiei, „cauza primă** este de ordin magic: s-a stricat 
armonia prin intervenţia unor forţe necorespondente. Şi aces¬ 
te forţe—personificate sau nu—pot fi expulzate prin mijloa¬ 
ce pur magice sau prin ajutorul unor substanţe (minerale sau 
vegetale), încărcate cu latenţe benigne, adică corespondente. 

De aceea, medicina babiloniană a fost multă vreme o sim¬ 
plă tehnică vrăjitorească. Se încerca expurgarea forţelor noci¬ 
ve, necorespondente, prin mijloacele cele mai simple, adică 
prin imprecaţii, talismane, vrăji. Anumite pietre erau îmbibate 
de forţe magice benigne şi ele erau purtate aproape de piele, 
în legătură directă cu trupul uman, pentru a-1 încărca de ener¬ 
gie vitală, armonioasă. „Pietrele magnifice, pietrele abunden¬ 
ţei şi ale bucuriei, făcute splendide pentru carnea zeilor... 
aceste pietre, aşezate ca ornament pe pieptul Regelui, Azag, 
mare-preot al lui Enlil, fă-le să strălucească, şi Spiritul Răului 
să se ţină departe de locuinţă.. ,“ 33 Aceeaşi credinţă în influ¬ 
enţa anumitor pietre scumpe (jad), îmbibate de forţe sacre, 
vitalizante se întîlneşte şi în China 34 , ca să nu mai vorbim 
de culturile „etnografice**, în care pietrele preţioase şi se- 
mipreţioase au virtuţi talismanice şi terapeutice 35 . 

După tot ce-am spus în paragrafele precedente asupra în¬ 
suşirilor magice şi valenţelor cosmice ale anumitor pietre, 
credinţele acestea sînt foarte uşor de înţeles. Prin purtarea di¬ 
rect pe piele a pietrelor încărcate cu virtuţi vitalizante, omul 
pătrunde în zona cosmică la care participă aceste pietre, pă¬ 
trunde deci într-o realitate bine organizată, la adăpost de 


33 Boson, Les metaux et Ies pierres, p. 69. 

34 Mircea Eliade, Alchimia asiatică , voi. I, pp. 16 şi urm., despre vir¬ 
tuţile diamantului, turcoazei şi ale altor pietre preţioase. 

35 Cf. Kunz, The Magic ofJewels and Charms , passim, şi cărţile lui 
S. Seligmann. 

„conflicte" şi „drame". Omul este proiectat magic intr-un 
nivel în care nu ajung „demonii", adică nu pătrund forte „ne¬ 
corespondente" sau disanaloage. 

Atît era de organică legătura dintre maladie şi păcat (păcat 
împotriva „sacrului", a armoniei, a legilor), încît în multe cul¬ 
turi arhaice îmbolnăvirea omului revela prezenţa „păcatului". 
Astfel se întîmpla în Yucatan 36 , în Babilonia 37 , ca şi cu Israel 38 . 
Mărturisirea păcatelor era uneori ocazionată de o bruscă îm¬ 
bolnăvire 39 . Legăturile dintre magie şi medicină sînt atît de 
cunoscute, încît ne îngăduim să nu stăruim asupra lor 40 . Me¬ 
dicul babilonian făcea şi el vrăji, adică încerca conjurarea rău¬ 
lui prin mijloace magice 41 . în anumite zile nefaste, medicul 
nu-şi poate îngriji bolnavul, după cum, în acele zile, Regele 
nu-şi poate exercita autoritatea regală 42 . Aceasta dovedeşte 
încă o dată semnul magic sub care stau toate activităţile uma¬ 
ne. Dovedeşte, de asemenea, că boala era o întîmplare sem¬ 
nificativă, o rupere a armoniei cosmice — şi împotriva ei nu 
se poate lupta într-un timp anarhic (zile nefaste), într-un in¬ 
terval deschis tuturor posibilităţilor. De altfel, patronii medi¬ 
cilor sînt anumiţi zei (Enki-Ea, Nimurta, Tammuz) 43 . Nimur- 
ta, patronul medicilor, este în acelaşi timp zeul graniţelor 44 ; 

36 Raffaelle Pettazzoni, La Confessione deipeccati , voi. I (Bologna, 
1929), pp. 106 şi urm. 

37 Idem, voi. II (Bologna, 1934), pp. 107, 110. 

38 Idem , voi. II, p. 260. 

39 Idem, voi. I, pp. 51, 57. 

40 Cf. Meissner, Babylonien und Assyrien, voi. II, pp. 283-323, de¬ 
spre medicina asiro-babiloniană. Texte noi, traduse şi comentate în stu¬ 
diul lui R. Campbell Thompson, Assyrian Medical Text (Proceedings of 
theRoyal Society of Medic ine, 1924, voi. XVII, pp. 1-34). Bibliografie, 
Pettazzoni, La Confessione dei peccati , voi. II, pp. 72 şi urm. 

41 G. Furlani, La Religione babilonese-assira , voi. II, p. 166. 

42 Idem, pp. 185, 201. 

43 Idem, voi. I, pp. 126, 157, 280, 281 etc. 

44 Idem, voi. I, p. 224. 

el veghează deci la păstrarea limitelor, este o divinitate a in¬ 
teligenţei şi Justiţiei. Boala, ca şi nerespectarea graniţelor 
— teritoriale, biologice, morale —, este o ieşire din norme, o 
rupere a armoniei, a înţelegerii, un act anarhic. 

Maladiile erau deci uneori o personificare a anarhiei, a 
Spiritului Răului, a „demonilor". împotriva lor se lupta prin 
vrăji (restabilire magică a armoniei) sau prin anumite medi¬ 
camente, minerale sau vegetale: acestea din urmă îndeplineau 
tot o funcţie magică, deoarece influenţau prin virtuţile lor la¬ 
tente (forme, culori, gust etc.), interveneau în dezordinea or¬ 
ganică a corpului uman cu tot ceea ce le conferea o parti¬ 
cipare la realităţile nevăzute. O piatră de o anumită culoare 
fastă — îmbibată de puterea şi vitalitatea „Cerului" la care 
participa — avea destulă energie magică pentru ca să poată 
restabili armonia în corpul bolnavului. Acelaşi lucru se poate 
spune despre anumite plante medicinale. Ele aveau virtuţi 
medicinale pentru că aveau virtuţi magice, pentru că le „co¬ 
respundea" o realitate fastă dincolo, în Cer. 

De aceea, bolile erau considerate ca o luare în stăpînire 
a corpului de către demoni. De aceea, anumite texte mesopo- 
tamiene conjură demonii benigni să intre în corp, să ia locul 
celor răi, anarhici, „dramatici" 45 . 

Lucrind cu plante şi cu minerale, medicina babiloniană 
rămîne în acelaşi cosmos magic al orizontului său mental. 
Pentru că, aşa cum am văzut, şi plantele, şi mineralele aparţin 
aceluiaşi întreg; ele sînt vii, sînt „sexuate", primesc, păstrează 
şi răsfrîng forţa magică universală, prin misterioasele legi 
ale participaţiei, analogiei, corespondenţei. Lucrind cu plan¬ 
tele, babilonienii păstrau contactul cu o simbolică şi o ma¬ 
gie străveche: cosmologia acvatică, vegetală, ale cărei rădă- 

45 Fr. Lenormant, La Magie chez Ies Chaldeens et Ies origines acca- 
diennes (Paris, 1874), p. 33. Despre conjurarea „durerilor de cap“, pp. 20, 
21-23. 

cini se împlîntă adine în trecutul omenirii. (Apa a fost întot¬ 
deauna un instrument contra „magiei negre“, contra vrăji- 
lor. „Planta vieţii“ se afla, după tradiţiile indo-iraniene şi 
mesopotamiene, în fundul Oceanului 46 .) Lucrînd cu mine¬ 
ralele, babilonienii erau aproape de un alt izvor magic: con¬ 
cepţia Cerurilor „metalice" şi cea a Pămîntului-Mamă a mi¬ 
nereurilor, concepţie pe care rămîne s-o dezbatem în paginile 
ce urmează. 

Asemenea concepţii magice n-au structurat doar culturi¬ 
le mesopotamiene, ci au cucerit zone foarte largi, în tot bazi¬ 
nul Mediteranei şi în Asia Occidentală 47 . 


46 Despre rolul apei şi al plantelor, cf. cartea noastră La Mandragore. 

47 Max Semper, Rassen und Religionen im alten Vorderasien (Hei- 
delberg, 1930), pp. 365-367. 

Alchimia babiloniană 


Istoricul controverselor 

Anul 1925 va rămîne o dată importantă în istoria alchi¬ 
miei orientale. în acel an s-a dezbătut pentru prima dată, cu 
seriozitate şi pasiune, problema documentelor alchimice asi¬ 
riene de curînd descifrate şi traduse de R. Campbell Thomp¬ 
son 1 , Bruno Meissner 2 şi Robert Eisler 3 . în urma interpre¬ 
tării propuse de Robert Eisler, au intervenit în discuţie — 
cu puncte de vedere pe care Ie vom cerceta în paginile ce 
urmează — asiriologul H. Zimmem 4 , istoricul chimiei Er- 
nest Darmstaedter 5 şi orientalistul Julius Ruska 6 , renumit prin 


1 On the Chemistry of the Ancient Assyrians (Londra, 1925, 158 de 
pagini, litografiat). 

2 Babylonien undAssyrien , voi. II (Heidelberg, 1925), pp. 382 şi unu. 

3 Der Babylonische Ursprung der Alchemie ( Chemiker-Zeitung , nr. 83, 
11 iulie 1925, pp. 577 sq.; nr. 86,18 iulie, pp. 602 sq.); L 'origine babylo- 
nienne de l'alchimie (Revue de synthese historique , 1926, pp. 1-25); Die 
chemische Terminologie der Babyionier {Zeitschriftjur Assyriologie, voi. 37, 
aprilie, pp. 109-131). 

4 Assyrische chemisch-technische Rezepte, insbesonderefur Herstel- 
lungfarbiger glasierter Ziegel in Umschriftund Uebersetzung {Zeitschrift 
fur Assyriologie, voi. 36, septembrie 1925, pp. 177-208); Vorlăufiger Nach- 
tragzu den assyrischen chemisch-technischen Rezepten (i id ., voi 37,1926, 
pp. 213-214). 

5 Vorlăutige Bemerkungen zu den assyrischen chemisch-technischen Re¬ 
zepten {Zeitschriftfur Assyriologie, septembrie 1925, pp. 302-304); Noch- 
mals Babylonische „ Alchemie* 4 {id., septembrie 1926, voi. 37, pp. 205-213). 

6 Kritisches zu R. Eislers chemiegeschichtlicher Methode {Zeitschrift 
fur Assyriologie, voi. 37, 1926, pp. 273-282). 

studiile sale asupra alchimiştilor arabi. Interpretarea lui Ro- 
bert Eisler — pe care o împărtăşim şi noi, întemeiaţi pe do¬ 
cumente paralele, prea puţin cercetate pînă acum — pare a 
fi acceptată integral de profesorul Abel Rey 7 , care de altfel 
nu pretinde a fi un specialist în istoria ştiinţelor orientale. 
Nestorul istoriei alchimiei, Edmund von Lippmann, a rămas 
deocamdată într-o poziţie neutră 8 . E firesc totuşi ca Lippmann 
să încline de partea elevilor săi Ruska şi Darmstaedter, care 
consideră alchimia ca o simplă prechimie. 

înainte de a traduce textul capital, în jurul căruia s-au pur¬ 
tat discuţiile, să ne amintim concepţia magică a mesopota¬ 
mienilor în tot ce priveşte metalele şi plantele. Să ne amintim 
mai ales caracterul sacru, misterios, aproape mistic al ritua¬ 
lurilor metalurgice. Cazanul în care se topeau minereuri le 
era îmbibat de forţe magice; oare nu se împlinea înăuntrul 
lui un proces care înlocuia şi depăşea Natura? Metalele cad 
din Ceruri sau cresc în pămînt, în sînul Marii Zeiţe, aşa cum, 
tot de-acolo, cresc plantele şi animalele. Prin urmare, în ca¬ 
zanul unde se topeşte minereul ca să se obţină metalul curat 
se petrece o operaţie magică de creştere accelerată. Răma¬ 
se în sînul Mamei — ascunse sub pămînt —, minereurile 
ar fi crescut încet, aşa cum creşte embrionul în matrice. Ca¬ 
zanul metalurgic primeşte, aşadar, un embrion şi-i grăbeşte 
creşterea. Cazanul înlocuieşte marea matrice telurică, în care 
— nevăzute şi nesimţite — cresc (sau se coc) metalele 9 . Este 
firesc atunci ca o asemenea operaţie metalurgică să nu fie con¬ 
siderată o simplă lucrare tehnică de către oameni care concep 
Lumea ca pe un întreg viu şi acordă chiar celor mai inerte obiec¬ 
te o naştere, o creştere, o moarte şi o eventuală renaştere. 

7 La Science orientale avant Ies Grecs (Paris, 1930), pp. 193 sq. 

8 Entstehung und Ausbreitung der Alchemie, voi. II (Berlin, 1931), 
pp. 51 sq. 

9 Eisler, Die chemische Terminologie, pp. 115 etc. 





ALCHIMIA ASIATICĂ 


135 


Este firesc ca o operaţie metalurgică să fie un ritual, plin 
de secrete şi de primejdii — întocmai ca orice alt act sacru, 
în acel cazan de topit nu se petrecea o simplă operaţie fizică 
sau chimică, ci un act de creştere. Mai mult, naşterile prema¬ 
ture au fost întotdeauna considerate ca o întîmplare nefastă, 
o rupere a armoniei, deci un act primejdios, diabolic. Or, 
minereurile, fiind embrioni, sînt încărcate cu aceleaşi forţe 
primejdioase pe care le emană fetuşii. încă un motiv ca ritu¬ 
alurile metalurgice să fie nocive pentru oricine nu e „iniţi¬ 
at”, pentru cei care nu cunosc „secretele” artei topitoriei şi 
n-au luat măsurile de precauţie necesare. 


„ Pregătirea cazanului “ 

Dăm traducerea textului asirian din biblioteca lui Assur- 
banipal, folosind ca bază versiunea lui Thompson, compa¬ 
rată cu cea a lui Meissner şi R. Eisler. 

„Cînd vrei să pui temelia unui cazan pentru minereuri, 
caută o zi favorabilă într-o lună norocoasă şi pune temelia 
cazanului. în timp ce se lucrează cazanul, tu trebuie să-i priveşti 
(pe ei) şi să lucrezi tu însuţi (?) (în cazan); tu trebuie să aduci 
embrionii ( Kubu )... 10 un altul (?), un străin, nu trebuie să 
intre, nici să păşească înaintea lor cineva care nu e curat; în 
ziua în care ai pus minereul în cazan, trebuie să faci un sacri¬ 
ficiu, în faţa embrionilor * 11 să aşezi o cădelniţă cu răşină de 
brad şi să torni bere Kurunna în faţa lor (a embrionilor). 


10 Textul este destul de obscur. Am urmat versiunea lui Thompson. 
Meissner traduce pasajul cu multe semne de întrebare: Wăhrend man 
den Ofen anschaut (?), und ihn machts, solist Du die (gottlichen) Fd~ 
ten aufzăhlen (?). Versiunea franceză a lui Eisler este simplificata: Des 
qu ’on a oriente lefour et que tu t y es mis ă l’oeuvre, place Ies „ embryons “ 
divins dans la chapelle du four, 

11 Un „sacrificiu ordinar 44 , traduce Eisler; „libaţie 44 este în versiunea 
lui Thompson; „sacrificiu 44 , Meissner. 

Tu trebuie să aprinzi focul sub cazan şi să pui minereul 
în cazan. Oamenii pe care îi aduci aproape de cazan trebuie 
să se purifice, şi după aceea să-i laşi aproape de cazan. Lemnul 
pe care trebuie să-l arzi sub cazan trebuie să fie din styrax 
(sarbatu ) — bucăţi groase, jupuite, dar care n-au fost expu¬ 
se în grămezi, ci au fost ţinute sub înveliş de piele — tăiat 
în luna lui Ab. Acest lemn trebuie pus sub cazan.“ 

Din acest document, oricare ar fi variantele traducerii lui 
în limbile europene, se desprind cîteva concluzii semnifi¬ 
cative. Întîi de toate, nu rămîne nici o îndoială asupra ca¬ 
racterului sacru pe care îl avea, la babilonieni, arta metalur¬ 
gică. Totul seamănă mai mult cu un ritual decît cu o operaţie 
pragmatică. Se alege o zi favorabilă, într-o lună fastă — ca 
pentru un sacrificiu. Zona cazanului e consacrată', un pro¬ 
fan nu se poate atinge decît după ce trece prin purificări pre¬ 
alabile. Se fac libaţii rituale minereurilor, urmate de un sa¬ 
crificiu. Se ard mirodenii şi se varsă lichidul fermentat 
kurunna, întocmai ca la un mare sacrificiu. Lucrătorii me¬ 
talurgici trec prin numeroase purificări. Lemnul pentru foc 
este un anumit lemn, consacrat, pur; nu-1 vede soarele, este 
cojit, căci va participa la un act magic în relaţie cu „embrio- 
nii“, cu pămîntul (pîntecul, întunericul). 

Ca să se vadă şi mai bine deosebirea dintre o asemenea 
operaţie sacră şi o operaţie profană — dăm traducerea unei 
reţete pentru facerea smalţului albastru. 

„Dacă vrei să prepari un smalţ albastru deschis, pisează 
separat, apoi amestecă 10 mina 12 din piatra immanaku, 15 mina 
cenuşă de leşie, l 2 /3 mina de iarbă albă (?); pune amestecul 
într-un cazan cu patru ochi (deschizători) şi aprinde un foc 
domol, care să nu fumege; îndată ce conţinutul ajunge la roşu 


12 O mina avea aproximativ 500 de grame. Lămuriri mai puţin tehni¬ 
ce, accesibile în Delaporte, La Mesopotamie (Paris, 1923), pp. 249, 251. 

alb, scoate-1, lasă-l să se răcească, pisează-1 din nou, ameste- 
că-1 cu sare albă, pune-1 într-un cazan rece, aprinde un foc 
domol fără fum; îndată ce conţinutul ajunge la roşu portoca¬ 
liu. .. toamă-1 pe cărămida arsă. Numele său este atunci smalţ 
albastru deschis. 4 * 

E lesne de observat caracterul profan, negustoresc, al aces¬ 
tei reţete. Nici un preliminariu ritual; nici un sacrificiu; nici 
o interdicţie. Toate reţetele tehnico-industriale care au fost 
descifrate şi traduse sînt redactate în acelaşi stil sec, profan. 

După ştiinţa noastră, numai într-un singur alt fragment, 
intitulat: „Pregătirea după aviz (magic ?)“, se mai întîlnesc 
prescripţii rituale: „... scoate afară embrionul: fa un sacrifi¬ 
ciu, fă ofrande (pentru morţi) pentru lucrători etc.“ 13 . Res¬ 
tul reţetelor sînt empirice şi par a fi transmise într-o epocă 
destul de tardivă, cînd nu mai există secretul meşteşugari¬ 
lor, castele închise. 

în orice caz, comparînd bine cele două documente traduse, 
este uşor de înţeles unde intervenea teoria, deci „ştiinţa 44 , şi 
unde nu era decît reţeta tehnică, simplă notare a proporţii¬ 
lor. Se vede că, în cazul metalurgiei, oficiantul se mişcă în¬ 
tr-un Cosmos viu şi magic, în timp ce reţetele tehnice pen¬ 
tru smalţuri, sticle, culori, pietre artificiale nu implicau 

A 

operaţii semnificative, responsabile, primejdioase. Intr-o parte 
erau Viaţa, întregul, Teoria — în cealaltă parte erau meşte¬ 
şugul profan, bucătăria, operaţia nesemnificativă. 

Tehnicile metalurgice şi ceramice — deşi au rămas în tot 
cursul istoriei asiro-babiloniene în legături strînse cu magia, 
teologia şi cosmologia — au dobîndit nenumărate „adevăruri 
ştiinţifice 44 şi au dat naştere la reţete practice care au fost, 
mai tîrziu, acceptate de „ştiinţa 44 propriu-zisă, europeană. 


13 Compară traducerile de texte medicale din Thompson, Assyrian 
Medical Texts (Proceedings of the Royal Society ofMedicine , 1924, voi. 
17, pp. 1-34) cu reţetele din lucrarea aceluiaşi, On the Chemistry , p. 66. 

Bunăoară, asirienii, ca şi întreaga lume antică, cunoşteau vir¬ 
tutea corozivă a acizilor (oţet etc.) asupra rocilor 14 . Prepa¬ 
rarea sticlei, a sticlelor colorate, a smalţurilor se făcea, după 
cum am văzut, prin reţete foarte precise, a căror formulă ni 
s-a transmis 15 . Dar nu avem nici un motiv să credem că ase¬ 
menea cunoştinţe pragmatice aveau în lumea asiro-babilo- 
niană rolul pe care l-au jucat mai tîrziu în cultura europea¬ 
nă. Dovadă că ele nu alcătuiau decît un „meşteşug” este 
faptul că în timp ce operaţiile metalurgice începeau prin ri¬ 
tualuri şi purificări prealabile, reţetele sticlelor şi ale smal¬ 
ţurilor nu indică nici un ritual; ele erau operaţii profane (asta 
cel puţin în etapele finale ale culturii asiriene). 


„ Embrionii “ 

în textul metalurgic se menţionează de mai multe ori cuvîn- 
tul an-kubu, pe care Eisler îl traduce prin „embrioni divini”, 
Thureau-Dangin prin „une sorte de demon” 16 , Zimmem prin 
„avorton” (Fehl geburt, Missgeburt) 17 , iar Ruska 18 , urmînd 
pe Meissner şi Zimmem, crede că nu sînt „embrioni”, ci Fe- 
tische oder Schutzpatrone der Schmelzarbeit. Toată proble¬ 
ma este: dacă an-kubu denumeşte chiar minereul scos din 
pămînt şi pus în cazan — sau se referă la anumite spirite 
obscure ori la prezenţa unor „avortoni” umani, aduşi pen¬ 
tru eficienţa lor magică. 


14 R. Campbell Thompson, Ori the Chemistry of the Ancient Assy- 
rians, pp. 106 şi urm. 

15 Idem, p. 58 (reţetă pentru sticla Zuku ), p. 59 (reţetă pentru îapis- 
lazuli artificială), p. 64 (cristal verde), p. 65 (sticlă galbenă) etc. Asirie¬ 
nii cunoşteau salpetrul şi virtuţile sale decolorante asupra pastei sticlei 
(pp. 28-29). 

16 Revue cTAssyriologie , voi. 19, p. 81. 

17 Assyrische chemisch-technische Rezepte , p. 130. 

18 Kritisches zu R. Eislers chemischgeschichtlicher Methode, p. 275. 

Trebuie să amintim, de la început, că fetuşii au în mul¬ 
te culturi primitive sau arhaice un rol important de magie 
neagră. Meyer, în traducerea comentată şi adnotată a cărţii 
indiene Arthashastra V) , menţionează mai multe exemple cu 
funcţiunea magică pe care o au fetuşii, cadavrele copiilor 
etc. De obicei, fetuşii sînt întrebuinţaţi în acte de magie nea¬ 
gră. Este şi uşor de înţeles de ce. Avortul se datoreşte unei 
vrăji, el fiind un act împotriva firii, o rupere a armoniei, o 
ieşire din norme. Un avorton este un obiect încărcat de for¬ 
ţe diabolice, distructive, anarhice, forţe pe care vrăjitorul le 
utilizează în acte de magie neagră. Latenţele nocive pe care 
le păstrează un fetus pot fi proiectate — cu aceeaşi virulen¬ 
ţă cu care ele au mai lucrat o dată, provocînd avortul — îm¬ 
potriva unui organism viu. (Să ne amintim însă că vii sînt 
aproape toate lucrurile, pentru mentalitatea primitivă; o casă, 
un cazan de topit, un altar etc., toate acestea sînt vii, sînt în¬ 
tregi, sînt sexuate.) 

De aceea, actul avortului conferă, în foarte multe locuri, 
forţe magice considerabile femeii care l-a practicat. In tri¬ 
bul Ba-Pedi, se crede că o femeie care — cu sau fără voia 
ei — a avortat poate să omoare un bărbat culcîndu-se lîn- 
gă el. Victima e otrăvită, începe să tremure şi moare peste 
o săptămînă 20 . Explicaţia acestei credinţe e destul de uşoară; 
femeia care a avortat a devenit un factor de forţe nocive. In 
trupul ei, s-a petrecut un fenomen anormal, care se datoreşte 
intervenţiei unei energii magice externe (vrăji, „destin“, 
vreun tablou călcat etc.). Pîntecul ei este vasul în care s-au 
adunat latenţe anarhice, forţe ale morţii. Intervin, în această 
credinţă, şi alte superstiţii străvechi referitoare la vărsarea 
sîngelui, la ritualuri obstetrice — pe care nu le putem exami- 


19 Pp. 379, 649 etc. 

20 Frazer, Taboo and the Perils of the Soui (ed. a IlI-a, Londra, 1911), 
p. 159. 

na aici. Destul însă să spunem că o naştere prematură, un 
avort, a fost întotdeauna considerată drept aducătoare de ne¬ 
norociri. La hitiţi, bunăoară, faptul acesta era considerat cu 
multă teamă, şi maeştrii în arta divinatorie erau chemaţi să 
examineze constituţia fetusului, ca să-şi dea seama cărei for¬ 
ţe funeste se datorează nenorocirea ce aşteaptă poporul 21 . 
Ceea ce se desprinde din aceste fapte este în primul rînd cre¬ 
dinţa că un avort nu este numai efectul unei vrăji, ci mai ales 
cauza unor nenorociri viitoare, actul abortiv fiind im cen¬ 
tru de energie magică funestă, care poate influenţa asupra 
vieţii normale, adică asupra normelor şi ritmului cosmic, pro- 
vocînd moarte, suferinţă, dramă. 


„ Sacrificii obstetrice “ şi „ sacrificii metalurgice ” 

Ceea ce ne face pe noi să credem că sacrificiile aduse, 
la facerea cuptorului metalurgic, „embrionilor" ( an-kubu ) 
se referă la minereul pus în cazan, iar nu la „fetuşi“ sau „di¬ 
vinităţi obscure" este tocmai faptul că fetuşii au o influenţă 
magică nefastă. Or, sacrificiul şi celelalte ritualuri prelimina¬ 
re (purificări etc.) sînt făcute alături de cuptorul metalurgic 
tocmai ca să creeze un mediu fast şi să se poată săvîrşi o ope¬ 
raţie reuşită. Dacă an-kubu n-ar denumi „minereul", ci un „fe¬ 
tus" real sau un „demon", operaţia metalurgică s-ar încărca 
de la început cu forţele magice funeste pe care le emană fetu¬ 
sul sau demonul. Şi atunci ne-ar veni greu să înţelegem „logi¬ 
ca" acestui sacrificiu. (Să nu ni se răspundă că actele men¬ 
talităţii primitive sînt lipsite de logică. Ele nu converg, e 
adevărat, spre logica noastră, însă toate acţiunile omului 
primitiv, ca şi ale acelui care participă la o cultură arhaică, 
sînt coerente. Dimpotrivă, se poate spune că gesturile unui 


21 Giuseppe Furlani, La Religione degli Hittiti, p. 171. 

asemenea om sînt mult mai canonice, mai consistente, de- 
cît ale unui om modem. într-o concepţie magică, în care to¬ 
tul se ţine, nu există acte fără sens sau gesturi care să con¬ 
trazică „teoria“ fundamentală.) 

în sprijinul afirmaţiilor noastre, şi deci în sprijinul inter¬ 
pretării lui R. Eisler, pot fi amintite ritualurile şi sacrificii¬ 
le pe care le făceau hitiţii cu prilejul naşterii 22 . Femeia pare 
a fi adusă în templu, adică într-o zonă fastă, sacră. (Locul 
pe care se clădeşte cuptorul metalurgic este consacrat, pu¬ 
rificat etc.) Preotul face un sacrificiu în faţa porţii templu¬ 
lui, după naştere. Se jertfesc păsări, probabil porumbei. (Po¬ 
rumbelul, simbolul zeiţei Dragostei şi Fertilităţii 23 . De sîngele 
de porumbel se leagă credinţe străvechi referitoare la vir¬ 
ginitate, maternitate, matriarhat.) După cîtva timp, sacerdo¬ 
tul face o nouă ceremonie, cu scopul de a purifica „scaunul 
obstetric", în cazul cînd femeia sau chiar părinţii ei au să- 
vîrşit vreun păcat. Se vede dar limpede precauţia acestor ope¬ 
raţii; nu cumva să se strecoare vreo forţă magică funestă pe 
locul unde s-a săvîrşit naşterea. Forţă funestă care ar putea 
să influenţeze pe alte mame, provocînd avorturi sau predes- 
tinînd unei sorţi nefaste pe nou-născut. 

De altfel, puritatea şi asceza sînt considerate şi în alte 
culturi ca un preliminariu obligatoriu oricărei lucrări meta¬ 
lurgice. în China, minerii şi turnătorii trebuiau să fie „puri“ 
şi să cunoască „riturile" 24 . Cazanele de topit „puteau recunoaş- 


22 Idem, pp. 196 şi urm. 

23 Asociaţia porumbel-zeiţa Dragostei se întîlneşte mai cu seamă la 
semiţi. Cf. Robertson Smith, Leclures on the Religion of the Semites 
(ed. a IlI-a, Londra, 1923), pp. 219,294; Frazer, Adonis, Attis, Osiris (ed. 
a IlI-a, Londra, 1914), voi. I, pp. 33,147 etc.; H. Usener, Das Weihnachts- 
fest (Bonn, 1911), p. 56; Assmann, în Philologus, voi. 66(1909), pp. 313 
sq., voi. 67, p. 174; Eisler, Kuba-Kybele, pp. 183 sq. etc. 

24 Marcel Granet, Danses et legendes de la Chine ancienne (Paris, 
1926), voi. II, p. 496. 

te virtutea", şi una dintre ordaliile tradiţiei chineze era zvîrli- 
rea într-un cuptor metalurgic 25 . Indienii din Haiti cred că pen¬ 
tru a putea descoperi aurul trebuie să fie puri, şi nu încep 
căutarea metalului preţios decît după posturi lungi şi cîte- 
va zile de abstinenţă sexuală. Ei cred că cercetările eşuea¬ 
ză numai din cauza impurităţilor de care se fac vinovaţi 26 . 

Ni se pare că o superficială comparaţie între aceste două 
operaţii — una metalurgică, cealaltă obstetrică — e suficien¬ 
tă pentru a convinge de similaritatea „teoriei", care stă la 
baza amîndurora. Minereurile, după cum spuneam, sînt „em¬ 
brioni" care au avut o naştere precipitată, anormală... în loc 
să crească în sînul pămîntului, au fost aduşi la lumină îna¬ 
inte de vreme. Este un fel de „avort" — şi tocmai pentru a 
preîntîmpina riscurile grave ale unui asemenea act funest se 
fac atîtea „purificări", sacrificii şi libaţii. Se încearcă a se 
neutraliza acţiunea nocivă a „embrionilor", acordîndu-li-se 
o „naştere" normală. Adică se reconstituie schematic, „magic", 
actul naşterii. Cazanul în care se ard minereurile este asimi¬ 
lat matricei cosmice, pămîntului-mamă. Numai ţinînd seamă 
de „teoria" care stă la temelia vieţii popoarelor mesopota- 
miene putem înţelege un asemenea act. Numai amintindu-ne 
că omologia dintre Cer şi Pămînt e perfectă, că toate lucru¬ 
rile sînt însufleţite, sexuate, „creatoare", că toate obiectele 
se ţin unele de altele, alcătuind un întreg viu şi fertil—numai 
aşa ne putem da seama de sensul pe care îl aveau, în Meso- 
potamia, operaţiuni care ni se par atît de absurde. 

Dar să admitem că an-kubu nu se referă la „minereu", 
ci la factori propriu-zişi, cum crede Zimmem. Şi în acest caz, 
am rămîne sub acelaşi orizont mental; şi în acest caz, ne-am 

25 Granet, idem, p. 491, nota 2. Cf. Mircea El iade, Alchimia asiati¬ 
că, pp. 25 sq. 

24 Paul Sebillot, Les travaux publics et Ies mines dans Ies traditions 
et les superstitions de tous les pays (Paris, 1894), p. 421. 

afla în faţa unor ritualuri care ne amintesc de naştere, de avort 
etc. Concepţia „obstetrică" a artei metalurgice nu s-ar alte¬ 
ra cu nimic. Minereul, şi în acest caz, se cere considerat ca 
un „embrion". Prezenţa fetuşilor reali ar trebui atunci ex¬ 
plicată prin magia neagră. Arta metalurgică lucrînd cu „em¬ 
brioni" ai pămîntului — ar fi nevoie de fetuşi reali, pentru 
a neutraliza forţele funeste ale acestei operaţii. Nouă nu ni 
se pare deloc probabilă o asemenea interpretare, dar chiar 
dacă ar trebui s-o admitem, explicaţia artei metalurgice ar 
rămîne aceeaşi, după cum aceeaşi rămîne concepţia de la 
temelia ei: asimilarea minereurilor cu „embrionii" şi a cup¬ 
torului metalurgic cu matricea telurică. 


Petra genitrix 

Cîteva exemple, culese din mai multe tradiţii metalurgi¬ 
ce şi din folclorul mineralogic, vor lămuri mai luminos aceas¬ 
tă concepţie a pămîntului „matrice". Albright 27 aminteşte eti¬ 
mologia fixată de Ember cuvîntului egiptean bi, care înseamnă 
„vagin" şi „galerie de mină". Cuvîntul sumerian buru înseam¬ 
nă „rîu" şi „vagin". Piatra, stînca erau sexuate şi „creatoare". 
Zeul mediteranean şi asiatic se năştea dintr-o petra genitrix, 
asimilată Marii Zeiţe, care era, după cum se ştie, imaginea 
matricei universale, matrix mundi 2S . Stînca, piatra „zămis¬ 
leau" metale şi nestemate. Numele sanscrit al smaraldului 
era asmagarbhaja, care înseamnă „născut din stîncă". Trata¬ 
tele de mineralogie îl descriu în „matricea" lui 29 . Autorul 

27 Some Cruces in the Langdom Epic (Journal of the American Orien¬ 
tal Society, voi. 29, 1919, pp. 65-90), p. 70. 

28 Eisler, Weltenmantel und Himmelszelt , voi. II, pp. 411, 727 etc.; 
Kuba-Kybele , pp. 196 sq. 

29 R. Garbe, Die indischen Mineralien (Leipzig, 1882), p. 76. 

lui Jawâhimămeh („Cartea nestematelor 44 ), redactată pe baza 
tradiţiilor orale prin 1800, face următoarea deosebire dintre 
diamant şi cristal: diamantul este pakka, adică „copt 44 , iar 
cristalul natural este kacha, „necopt 4430 . 

Noţiunile acestea au avut—ca tot ce se leagă de un Weltan- 
schauung —o viaţă foarte lungă. Dacă minereurile şi pietrele 
„creşteau 44 în sinul pămîntului, era firesc ca mina („matricea 44 ) 
să aibă perioade de „fecunditate 44 şi de „sterilitate 44 . întocmai 
după cum ogorul trebuia lăsat să se „odihnească 44 după o serie 
anumită de recolte, tot aşa exploatarea unei mine trebuia în¬ 
treruptă cîţiva ani, ca să lase timp „creşterii 44 altor minereuri. 
Pliniu (Hist. Nat. XXXIV, 49) spune că minele de galen din 
Spania „renăşteau 44 după o anumită perioadă de timp. Barba, 
un autor spaniol din secolul al XVII-lea, afirmă că după ce 
secătuieşte o mină, dacă este bine astupată şi e lăsată să se 
odihnească zece-cincisprezece ani, îşi reîmprospătează sin¬ 
gură depozitele. Acelaşi autor mărturiseşte că e greşită opinia 
celor care cred că metalele ar fi fost create de la începutul 
lumii — căci ele „cresc 44 în mine 31 . „Creşterea 44 se desăvîrşeş- 
te, în mod firesc, înăuntrul minei. Cînd e scos „înainte de vre¬ 
me 44 , minereul este considerat un „embrion 44 , cum am văzut 
că se petrec lucrurile în Babilonia. De altfel, orice lucm „crud 44 
— care se „coace 44 , se maturizează, prin mîna omului — este 
numit „embrion 44 . Thureau-Dangin observă că lutul din care 
se fac oalele era numit, în Mesopotamia, înainte de a fi ars, 
„embrion 4432 . Aceeaşi concepţie universală, că lucrurile devin 
„mature 44 , „ele însele 44 , numai după ce ating o „formă stabilă 44 . 

Este interesant de observat că ideile acestea s-au trans¬ 
mis tradiţiilor metalurgice şi alchimice europene şi s-au păs- 

30 Kunz, The Magic of Jewels and Charms, p. 134. 

31 Sebillot, Les travaux publics, p. 398. 

32 Thureau-Dangin in Revue dAssyriologie, voi. 19, p. 83, citat de 
Eisler, Die chemische Terminologie der Babylonier, p. 114. 

trat pînă foarte aproape de zilele noastre. Ele se întîlnesc atît 
în credinţele populare, în mediile miniere, cît şi în gîndirea 
teoreticienilor occidentali. Cosmosul „moare“ foarte tîrziu în 
imaginaţia europeană. Chiar după marile prefaceri introduse 
de Renaştere şi de constituirea ştiinţelor fizice, elitele euro¬ 
pene păstrează intuiţia unui Cosmos viu şi sexuat. Bemard 
Palissy, în Recepte veritable par laquelle tous Ies hommes de 
la France pourraient apprendre â multiplier et augmenter 
leurs tresors (La Rochelle, 1563), scrie: „Dumnezeu n-a creat 
toate aceste lucruri ca să le lase să trândăvească... Astrele şi 
planetele nu sînt trîndave; marea se zbate de la un ţărm la al¬ 
tul...; pămîntul, de asemenea, nu leneveşte... Ceea ce se con¬ 
sumă firesc în el, pămîntul îl reîmprospătează şi îl face din 
nou... Toate se muncesc ca să nască ceva; tot aşa interiorul 
şi matricea pămîntului se munceşte şi ea să nască.“ 33 

De Rosnel, în Le Mercure indien (1672, p. 13), păstrea¬ 
ză şi mai pură tradiţia creşterii organice a minereurilor: Le 
rubis, en particulier, prend naissance peu ă peu dans la mi¬ 
niere; premierement il est blanc, et, en murissant, il contracte 
graduellement sa rougeur; d’ou vient qu’il s’en trouve 
d’aucuns qui sont tout ă fait blancs, d’autres moitie blancs 
et moitie rouges... Comme l ’enfant se nourrit du sang dans 
le ventre de sa mere, ainsi le rubis se forme et se nourrit * * 34 . 

Dar cel mai interesant document de care dispunem asu¬ 
pra tradiţiilor metalurgice medievale europene îl găsim în- 

33 Citat de A. Daubree, La generation des mineraux metalliques dans 
la pratique des mineurs du Moyen Âge d ’apres le Bergbiichlein (Jour¬ 
nal des Savants , 1890, pp. 379-392; 441—452), p. 382. 

* Rubinul, în special, ia naştere încetul cu încetul în mină; mai în- 
tîi, este alb, dar, maturizîndu-se, îşi capătă treptat culoarea; aşa se face 
că nu găseşti nici unul care să fie cu totul alb, altul pe jumătate alb şi 
pe jumătate roşu... Aşa cum copilul se hrăneşte cu sînge în pîntecele 
maicii sale, tot astfel rubinul se formează şi se hrăneşte (lb.fr.) (n. ed.). 

34 Citat de Sebillot, Les travaux publics , p. 395. 

tr-o carte extrem de rară, Bergbiichlein, tipărită la Augsburg 
în 1505. Este cea mai veche publicaţie germană asupra aces¬ 
tui subiect. Agricola, în prefaţa cărţii sale celebre De re me- 
tallica (1530-1546), afirmă că autorul lui Bergbiichlein era 
Colbus Fribergius, doctor distins — non ignobilis medicus 
—, care a trăit la Freiburg, printre mineri, ale căror credin¬ 
ţe le reproduce, dîndu-le şi o interpretare alchimică. Aceas¬ 
tă carte, scrisă obscur — liber ad modum confusus, după 
cum spunea Agricola — şi publicată cu multe greşeli de ti¬ 
par, a fost tradusă în franţuzeşte de către Daubree, cu aju¬ 
torul unui inginer de mine de la Koblentz, dr. Gurlt. 

Bergbiichlein este un dialog între Daniel, cunoscătorul tra¬ 
diţiilor {der Bergverstăndig) şi Tînărul ucenic miner ( Knap - 
pius der Jung). Daniel explică tînărului secretul naşterilor 
minereurilor, poziţia minelor, tehnica exploatării. „Trebuie 
să se ştie, spune Daniel, că pentru creşterea sau generarea 
unui minereu metalic e nevoie de un părinte ( geniteur ) şi o 
matrice care să fie în stare să primească acţiunea generatoa- 
re.“ 35 Autorul aminteşte credinţa, universală în ştiinţa medie¬ 
vală, că minereurile sînt produse prin unirea celor două „princi¬ 
pii", sulful şi mercurul. „Dar sînt alţii care pretind că metalele 
nu sînt zămislite de mercur, pentru că se găsesc în multe lo¬ 
curi minereuri metalice, dar nici urmă de mercur; în locul 
mercurului, ei bănuiesc (că există) o materie umidă, rece şi 
mucilaginoasă, fără sulf, care iese din pămînt ca sudoarea 
sa, şi din care, prin copulaţia cu sulful, s-ar naşte toate metale¬ 
le." Iar ceva mai departe: „în unirea mercurului şi a sulfului 
cu minereul, sulful se comportă ca sămînţă masculină, iar mercu¬ 
rul ca sămînţă feminină în concepţia şi naşterea unui copil." 36 

Pentru „naşterea uşoară a minereului", trebuie un soi de 
„vas natural, cum sînt filoanele, în care să se zămislească 


35 A. Daubree, La generation des mineraux metalliques, p. 387. 

36 Idem, p. 388. 

minereul". Orientarea şi înclinarea filoanelor este în direc¬ 
tă legătura cu punctele cardinale 37 . (Să ne amintim că, la ori¬ 
gine, punctele cardinale „calificau" spaţiul, îl solidarizau cu 
anumite planete şi niveluri cosmice.) Bergbiichlein amin¬ 
teşte tradiţiile în legătură cu influenţa astrelor asupra for¬ 
mării metalelor. Argintul, după cum se ştie, se formează sub 
influenţa Lunii. Filoanele sînt mai mult sau mai puţin ar- 
gentifere, după cum se depărtează mai mult sau mai puţin 
de direcţia perfectă, indicată de poziţia Lunii. „Filoanele care 
au direcţia de la miazănoapte la miazăzi, şi coperişul spre 
seară" sînt cele care îndreptăţesc mai mult nădejdile mineri¬ 
lor 38 . Textul acesta este important din mai multe puncte de 
vedere. în primul rînd, întîlnim aici credinţa că un minereu 
„creşte" cu atît mai bine cu cît participă mai complet la miş¬ 
carea astrului cu care se află în corespondenţă. în al doilea 
rînd, este remarcabil rolul pe care îl îndeplineşte „noaptea" 
în zămislirea argintului. După cum se ştie, argintul corespun¬ 
de Lunii; asta înseamnă că el aparţine, „magic", timpului şi 
spaţiului creat de apariţia Lunii, acelui interval întunecat, 
în care se zămisleşte viaţa, iar „inspiraţia" creează. 

Minereul de am se naşte, fireşte, sub acţiunea Cerului, 
în special a Soarelui, „astfel încît el să nu mai păstreze nici 
o humoare care ar putea fi distrusă sau arsă de foc, şi nici 
o umiditate lichidă care ar putea fi evaporată prin foc" 39 . în 
continuare, Bergbiichlein explică obîrşia minereului de ara¬ 
mă, zămislit sub influenţa planetei Venus; a minereului de 
fier, creat de Marte, a minereului de plumb, crescut sub în- 
rîurirea lui Saturn 40 . 


37 Idem, pp. 389-390. 

38 Idem, p. 422. 

39 Idem, pp. 443 sq. 

40 Idem, pp. 445-446. 

Am depăşi prea mult limitele acestui studiu dacă am co¬ 
menta cum se cuvine textele citate din Bergbiichlein. Tre¬ 
buie însă să subliniem importanţa tradiţiei metalurgice ger¬ 
mane din secolul al XV-lea, care concepe mina ca pe o 
matrice şi asimilează filoanele unui uter prin care se face 
posibilă „naşterea" minereurilor. Concepţia aceasta îşi are 
rădăcinile în gîndirea mesopotamiană. Uluitoarea ei rezis¬ 
tenţă este încă o dovadă de „autenticitatea" tradiţiei pe care 
o reprezintă. 

De asemenea, de o deosebită importanţă pentru întreaga 
teorie fizică şi alchimie europeană este afirmaţia că minere- 
urile se nasc din unirea sulfului („sămînţa masculină") şi a 
mercurului („sămînţa feminină"). Inutil să cităm exemple 
paralele din alchimia orientală sau occidentală. Problema este 
prea însemnată pentru a putea fi rezolvată într-un singur pa¬ 
ragraf şi ne propunem s-o dezbatem în lucrarea ce va duce 
mai departe rezultatele cărţii de faţă, Mistica alchimică şi 
tehnicile metalurgice. Deocamdată, să amintim că în alchimia 
indiană şi în general în Tantra, mercurul era considerat „să¬ 
mînţa lui Shiva", deci semen virile* 41 . în ceea ce priveşte 
terminologia erotică pe care o întîlnim în Bergbuchlein refe¬ 
ritoare la „mercur" şi „sulf‘, ea are — ca în întreaga litera¬ 
tură mistică şi „erotică" medievală — o pluralitate de sen¬ 
suri. Uneori, această „unire mistică" este formulată prin alţi 
termeni: luna (argint) şi soarele (aur). în foarte multe manu¬ 
scrise medievale, alchimice sau „simbolice", se întîlneşte 
imaginea realistă a unirii soarelui cu luna, reprezentate ca băr¬ 
bat şi femeie, cu coroane pe cap 42 . Toate aceste simboluri 

* sămînţă bărbătească ( Ib. lat.) {n. ed.). 

41 Mircea Bliade, Alchimia asiatică , pp. 54 sq. 

42 Foarte multe desene de manuscrise medievale şi din timpul Re¬ 
naşterii sînt reproduse în bogata monografie a lui Giovanni Carbonelli, 
Sullefonti storiche della chimica e dell ’alchimia in Italia (Roma, 1925). 

le vom discuta în lucrarea noastră mai sus menţionată. Aici, 
ne mulţumim să subliniem transmisiunea acestor concepţii 
din lumea mesopotamiană în cultura medievală. Evident, au 
intervenit o sumă de interpretări şi de sinteze ulterioare; dar 
noţiunea unui Cosmos viu, a pămîntului matrice a minere¬ 
urilor, a minei „pîntec“ din care se scot „embrionii**, a fi- 
loanelor miniere „uter** — a rămas aceeaşi. După cum 
aceeaşi a rămas ideea — fundamentală în toate aceste cul¬ 
turi afro-asiatice — că minereurile sînt embrioni scoşi îna¬ 
inte de vreme, că atît minereurile, cît şi metalele îşi pot de- 
săvîrşi „creşterea** prin metalurgie şi alchimie, atingînd chiar 
„perfecţiunea**, stadiul final al materiei, devenind adică Aur. 
Transmutaţia metalelor, care ajunge la un moment dat ideea 
de bază a alchimiei, îşi are justificarea în această credinţă 
că orice metal se poate desăvîrşi pînă la perfecţiunea ulti¬ 
mă a materiei, transformîndu-se în Aur. 


Alchimie şi mistică 

Alchimia propriu-zisă se manifestă destul de tîrziu în lu¬ 
mea mediteraneană. Ideile care stau la baza tehnicilor al¬ 
chimice au însă rădăcini mult mai adînci. Am recunoscut 
unele dintre ele în spiritualitatea babiloniană, cu cel puţin 
o mie de ani înaintea celui dintîi document alchimic alexan¬ 
drin. Este greu de vorbit de „originea** babiloniană a aces¬ 
tor idei. Ele aparţin organic tradiţiilor spirituale păstrate de 
mai multe culturi şi au oarecum un caracter extraistoric. Ma¬ 
nifestarea lor, singură, ţine de categoriile istoriei. 


Cum cartea aceasta este foarte scumpă, cititorul poate cerceta cîteva dintre 
imaginile simbolice în Archivio di storia della scienza , voi. VI (1925), 
nr. 3, pp. 245-260. 

După cum vom vedea mai pe larg în lucrarea care com¬ 
pletează cercetările de faţă, alchimia—ştiinţă cosmologică 
şi tehnică soteriologică — are o polivalenţă simbolică pe care 
o întîlnim la foarte multe „ştiinţe" ale lumilor vechi. Cu alte 
cuvinte, în momentul cînd alchimia devine autonomă—des- 
părţindu-se de mistica metalurgică şi de cosmologie —, lexi¬ 
cul şi tehnicile alchimice au sensuri polivalente. O operaţie 
„chimică" poate avea un înţeles de laborator—dar are întot¬ 
deauna cel puţin un înţeles simbolic (mistic sau metafizic). 
Vom reveni îndată asupra acestui înţeles simbolic, singurul 
care interesa pe alchimist. Deocamdată, să amintim cele scri¬ 
se va. Alchimia asiatică, şi anume că alchimiştii au descope¬ 
rit probabil multe fenomene chimice, dar pe care nu le-au 
menţionat pentru că nu le socoteau interesante. Ei acordau 
cu totul altă semnificaţie „operaţiilor" alchimice, fie că aces¬ 
tea erau simbolice sau reale. 

în privinţa aceasta, se cuvine să cităm cîteva concluzii 
din studiul unui savant englez asupra alchimiei greceşti, con¬ 
cluzii care coincid cu rezultatul cercetărilor noastre asupra 
alchimiei orientale. „Toţi acei care au lucrat cu sulful au ob¬ 
servat, fără îndoială, curiosul fenomen care se petrece o dată 
cu topirea sa şi cu prelungirea încălzirii. Deşi sulful e men¬ 
ţionat de sute de ori (în textele alchimice greceşti), nu se 
face nici o aluzie la proprietăţile sale caracteristice, exceptînd 
influenţa sa asupra metalelor. Contrastul cu spiritul ştiinţei 
greceşti din timpurile clasice este atît de puternic, încît sîn- 
tem nevoiţi să concludem că alchimiştii nu se interesau de 
fenomenele naturale... Totuşi, am greşi dacă i-am privi ca 
pe nişte simpli căutători de aur, căci tonul semireligios şi 
mistic, în special în operele tîrzii, nu prea cadrează cu spiri¬ 
tul căutătorului de bogăţii... Nu vom găsi în alchimie începu¬ 
turile vreunei ştiinţe... Niciodată alchimistul nu întrebuin¬ 
ţează procedeul ştiinţific... Sub arabi s-a început a doua etapă 

a alchimiei, conducînd în scurt timp la descoperiri chimice 
mai mari şi mai numeroase decît tot ce au realizat grecii .“ 43 
Acelaşi lucru l-am verificat în alchimia indiană 44 : „desco¬ 
peririle" chimice se întîlnesc în textele tîrzii, într-o vreme 
cînd sensul originar al alchimiei (ştiinţă soteriologică) în¬ 
cepe să se piardă — cel puţin în anumite medii — şi aten¬ 
ţia operatorului se îndreaptă treptat asupra fenomenelor con¬ 
crete. Cînd asistăm la un asemenea proces de descompunere 
a sensului primordial al unei tehnici, sîntem întotdeauna si¬ 
guri că încep să intre în joc alte facultăţi omeneşti, profa¬ 
ne. Bunăoară, în cazul nostru, cînd sensul şi rostul unei „ope¬ 
raţii alchimice" se întunecă, operaţia prilejuieşte şi provoacă 
o cu totul altă atitudine mentală: ceea ce mai înainte se pe¬ 
trecea pe un nivel mistic sau cosmologic, se petrece acum 
numai în laborator, şi mintea operatorului, încetînd de a mai 
înţelege sensul originar al experimentului, începe să vadă 
aspectul exterior, imediat, al proceselor chimice. Ceea ce mai 
înainte presupunea concentrare, asceză, meditaţie, metafizi¬ 
că lasă de-acum înainte loc spiritului de observaţie, curio¬ 
zităţii, imaginaţiei, răbdării, spiritului de precizie. într-un cu- 
vînt, virtuţile ascetico-metafizice devin virtuţi profane; 
introversiunea îşi pierde sensul, şi atitudinea extravertită se 
impune cu necesitate... 

Alchimistul, urmărind „desăvîrşirea" metalului, „transfor¬ 
marea" lui în aur, urmărea de fapt propria sa desăvîrşire. Afir¬ 
maţia aceasta nu pare deloc surprinzătoare, după tot ce-am 
observat cu privire la metalurgia şi cosmologia babiloniană. 
Formula „transformarea metalului în aur“ este probabil destul 
de tîrzie, ea apărînd, cu precizie, în documente de-abia în 
epoca alexandrină. Dar expresia aceasta formulează cu alţi 


43 F. Sherwood Taylor, A Survey of Greek Alchemy (The Journal of 
Hellenic Studies, 1930, voi. 50, pp. 109-139), p. 110. 

44 Cf. Alchimia asiatică, pp. 57 şi urm. 

termeni străvechea credinţă că minereurile, care cresc ca nişte 

organisme în matricea telurică, pot fi „desăvîrşite“ de om 

prin opera metalurgică. întocmai după cum în cazanul de 

topit „embrionul" creşte, se „maturizează" şi se desăvîrşeş- 

te, tot aşa în creuzetul alchimistului metalul ordinar se „de- 

săvîrşeşte", devenind aur. Aceeaşi idee fundamentală se în- 

tîlneşte înapoia ambelor operaţii: desăvîrşirea printr-un act 

de „naştere" (la o nouă condiţie, perfectă) şi de „creştere". 
* 

întocmai după cum experienţa mistică se traduce în termeni 
de „naştere" (la o nouă viaţă spirituală), „renaşterea" (din 
mormînt, în ceremoniile iniţiatice) şi „dragoste" (unio mysti- 
ca*, între sufletul individual şi Dumnezeu), tot aşa experienţa 
alchimică, cel puţin intr-unui dintre sensurile sale primordia¬ 
le, se traduce în termeni „ginecologici" (matrice, embrion 
etc.). Misterul naşterii şi al renaşterii stăpîneşte sufletul ome¬ 
nesc, mai ales în cicluri culturale extraeuropene. De aceea, 
după cum am văzut într-unul dintre capitolele cărţii de faţă, 
operaţiile metalurgice erau înconjurate cu mult mister, iar 
lucrătorii metalelor, în contact cu atîtea forţe magice, erau 
izolaţi în mijlocul societăţii, fie că erau temuţi, fie că erau 
dispreţuiţi. 

„Desăvîrşirea" metalelor ordinare, „transmutarea" lor în 
aur — metalul perfect, solar, imperial — putea fi uneori o 
operaţie concretă 45 , dar chiar şi atunci sensul ei era simbo¬ 
lic. După cum spune Sherwood Taylor, textele lui Coma- 
rius, viziunile lui Zosimus şi părţi din lucrările autorilor mai 
noi „par a dovedi că aceşti oameni nu erau realmente inte- 

* unitate mistică (Ib. lat.) (n. ed.). 

45 Arthur John Hopkins, Alchemy, Child of Greek Philosophy (Co¬ 
lumbia University Press, New York, 1934), pp. 69 etc. încearcă să demon¬ 
streze că alchimiştii democritani credeau că pot înălţa metalele ordina¬ 
re la demnitatea aurului şi argintului, imprimînd asupra „corpurilor" lor 
comune un „spirit" volatil (culoarea). 

resaţi în facerea aurului şi de fapt nici nu vorbesc despre 
aur. Examinînd aceste lucrări, chimistul obişnuit cu lucruri¬ 
le practice se simte ca un constructor care ar încerca să cape¬ 
te informaţii practice dintr-un tratat asupra francmasoneriei” 46 . 
Am arătat m Alchimia asiatică ce înseamnă, în anumite cazuri, 
„transmutarea” metalelor în aur; metalele ordinare sînt asi¬ 
milate „sufletului ignorant” (vieţii psihomentale în neconte¬ 
nită fluiditate, robită de confuzii), iar aurul este identificat 
cu „sufletul perfect liber”. în Ioc să lucreze asupra propriului 
său corp (prin exerciţii ascetice) şi asupra „conştiinţei ” 47 (prin 
practici yoghiste, de concentrare, meditaţie etc.), alchimistul 
oriental lucrează pe metale, proiectîndu-şi condiţia umană 
în afara lui, creîndu-şi un „corp mistic impur” în metalele 
ordinare, pe care încearcă să le „purifice”. Fiecare treaptă 
de „desăvîrşire” alchimică, de apropiere de Aur corespun¬ 
de unei trepte de desăvîrşire yoghistă, mistică şi de apro¬ 
piere de „liberarea” sufletului. Cînd alchimistul obţine „au¬ 
rul”, a realizat etapa finală a desăvîrşirii; sufletul său e perfect 
liber, static, pur... Omologia dintre macrocosmos şi micro¬ 
cosmos (corpul uman), asupra căreia am stăruit îndeajuns 
în cartea de faţă, explică foarte uşor această „proiecţie” a 
corpului şi sufletului omenesc în metale şi identificarea unei 
operaţii exterioare cu un act interior, de asceză şi concen¬ 
traţie. De altfel, nu numai în alchimie întîlnim această pro¬ 
iectare extravertită la care recurge operantul pentru propria 
sa desăvîrşire. Ceea ce se numeşte, cu o formulă cam vagă, 
„spiritul liturgic” se explică prin aceeaşi logică; gestul ex¬ 
terior, canonic, sacralizat operează asupra conştiinţei cu mai 

46 Taylor, A Survey of Greek Alchemy, p. 138. 

47 Abuzăm de ghilimele, pentru că termenii psihologiei şi filozofiei 
europene modeme corespund foarte aproximativ noţiunilor indiene. Tri¬ 
mitem încă o dată cititorul la cartea noastră Yoga, unde am încercat ex¬ 
plicaţia acestor termeni. 

multă eficienţă religioasă decît meditaţia sau rugăciunea per¬ 
sonală. Iconografia religioasă, meditaţiile mistice asupra 
obiectelor şi semnelor, „însufleţirea 44 simbolurilor (drama¬ 
turgia Sf. Ignaţiu de Loyola) — toate acestea sînt operaţii 
care îşi au „agenţii 44 în afara omului, dar eficienţa e lăun¬ 
trică. Lucrînd asupra unor „obiecte 44 exterioare (care „fixea¬ 
ză 44 conştiinţa), desăvîrşirea spirituală se realizează în mă¬ 
sura în care operantul şi-a „asimilat 44 sensul mistic al acestor 
obiecte, adică s-a „identificat 44 cu ele. Evident, operaţia al¬ 
chimică nu poate fi integrată în „spiritul liturgic 44 ; există în 
alchimie prea multă cosmologie şi o mistică destul de „per¬ 
sonală 44 , în timp ce spiritul liturgic are prin excelenţă o struc¬ 
tură totalitară, catolică. 

Este atît de apropiat simbolismul alchimic de cel asce- 
tico-mistic, încît cei mai vechi sufişti (Jâbir-ibn-Hayyân Sâ’ilh 
Alawî, Dhou’l Noum Misrî) îl foloseau în formulele lor mis¬ 
tice. Massignon, amintind acest lucru, remarcă pe bună drep¬ 
tate: litterairement l ’affinite s ’imposait ă priori entre ces deux 
drames legendaires de l ’experimentation humaine, celui de 
la Science, et celui de la mystique; entre l’alchimiste en que- 
ted'un elixir, eau deJouvence, agent de transmutation uni- 
verselle — et l 'ascete en quete d un Esprit, ministre de sanc- 
tification * 48 . 

Dar tradiţia europeană a păstrat pînă foarte aproape de 
timpul nostru ideea străveche că alchimistul nu numai că se 
poate desăvîrşi pe sine prin „transmutarea 44 metalelor, dar, 

* literar, afinitatea se impunea aprioric între aceste două drame le¬ 
gendare ale experimentării omeneşti, cea a ştiinţei şi cea a misticii; în¬ 
tre alchimistul în căutarea unui elixir, apă a Tinereţii, agent de transmu¬ 
tare universală, şi ascetul în căutarea unui Spirit, instrument de sanctificare 
(lb.fr.) (n. ed.). 

48 Louis Massignon, Al-Hallaj, martyr mystique de l Islam (Paris, 
1922), voi. II, p. 931. 

totodată, poate întrece natura, în sensul că poate accelera 
creşterea tuturor lucrurilor. „Ceea ce natura a făcut la început 
putem face şi noi, reîntorcîndu-ne la procedeul pe care l-a 
urmat. Ceea ce ea poate face cu ajutorul secolelor, în sin¬ 
gurătăţile sale subterane, noi o putem sili să o facă într-o 
singură clipă, ajutînd-o şi punînd-o în condiţii mai bune. întoc¬ 
mai după cum putem face pîinea, putem face şi metalele. 
Fără noi, recoltele nu s-ar coace pe cîmp; grîul nu s-ar pre¬ 
face în făină în morile noastre, nici făina în pîine. Să ne în¬ 
ţelegem deci cu natura în ceea ce priveşte opera minerală, 
tot atît de bine după cum ne înţelegem în ceea ce priveşte 
munca agricolă, şi comorile se vor deschide în faţa noas- 
tră .“ 49 

Această încredere în puterile omului de a desăvîrşi na¬ 
tura — prin tehnici şi ritualuri de „creştere 41 — îşi are rădă¬ 
cinile în cele dintîi sinteze mentale ale istoriei mesopotamie- 
ne. Prin desăvîrşirea naturii, omul urmărea propria sa 
desăvîrşire. Sensul oricărei „magii“ este acesta: să obţii per¬ 
fecţiunea şi autonomia, folosindu-te de „exemplul 11 şi „for¬ 
ţele 11 Cosmosului. 


49 Jean Reynaud, Etudes encyclopediques, voi. IV, p. 487, citat de 
Daubree, La generation des mineraux, p. 383. 

